title: রাজবাড়ী সরকারি উচ্চ বিদ্যালয়

text: রাজবাড়ীর বাণীবহের জমিদার গিরিজা শংকর মজুমদার দেড় শতাধিক বছরের পুরানো এই ভবনকে তার কাঁচারী ঘর হিসেবে ব্যবহার করতেন। তিনি ১৮৯২ সালে এই ভবনে গোয়ালন্দ মডেল হাই স্কুল নামে বিদ্যালয় প্রতিষ্ঠা করেন। বর্তমানে এটি রাজবাড়ী সরকারি উচ্চ বিদ্যালয় নামে পরিচিত।


title: রাজবাড়ী সরকারি উচ্চ বিদ্যালয়

text: এখানে ২তলাবিশিষ্ট একটি প্রশাসনিক ভবন রয়েছে ৷ ৩তলাবিশিষ্ট ২ টি এবং ২তলাবিশিষ্ট ১টি একাডেমিক ভবন রয়েছে ৷


title: অ্যালোট্রা ডুবুরি

text: অ্যালোট্রা ডুবুরি (), (দ্বিপদ নাম: "Tachybaptus rufolavatus"), হচ্ছে একটি is an বিলুপ্ত পাখির প্রজাতি। এটি ছিল মাদাগাস্কার দ্বীপের অ্যালোট্রা হ্রদের স্থানীয় প্রজাতি ছিল।


title: অ্যালোট্রা ডুবুরি

text: এই ডুবুরি ছিল লম্বা। ছোট পাখার জন্য এদের উড়ার ক্ষমতা খুব সীমাবদ্ধ ছিল।


title: অ্যালোট্রা ডুবুরি

text: সবশেষ এই প্রজাতি ১৯৮৫ সালে দেখা গেছে (যেটি হতে পারে ছোট ডুবুরির সাথে হাইব্রিড) এবং এদেরকে ২০১০ সালে বিলুপ্ত ঘোষণা করা হয়েছে। এই প্রজাতির শুধু একটি আলোকচিত্র টিকে আছে।


title: মারিয়া মন্টেসরি

text:
মারিয়া ত্যাকলা আর্তেমেজ্যিয়া মন্টেসরি (; জন্মঃ আগস্ট ৩১, ১৮৭০ – মে ৬, ১৯৫২) ছিলেন একজন ইতালীয় চিকিৎসক এবং শিক্ষাবিদ; নিজের নামে প্রতিষ্ঠা করা শিক্ষা দর্শনের জন্য তিনি সর্বাধিক পরিচিত এছাড়া তিনি বৈজ্ঞানিক শিক্ষা দান বিষয়ে লেখালিখির সাথে যুক্ত ছিলেন। তার "মন্টেসরি শিক্ষাপদ্ধতি" বর্তমানে পৃথিবীর অনেক সরকারি ও বাণিজ্যিক বিদ্যালয়সমুহে পাঠদান কার্যক্রম হিসেবে প্রচলিত রয়েছে।
মন্টেসরি আগস্ট ৩১,১৮৭০ সালে ইতালির ক্যারাভ্যেলে জন্মগ্রহণ করেন। তার বাবা আলসেন্দ্রো মন্টেসরি এবং মা রেনিলদ্যে স্টপ্যানি তৎকালীন সময়ে ছিলেন যথেষ্ট শিক্ষিত, তিনি বিখ্যাত ইতালীয় ভূগোলবিদ "অ্যান্তিনিও স্টপ্যানির" নাতনী। নির্দিষ্ট কোন শিক্ষক না থাকায় মারিয়া মন্টেসরির শিক্ষাজীবন শুরু হয় তার মায়ের হাতে, তিনিই শিক্ষা বিষয়ে তাকে সবসময় উৎসাহিত করতেন। বাবার সাথে তার ছিল আদরনীয় সম্পর্ক যদিও শিক্ষা বিষয়ে দুজনের মতোপার্থক্য ছিল।


title: মারিয়া মন্টেসরি

text: মন্টেসরির বাবার কর্মস্থলের জন্য তারা প্রথমে ১৮৭৩ সালে ফ্লোরেন্স আসেন তারপর ১৮৭৫ সালে পাড়ি জমান রোমে। ১৮৭৬-এ মন্টেসরি ছয় বছর বয়সে একটি সরকারি এলিমেন্টরি স্কুলে ভর্তি হন। স্কুল রেকর্ডে তার "বিশেষভাবে স্মরণযোগ্য" কোনো কৃর্তী ছিলনা, যদিও তিনি "ভাল ব্যাবহারের" এবং "মেয়েদের কাজ বা lavori donneschi" জন্য প্রথম গ্রেডে পুরস্কৃত হন।


title: মারিয়া মন্টেসরি

text: ১৮৮১ সালে বা ১৮৮৪ সালে, ১৩ বছর বয়সে মন্টেসরি মাধ্যমিকে একটি ট্যাকনিক্যাল বিদ্যালয়ে ভর্তি হন, যেখানে তিনি ইতালীয়, গণিত, আলজেব্রা, জ্যামিতি, হিসাবশাস্ত্র, ইতিহাস, ভূগোল এবং বিজ্ঞান বিষয়ে শিক্ষা গ্রহণ করেছিলেন। ১৮৮৬ সালে তিনি ভাল ফলাফলসহ মাধযমিক শিক্ষাসম্পন্ন করেন। একই বছর তিনি রেজিও ইন্সটিটিউট টেকনিও লিওনদা ভিনচি-তে গণিত, বনবিদ্যা, বিদেশি ভাষা, জ্যামিতি, ইতিহাস, পদার্থবিদ্যা, রসায়ন বিষয়ে পাঠগ্রহণ চালিয়ে যান। তিনি বিজ্ঞান এবং বিশেষ করে গণিত বিষয়ে ছিলেন পারদর্শী।


title: মায়াদেবী

text: মায়াদেবী বা রানী মায়াদেবী (ইংরেজী Queen Māyā of Sakya (Māyādevī) (সংস্কৃত: मायादेवी) বৌদ্ধধর্মের প্রবর্তক গৌতম বুদ্ধের মাতা ছিলেন।


title: মায়াদেবী

text: মায়াদেবী কোলীয় গণের একজন সুন্দরী রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মহাপজাপতি গোতমী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন।


title: মায়াদেবী

text: বৌদ্ধ প্রবাদ অনুসারে, এক পূর্ণিমা রাত্রে প্রাসাদে ঘুমন্ত অবস্থায় মায়াদেবী স্বপ্ন দেখেন যে, চারজন দেবতা তাঁকে হিমালয়ের কোলে এক পবিত্র সরোবরে স্নান করিয়ে পবিত্র বস্ত্র পরিধান করিয়ে সুগন্ধি ও ফুল দিয়ে তাঁকে সজ্জিত করে তোলেন। এরপর এক শ্বেত হস্তী শুঁড়ে একটি শ্বেত পদ্ম ধারণ করে তাঁকে তিনবার প্রদক্ষিণ করে ডানদিক থেকে তাঁর গর্ভে প্রবেশ করে। এই স্বপ্নদর্শনের পরে মায়াদেবীর গর্ভাবস্থা উপস্থিত হয় বলে প্রবাদ। শাক্যদের প্রথা অনুসারে গর্ভাবস্থায় মায়াদেবী শ্বশুরালয় কপিলাবস্তু থেকে পিতৃরাজ্যে যাবার পথে অধুনা নেপালের তরাই অঞ্চলেরে অন্তর্গত লুম্বিনী গ্রামে এক শালগাছের তলায় সিদ্ধার্থের জন্ম দেন। তাঁর জন্মের সময় বা সপ্তম দিনে মায়াদেবীর জীবনাবসান হয়।


title: মহাপজাপতি গোতমী

text: মহাপজাপতি গোতমী (পালি: महापजापति गोतमी) বা মহাপ্রজাপতি গৌতমী (সংস্কৃত: महाप्रजापति गौतमी) বৌদ্ধ ধর্মের ইতিহাসে প্রথম নারী, যাকে বৌদ্ধ সংঘে ভিক্ষুণী হিসেবে জীবন যাপন করার অনুমতি প্রদান করা হয়। তিনি সম্পর্কে গৌতম বুদ্ধের বিমাতা ও মাসি ছিলেন।


title: মহাপজাপতি গোতমী

text: মহাপজাপতি গোতমী কোলীয় গণের একজন রাজকন্যা ছিলেন। তাঁর পিতার নাম ছিল অঞ্জন এবং মাতার নাম ছিল যশোধরা। তিনি ও তাঁর ভগিনী মায়াদেবী উভয়েই তাঁদের খুড়তুতো ভ্রাতা ও শাক্য প্রজাতন্ত্রের নির্বাচিত প্রধান শুদ্ধোধনকে বিবাহ করেন। সিদ্ধার্থ গৌতমকে জন্ম দিয়ে মায়াদেবী মৃত্যুবরণ করলে মহাপজাপতি গোতমী তাঁকে লালন পালন করেন। শুদ্ধোধনের ঔরসে তাঁর গর্ভে নন্দা ও নন্দ নামক দুই সন্তানের জন্ম হয়।


title: মহাপজাপতি গোতমী

text: সিদ্ধার্থ গৌতম বুদ্ধত্ব লাভ করার কয়েক বছর পরে তাঁর পিতা শুদ্ধোধন মৃত্যুবরণ করেন। স্বামীর মৃত্যুর পর মহাপজাপতি গোতমী সংসারধর্ম ত্যাগের সিদ্ধান্ত নেন এবং গৌতম বুদ্ধের নিকট সংঘে যোগদানে আগ্রহ প্রকাশ করেন, কিন্তু বুদ্ধ কোন নারীকে সংঘে যোগ করার ব্যাপারে প্রস্তুত ছিলেন না। হতাশ না হয়ে মহাপজাপতি গোতমী মুণ্ডিতমস্তক হয়ে পীতবর্ণের বস্ত্র পরিধান করে শাক্য ও কোলীয় প্রজাতন্ত্রের বহুসংখ্যক নারীকে একত্র করে বুদ্ধের অনুসরণ করে পদব্রজে বৈশালী যাত্রা করেন। বৈশালীতে পুনরায় তিনি বুদ্ধের নিকট তাঁর আবেদন জানান। এই সময় বুদ্ধের অন্যতম প্রিয় শিষ্য ও সহায়ক আনন্দ মহাপজাপতির হয়ে বুদ্ধকে সংঘে নারীদের ভিক্ষুণী হিসেবে যোগদানের অনুরোধ করেন ও অবশেষে গৌতম বুদ্ধ এই প্রস্তাবে রাজী হন কিন্তু ভিক্ষুণীদের জন্য তিনি আটটি কঠিন নিয়মাবলীর প্রচলন করেন। ধম্মপদত্থকথা অনুসারে, গোতমীর উপসম্পদা আনুষ্ঠানিক ভাবে না হওয়ায় পরবর্তীকালে ভিক্ষুণীরা তাঁর সঙ্গে উপোসথ করতে অরাজী হন, কিন্তু গৌতম বুদ্ধ স্বয়ং তাঁকে নিয়মনিষ্ঠ উপসম্পদাপ্রদান করেছিলেন বলে ঘোষণা করেছিলেন। গৌতম বুদ্ধের দ্বারা ধর্মশিক্ষা লাভ করে তিনি অর্হত হন। জীবনের বাকি সময় ভিক্ষুণী হিসেবে কাটানোর পর ১২০ বছর বয়সে মহাপজাপতি গোতমী মৃত্যুবরণ করেন।


title: দুর্নীতি

text: দুর্নীতি () দার্শনিক, ধর্মতাত্ত্বিক, নৈতিক দৃষ্টিকোণ থেকে কোন আদর্শের নৈতিক বা আধ্যাত্মিক অসাধুতা বা বিচ্যুতিকে নির্দেশ করে। বৃহৎ পরিসরে ঘুষ প্রদান , সম্পত্তির আত্মসাৎ এবং সরকারী ও রাজনৈতিক ক্ষমতার অপব্যবহারের মাধ্যমে ব্যক্তিগত স্বার্থ চরিতার্থ করাও দুর্নীতির অন্তর্ভুক্ত।


title: দুর্নীতি

text:
দুর্নীতি শব্দটি যখন বিশেষণ হিসেবে ব্যবহৃত হয় তখন সাংস্কৃতিক অর্থে “সমুলে বিনষ্ট হওয়াকে” নির্দেশ করে দুর্নীতি শব্দটি সর্বপ্রথম ব্যবহার করেন আরিস্ততল তার পরে সিসারো যিনি ঘুষ এবং সৎ অভ্যাস ত্যাগ প্রত্যয়ের যোগ করেছিলেন। রাজনীতি বিজ্ঞানের অধ্যাপক মরিস লিখেছেন, দূর্নীতি হল ব্যক্তিগত স্বার্থের জন্য অবৈধভাবে রাষ্ট্রীয় ক্ষমতার ব্যবহার। অর্থনীতিবিদ আই. সিনিয়র একে সংজ্ঞায়িত করতে গিয়ে বলেছেন, দূর্নীতি এমন একটি কার্য যেখানে (১)গোপনে প্রদানের কারণে, (২)তৃতীয় কোনো পক্ষ সুবিধা পায়, (৩)যার ফলে তারা বিশেষ ক্ষেত্রে প্রভাব বিস্তার নিশ্চিত করে, যা (৪)দূর্নীতির সাথে যুক্ত পক্ষটি এবং তৃতীয় পক্ষ উভয়ই লাভবান হয়, (৫) এবং এই কার্যে দূর্নীতিগ্রস্ত পক্ষটি থাকে কর্তৃপক্ষ। ওয়ার্ল্ড ব্যাংকের কাফম্যান, দূর্নীতির ধারণাটিকে আরো বিস্তৃত করেন “আইনানুগ দূর্নীতি” শব্দদ্বয় যোগ করার মাধ্যমে যেখানে আইনকে ক্ষমতার অপব্যবহারের মাধ্যমে সীমাবদ্ধ করা হয়, যাতে নিজেদের রক্ষা করার জন্য আইনের প্রয়োজনীয় সংশোধনের ক্ষমতা আইন প্রণেতার নিকট রক্ষিত থাকে।
দুর্নীতিতে সবচেয়ে এগিয়ে আছে মধ্যপ্রাচ্যের দেশগুলো।ট্রান্সপেরেসির এক জরিপে দেখা যায় যে, দুর্নীতিতে সবচেয়ে এগিয়ে আছে মধ্যপ্রাচ্যের দেশগুলো।এ হিসাব করা হয় ১০০পয়েন্ট এর ভিত্তিতে।যে দেশ যত দূর্নীতি মুক্ত সে দেশের তত পয়েন্ট।হিসাবে দেখা যায় যে, সবচেয়ে এগিয়ে আছে সোমালিয়া। এ দেশের পয়েন্ট ১০০ তে মাত্র ১০।এরপর কয়েকটি দেশের পরে আছে সিরিয়া।এর পয়েন্ট মাত্র ১৩।এরপর ১৪পয়েন্ট নিয়ে অবস্থান করছে লিবিয়া,সুদান ও ইয়েমেন।এরপর ইরাকের আছে ১৭, লেবেনানের আছে ২৮।
জরিপ প্রতিবেদনের রচয়িতা কোরালাই প্রিং বলেন, তাঁরা লেবাননের দুর্নীতি পরিস্থিতি নিয়ে বিশেষ উদ্বিগ্ন। গভীর রাজনৈতিক বিভক্তির মধ্যে দেশটি ২০১৪ সালের মে থেকে কোনো প্রেসিডেন্ট ছাড়াই চলছে।কোরালাই আরও বলেন, বিভিন্ন প্রশ্নের জবাবে জনগণ যে শুধু দুর্নীতি রোধে সরকারি প্রচেষ্টাতেই তাঁদের প্রচণ্ড অসন্তোষ জানিয়েছেন তা-ই নয়, বরং সরকারি খাতজুড়ে দুর্নীতির উচ্চহারেও ক্ষোভ প্রকাশ করেছেন।


title: দুর্নীতি

text: দুর্নীতি বিভিন্ন মানদন্ডে ঘটতে পারে, আওতা বা বিস্তৃতি ছোট হলে এবং তাতে যদি অল্পসংখ্যক মানুষ জড়িত থাকে তবে তাকে “ক্ষুদ্রার্থে” (petty corruption) আর যদি সরকার বড় আকারে প্রভাবিত হয়ে পড়ে তবে “ব্যপকার্থে” (grand corruption) দূর্নীতি হিসেবে নির্দেশিত হয়।


title: দুর্নীতি

text: ক্ষুদ্র দুর্নীতি, ছোট মাত্রায় এবং প্রতিষ্ঠিত সামাজিক অবকাঠামো ও প্রশাসনিক নিয়মের মধ্যে পরিলক্ষিত হয়। অনুগ্রহ বা অনুকূল পরিবেশ নিশ্চিত করতে এই প্রকারের দুর্নীতিতে ক্ষুদ্র উপহার বা ব্যক্তিগত সংযোগকে ব্যবহার করা হয়। মুলত উন্নয়নশীল বিশ্বে এই প্রকারের দুর্নীতি বেশি, সরকারি কর্মচারী-কর্মকর্তাদের তুলনামুলক নিন্মপর্যায়ের বেতন-ভাতা প্রদান যার এওক্টি বিশেষ কারণ।


title: শিরকুহ

text: আসাদউদ্দিন শিরকুহ বিন শাজি () (শুধু শিরকুহ নামেও পরিচিত) (কুর্দি ভাষায় অর্থ "পর্বতের সিংহ") (মৃত্যু ১১৬৯) ছিলেন একজন কুর্দি সামরিক কমান্ডার এবং সুলতান সালাহউদ্দিনের চাচা। মিশরে আইয়ুবীয়দের ক্ষমতায় অধিষ্ঠিত হতে তার সামরিক ও কূটনৈতিক কর্মকাণ্ড গুরুত্বপূর্ণ ভূমিকা রেখেছে।


title: শিরকুহ

text: শিরকুহ আর্মেনিয়ার দাভিন শহরের নিকটে একটি কুর্দি গ্রামে জন্মগ্রহণ করেন। কুর্দি শাসক শাজি ইবনে মারওয়ান তার পিতা। আইয়ুবীয় রাজবংশের প্রধান নাজমুদ্দিন আইয়ুব তার ভাই। এই পরিবার শাদিদি রাজবংশের সাথে ঘনিষ্ঠভাবে সম্পর্কিত ছিল। ১১৩০ সালে দাভিনে শাদিদিরা ক্ষমতাচ্যুত হলে শাজি তার পরিবার নিয়ে প্রথমে বাগদাদ ও পরে তিকরিতে চলে যান। সেখানের আঞ্চলিক প্রশাসক বিহরুজ তাকে গভর্নর হিসেবে নিয়োগ দেন। পিতার মৃত্যুর পর আইয়ুব তার স্থানলাভ করেন। ১১৩৮ সালে তিকরিতে বাগবিতন্ডার সময় শিরকুহর হাতে এক খ্রিষ্টান নিহত হলে তাদের দুই ভাই বহিষ্কৃত হন। যেদিন তারা চলে যান তার ভাইপো সালাহউদ্দিন সেই রাতে জন্মগ্রহণ করেছিলেন বলে ধারণা করা হয়। তারা নুরউদ্দিন জেনগির সেনাবাহিনীতে যোগ দেন এবং শিরকুহ নুরউদ্দিন জেনগির অধীনে কাজ করা শুরু করেন। শিরকুহকে পরে হিমস, আর রাহবাসহ কিছু অঞ্চলের দায়িত্ব দেয়া হয়। আইয়ুব প্রথমে বালবিক ও পরে দামেস্কের গভর্নরের দায়িত্ব পালন করেন। ১১৫৪ সালে নুরউদ্দিনের কাছে দামেস্কের আত্মসমর্পণে তারা দুই ভাই আলোচনায় অংশ নিয়েছিলেন।


title: শিরকুহ

text: ১১৬৩ সালে মিশরের উজির শাওয়ার ফাতেমীয় উজিরের দায়িত্ব বিষয়ে তার ও দিরগামের মধ্যে সমস্যা নিরসনের জন্য নুরউদ্দিনকে আবেদন জানান। নুরউদ্দিন এসময় শিরকুহকে পাঠারান। এসময় তার ভাইপো সালাহউদ্দিন উপদেষ্টা হিসেবে তার সাথে যান। শাওয়ারকে পুনরায় দায়িত্ব প্রদান করা হয় এবং দিরগাম নিহত হন। কিন্তু শিরকুহর সাথে মতপার্থক্যের পর তিনি জেরুজালেমের প্রথম এমালরিকের সাথে মিত্রতা স্থাপন করেন। ১১৬৪ সালে এমালরিক মিশরের দিকে অগ্রসর হয়ে বিলবাইসে শিরকুহকে অবরোধ করেন। পাল্টা আঘাত হিসেবে নুরউদ্দিন ক্রুসেডার রাজ্যসমূহে আক্রমণ করেন এবং এন্টিওক প্রায় দখল করে ফেলেন।


title: শিরকুহ

text: ১১৬৭ সালে ফাতেমীয় খলিফা আল আদিদ ক্রুসেডারদের বিরুদ্ধে লড়াইয়ের জন্য শিরকুহকে পুনরায় মিশরে ফিরিয়ে আনেন। শাওয়ার পুনরায় এমালরিকের সাথে মিত্রতা স্থাপন করেন। এমালরিক আলেক্সান্দ্রিয়ায় শিরকুহকে অবরোধ করেন। শিরকুহ ফিরে যেতে রাজি না হওয়া পর্যন্ত অবরোধ কার্যকর ছিল। এমালরিক বাইজেন্টাইন সাম্রাজ্যের সাথে মিত্রতা স্থাপন করে এবং সম্পূর্ণরূপে মিশর দখলের পরিকল্পনা করেন। মিশরে থেকে যাওয়া ক্রুসেডারদের ঘাঁটি ধ্বংস করার জন্য শাওয়ার মিত্রতা বদল করে শিরকুহর সাথে হাত মেলান। মুসলিমদের সাথে ক্রুসেডারদের লড়াই হয়। ক্রুসেডাররা রসদের অভাবে মিশর জয় করতে পারেনি। ফলে তারা পিছু হটে।


title: শিরকুহ

text: ধর্মীয় কারণে শিরকুহ ও তার সহযোগীরা মিশরের অভিজাতদের মধ্যে ব্যাপক সমর্থন লাভ করেন। ফাতেমীয় শাসকরা শিয়া হলেও মিশরের অধিকাংশ জনগণই ছিল সুন্নি মতাবলম্বী। ১১৬৯ সালের জানুয়ারিতে শিরকুহ কায়রোতে প্রবেশ করেন এবং অবিশ্বস্ততার জন্য শাওয়ারকে মৃত্যুদন্ড দেয়া হয়। তিনি কায়রোয় পৌছালে খলিফা আল আদিদ তাকে সম্মানের সাথে গ্রহণ করেন। তাকে উজিরের দায়িত্ব দেয়া হয়। তবে শিরকুহ তার দুই মাস পরে ২২ মার্চ অসুস্থ হয়ে মৃত্যুবরণ করেন।


title: শিরকুহ

text: শিরকুহর মৃত্যুর পর তার ভাইপো সালাহউদ্দিন উজির হন। একইসাথে তিনি নুরউদ্দিনের উত্তরসুরি হয়েছিলেন। একারণে মিশর ও সিরিয়া একত্রীত হয় এবং তা সিরিয়া ও ফিলিস্তিন থেকে ক্রুসেডারদের মূলোৎপাটনে সালাহউদ্দিনের জন্য সহায়ক হয়।


title: মুসা খান মসজিদ

text: মুসা খানের মসজিদ বা মুসা খাঁর মসজিদ বাংলাদেশের ঢাকা শহরে অবস্থিত ছায়া সুনিবিড়, মোগল স্থাপত্যের অনুকরণে নির্মিত মসজিদ। এটি ঢাকা বিশ্ববিদ্যালয় এর শহীদুল্লাহ হল ছাত্রাবাসের নিকটে ও কার্জন হলের পিছনে অবস্থিত। ধারণা করা হয় যে, এই মসজিদটি ঈসা খাঁর পুত্র মুসা খান নির্মাণ করেন। ঢাকা শহরে বিনত বিবির মসজিদ এর পাশাপাশি এটি প্রাক-মুঘল স্থাপত্যের একটি নিদর্শন।


title: মুসা খান মসজিদ

text:
ঢাকা বিশ্ববিদ্যালয়ের কার্জন হল প্রাঙ্গণে শহীদুল্লাহ হলের উত্তর-পশ্চিম কোণে মুসা খাঁর মসজিদ নির্মিত হয় আনুমানিক ১৬৭৯ সালে।
ভৌগলিক স্থানাঙ্কে মুসা খান মসজিদের অবস্থান ।


title: মুসা খান মসজিদ

text: একটি উঁচু প্লাটফর্মের উপর নির্মিত মসজিদটির নিচতলায় কয়েকটি কক্ষ রয়েছে। এগুলোতে আগে মসজিদ সংশ্লিষ্টরা বাস করলেও এর সবগুলোই এখন পরিত্যক্ত। তিন গম্বুজ বিশিষ্ট মসজিদটির একটি গম্বুজে বড় ফাটল দেখা দিয়েছে। ঐ ফাটল দিয়ে গত বর্ষায় বৃষ্টির পানি মসজিদের ভিতরে পড়েছে বলে জানিয়েছেন মুসল্লিরা। মসজিদের পশ্চিম ও পূর্ব প্রাচীর প্রায় ৬ ফুট পুরু। উত্তর ও দক্ষিণ প্রাচীর ৪ ফুট পুরু। চার দেয়াল, ছাদ এবং গম্বুজ— সবকিছুতেই দীর্ঘদিন ধরে শেওলা জমে কালচে হয়ে গেছে। মসজিদের দুই মূল স্তম্ভে বড় ধরনের ভাঙন সৃষ্টি হয়েছে। ইতিহাসবিদ আহমদ হাসান দানীর ‘ঢাকা:অ্যা রেকর্ড অব ইটস চেঞ্জিং ফরচুনস’ গ্রন্থে উল্লেখিত বর্ণনামতে, মসজিদটি মুসা খাঁর নামে হলেও স্থাপত্যশৈলী অনুযায়ী এটি শায়েস্তা খাঁর আমলে বা তারপরে নির্মিত হয়েছিল।


title: নসওয়াল গলি মসজিদ

text:
নসওয়াল গলি মসজিদ ঢাকার প্রাচীন একটি মসজিদ। মসজিদের সঙ্গে একটি তোরণও ছিল। ১৪৫৯ সালে মসজিদ ও তোরণটি নির্মিত হয়েছিল।
আবুল কালাম মোহাম্মদ যাকারিয়া লিখিত ‘বাংলাদেশের প্রত্ন সম্পদ’ গ্রন্থপাঠে জানা যায়, ঢাকা কেন্দ্রীয় কারাগারের পশ্চিম দিকে প্রাচীন গিরদী-কিলা এলাকায় নসওয়াল গলি নামক রাস্তায় একটি প্রাচীন তোরণ ও মসজিদ ছিল। বর্তমানে এ সবের কিছুই নেই। ঐ স্থানে গড়ে উঠেছে স্থানীয়দের বাড়ি ও দোকানপাট। নসওয়াল গলি মসজিদের শিলালিপির অনুলিপি জাতীয় আর্কাইভসে সংরক্ষিত রয়েছে। মূল শিলালিপিটি ছিল ঢাকা জেলা প্রশাসকের অফিসে। শিলালিপির বর্ণনা অনুযায়ী ১৪৫৯ সালে মসজিদ ও তোরণটি নির্মিত হয়েছিল।


title: প্রতিভা মুৎসুদ্দি

text: প্রতিভা মুৎসুদ্দি (জন্মঃ ১৬ই ডিসেম্বর, ১৯৩৫) বাংলাদেশের একজন শিক্ষাবিদ ও ভাষা সংগ্রামী। প্রতিভা মুৎসুদ্দি নির্যাতিত নিপীড়িত পিছিয়ে পড়া নারীদের নানা সামাজিক রাজনৈতিক আন্দোলন সংগ্রামেও বিভিন্ন ভাবে যুক্ত। নির্মোহ চারিত্রিক বৈশিষ্ট্যের কারণে তিনি সবসময়ই নাম-যশ-খ্যাতি এবং প্রচার প্রপাগান্ডাকে এড়িয়ে চলতে পছন্দ করেন। শিক্ষাক্ষেত্রে অবদানের জন্য তিনি ২০০২ সালে বাংলাদেশ সরকার প্রদত্ত দ্বিতীয় সর্বোচ্চ বেসামরিক সম্মাননা একুশে পদক লাভ করেন। ২০১৭ সালে বাংলা একাডেমি তাকে সম্মানসূচক ফেলোশিপ প্রদান করে।


title: প্রতিভা মুৎসুদ্দি

text:
প্রতিভা মুৎসুদ্দির জন্ম ১৯৩৫ সালে ১৬ ডিসেম্বর চট্টগ্রাম জেলার রাউজান উপজেলার মহামুনী পহাড়তলী গ্রামে। বাবা কিরণ বিকাশ মুৎসুদ্দি তাঁর সময়ের একজন প্রতিষ্ঠিত আইনজীবী। মা শৈলবালা মুৎসুদ্দি সহজ সরল অথচ সত্যাশ্রয়ী গৃহিণী। বৃটিশ বিরোধী আন্দোলন, দ্বিতীয় বিশ্বযুদ্ধ, দেশভাগ, ভাষার দাবীতে আন্দোলিত সময়ে বেড়ে উঠেছেন প্রতিভা মুৎসুদ্দি। তাঁর শিক্ষাজীবনের সময়টি ছিল সমাজের অবহেলিত ও নির্যাতিত জনগোষ্ঠির অধিকার রক্ষায় সোচ্চার ও তাত্ত্বিক ব্যঞ্জনাময় আন্দোলনের বেগবান সময়। তখনকার চট্টলা বিপ্লবী ও সত্যাগ্রহীদের সুতিকাগার এবং চারণক্ষেত্র হিসাবে বিশেষভাবে আন্দোলিত। পারিবারিক মূল্যবোধ ও সময়ের এ মহার্ঘ চালিকা শক্তি প্রতিভা মুৎসুদ্দির শিক্ষা ও মননের বিকাশকে প্রভাবিত করেছে। তাঁর রাজনীতিতে হাতে খড়ি গ্রামের স্কুলে। কলেজ জীবনে ভাষা আন্দোলনের হাত ধরে আরো ঘনিষ্ঠ হয়েছেন রাজনীতি তথা জীবন ঘনিষ্ঠ বামপন্থী রাজনীতিতে। জড়িয়ে পড়েন বিভিন্ন সেবা ও কল্যাণধর্মী কর্মকাণ্ডের সাথে। ভাষা আন্দোলনের ধারাবাহিকতায় স্বাধিকার আন্দোলন তখন বেগবান। ১৯৫৫ সালে স্বাধিকার আন্দোলনের এক মিছিল থেকে তিনি গ্রেফতার হন। দু সপ্তাহের কারাবাসের পর মুক্তি পান। তৎকালীন সবার প্রিয় এ বামপন্থী ছাত্রনেত্রী ১৯৫৫-৫৬ শিক্ষাবর্ষে ডাকসুতে মহিলা মিলনায়তন সম্পাদিকা নির্বাচিত হন। তিনি ১৯৫৬-১৯৫৭ শিক্ষাবর্ষে রোকেয়া হলের (তৎকালীন উইমেন্স হল, ঢাকা বিশ্ববিদ্যালয়) প্রথম নির্বাচিত সহ সভানেত্রী। রাজনৈতিক টানাপোড়েন ও আন্দোলনের ঘাত প্রতিঘাত মাথায় নিয়ে ১৯৫৬ সালে অর্থনীতিতে স্নাতক (সম্মান), ১৯৫৯ সালে এম.এ ডিগ্রি লাভ করেন। ১৯৬০ সালে ময়মনসিংহ মহিলা টিচার্স ট্রেনিং কলেজ থেকে বি.এড ডিগ্রি লাভ করেন। এ ভাবেই মানবতার কল্যাণে নিবেদনের জন্য নিজেকে ঋদ্ধ করেছেন।
সেবাদাসত্বের শৃঙ্খলে আবদ্ধ অধিকার বঞ্চিত নারীদের বৈষম্য শিক্ষার আলোকে বিদূরিত করায় ব্রতী হয়েছিলেন প্রতিভা মুৎসুদ্দি। তিনি নারী শিক্ষা ও স্বাবলম্বনে তথা নারী পুরুষ সমতায় মানুষ গড়ার বিশাল কর্মযজ্ঞে নিজেকে নিবেদন করেন। তিনি তাঁর ১ম কর্মক্ষেত্র কক্সবাজার বালিকা বিদ্যালয়ে প্রধান শিক্ষিকা পদে যোগ দেন ১৯৬০ সালে এবং ১৯৬২ সালে জয়দেবপুর বালিকা উচ্চ বিদ্যালয় (বর্তমানে গাজীপুর সরকারি উচ্চ বালিকা বিদ্যালয়)-এ প্রধান শিক্ষিকার দায়িত্ব গ্রহণ করেন।


title: প্রতিভা মুৎসুদ্দি

text: দানবীর রণদা প্রসাদ সাহার আমন্ত্রণে প্রতিভা মুৎসুদ্দি ১৯৬৩ সালে ভারতেশ্বরী হোমসে অর্থনীতি বিভাগের প্রভাষিকা হিসাবে কাজে যোগ দিলেন। প্রতিষ্ঠাতা শহীদ দানবীর রণদা প্রসাদ সাহার একান্ত ইচ্ছায় ১৯৬৫ সালে ভারতেশ্বরী হোমসের অধ্যক্ষার গুরুদায়িত্ব গ্রহণ করেন এবং ১৯৯৮ সালে অবসর নেন। ভারতেশ্বরী হোমসের সব থেকে বেশি সময়কালের অধ্যক্ষা তিনি। তাঁর সময়ে ভারতেশ্বরী হোমস্ স্কুল হিসাবে এবং কলেজ হিসাবেও দেশ সেরার মর্যাদা পায়। তিনি নারী শিক্ষা প্রসারের এক কিংবাদন্তিতে পরিণত হন। বর্তমানে তিনি রণদা প্রসাদ সাহা প্রতিষ্ঠিত কুমুদিনী ওয়েলফেয়ার ট্রাস্ট অব বেঙ্গল (বাংলাদেশ) লিঃ এর একজন পরিচালক। সংস্থাটি এখন কুমুদিনী উইমেন্স মেডিক্যাল কলেজ, ভারতেশ্বরী হোমস্ স্কুল ও কলেজ, কুমুদিনী নার্সিং স্কুল ও কলেজ এর মতো বিখ্যাত নারী শিক্ষা প্রতিষ্ঠানগুলো পরিচালনা করছে। বলাই বাহুল্য তিনি সার্বিক ভাবে এই প্রতিষ্ঠানগুলোর একজন অন্যতম কর্ণধার।


title: প্রতিভা মুৎসুদ্দি

text: মানবতার কল্যাণে নিবেদিত প্রতিভা মুৎসুদ্দি তাঁর কর্মের স্বীকৃতি স্বরূপ পুরস্কৃত হয়েছেন একাধিক প্রতিষ্ঠানের পক্ষ থেকে। তার মধ্যে উল্লেখযোগ্য অনন্যা শীর্ষ দশ পদক, বৌদ্ধ একাডেমী পুরস্কার, ইন্টারন্যাশনাল ব্রাদার হুড মিশন কর্তৃক কর্মবীর পদক, ড. আহমদ শরীফ স্মারক পুরস্কার, ২০১৫ ইত্যাদি। এ ছাড়াও তিনি বিভিন্ন সংগঠন থেকে ভাষা সৈনিক হিসেবে সম্মাননা লাভ করেন। শিক্ষাক্ষেত্রে অবদানের জন্য ২০০২ সালে তাকে রাষ্ট্রীয় সম্মাননা একুশে পদকে ভূষিত করা হয়। ২০১৭ সালে তিনি বাংলা একাডেমি ফেলোশিপ লাভ করেন।


title: আলার কালাম

text: আলার কালাম (পালি: आलार कालाम) প্রাচীন ভারতের একজন যোগ শিক্ষক ছিলেন।


title: আলার কালাম

text: আলার কালাম বৈশালী নগরে সাংখ্য দর্শনের শিক্ষক ছিলেন। মজ্ঝিম নিকায়ের অরিয়পরিবেসন সুত্ত অনুসারে মহাভিনিষ্ক্রমণের পর সিদ্ধার্থ গৌতম তাঁর নিকট যোগ শিক্ষালাভ করেন। আলারা তাঁকে অকিঞ্চন্নায়তন নামক ধ্যানের একটি বিশেষ অবস্থা সম্বন্ধে শিক্ষা প্রদান করেন। কিন্তু আলারের নিকট হতে সমস্ত শিক্ষা লাভ করেও অতৃপ্ত সিদ্ধার্থ গৌতম আরও জ্ঞানলাভের উদ্দেশ্যে উদ্দক রামপুত্ত নামক অপর এক শিক্ষকের নিকট যোগ শিক্ষালাভ করেন। পরবর্তীকালে বুদ্ধত্ব লাভের পর গৌতম বুদ্ধ তাঁর অভিজ্ঞতা ও শিক্ষা তাঁর দুই গুরু আলার কালাম ও উদ্দক রামপুত্ত জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।


title: আলার কালাম

text: অশ্বঘোষ তাঁর "বুদ্ধচরিত" গ্রন্থে আলার কালামের চরিত্রকে জীবনদান করেছেন এই গ্রন্থে আলার কালাম সিদ্ধার্থ গৌতমকে তাঁর অকিঞ্চন্নায়তন দর্শন সম্বন্ধে বর্ণনা করেছেন। এই তত্ত্বের সঙ্গে সাংখ্য দর্শনের বহুলাংশে মিল রয়েছে। বুদ্ধঘোষ তাঁর "মনোরথপূরনি" গ্রন্থে ভরন্দু কালাম নামক আলার কালামের অপর এক শিষ্যের উল্লেখ করেছেন, যিনি সিদ্ধার্থ গৌতমের সঙ্গে একই সময় তাঁর শিষ্যত্ব গ্রহণ করেছিলেন।


title: উদ্দক রামপুত্ত

text: উদ্দক রামপুত্ত (পালি: उद्दक रामपुत्त) বা উদ্রক রামপুত্র () প্রাচীন ভারতের একজন যোগ শিক্ষক ছিলেন, যিনি সিদ্ধার্থ গৌতমকে শিক্ষাপ্রদান করেন।।


title: উদ্দক রামপুত্ত

text: মহাভিনহিষ্ক্রমণের পরে সিদ্ধার্থ গৌতম আলার কালাম নামক বৈশালী নগরে সাংখ্য দর্শনের শিক্ষকের নিকট হতে যোগশিক্ষা লাভ করেন।। কিন্তু সকল প্রশ্নের উত্তর না পাওয়ায় অতৃপ্ত সিদ্ধার্থ আরও জ্ঞানলাভের উদ্দেশ্যে যোগ শিক্ষক উদ্দক রামপুত্তের নামক অপর এক শিক্ষকের নিকট যোগ শিক্ষালাভ করেন। কিন্তু উদ্দক এয়ামপুত্তের নিকট হতে শিক্ষালাভ করেও সিদ্ধার্থ সন্তুষ্ট হতে পারেননি। সিদ্ধার্থ তাঁকে ত্যাগ করে কঠোর তপস্যার উদ্দেশ্যে বুদ্ধগয়ার নিকট উরুবিল্ব নামক একটি রম্য স্থানে গমন করেন। পরবর্তীকালে বুদ্ধত্ব লাভের পর গৌতম বুদ্ধ তাঁর অভিজ্ঞতা ও শিক্ষা তাঁর দুই গুরু আলার কালাম ও উদ্দক রামপুত্তকে জানাবেন বলে স্থির করেন, কিন্তু ততদিনে উভয়েরই মৃত্যু ঘটে গেছিল।


title: মগধ সাম্রাজ্য

text: মগধ সাম্রাজ্য বলতে মগধ অঞ্চলের নিম্নলিখিত সাম্রাজ্যকে বোঝানো হয়।


title: অশোক (দ্ব্যর্থতা নিরসন)

text: অশোক দ্বারা বোঝাতে যেতে পারেঃ


title: ডেভিড লয়েড

text: ডেভিড লয়েড (জন্ম: ১৮ মার্চ, ১৯৪৭) ল্যাঙ্কাশায়ারের অ্যাক্রিংটনে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড দলের পক্ষে আন্তর্জাতিক ক্রিকেটে প্রতিনিধিত্ব করেছেন। 'বাম্বল' ডাকনামে পরিচিত লয়েড কাউন্টি ক্রিকেটে ল্যাঙ্কাশায়ার দলে খেলেন। দলে তিনি বামহাতি ব্যাটসম্যান হিসেবে খেলাসহ বামহাতে স্পিন বোলিংয়ে পারদর্শী ছিলেন। এছাড়াও তিনি অ্যাক্রিংটন স্ট্যানলি দলের পক্ষে অর্ধ-পেশাদার ফুটবল খেলায় অংশগ্রহণ করেন।


title: ডেভিড লয়েড

text: ইংল্যান্ড দলের পক্ষে নয় টেস্ট খেলেন। তাঁর সর্বোচ্চ রান ছিল অপরাজিত ২১৪*। এছাড়াও আটটি একদিনের আন্তর্জাতিকে অংশ নেন। প্রথম-শ্রেণীর ক্রিকেটে সফলতম অল-রাউন্ডার ছিলেন তিনি। উনিশ হাজারেরও অধিক রান সংগ্রহসহ ২৩৭ উইকেট পেয়েছেন। ১৯৭৩ থেকে ১৯৭৭ মেয়াদে নিজ কাউন্টি দলে অধিনায়কের দায়িত্ব পালন করেন।


title: ডেভিড লয়েড

text: খেলোয়াড়ী জীবন থেকে অবসর নেয়ার পর প্রথম-শ্রেণীর ক্রিকেটে আম্পায়ারের দায়িত্বে মনোনিবেশ ঘটান। এছাড়াও তিনি ল্যাঙ্কাশায়ার ও ইংল্যান্ড ক্রিকেট দলের কোচের দায়িত্ব পালন করেন। কিন্তু ১৯৯৯ সালের ক্রিকেট বিশ্বকাপ শেষে ইংল্যান্ড দলের কোচের দায়িত্ব থেকে অব্যাহতি নেন। পরবর্তীতে টেস্ট ম্যাচ স্পেশালে ক্রিকেট ধারাভাষ্যকার ছিলেন। বর্তমানে তিনি স্কাই স্পোর্টসে ধারাভাষ্যে নিয়োজিত। এছাড়াও তিনি লেখক, সাংবাদিক ও কলাম লেখক হিসেবে পরিচিত।


title: বিম্বিসার

text: বিম্বিসার (সংস্কৃত: बिम्बिसार) (৫৫৮ খ্রিঃপূঃ – ৪৯১ খ্রিঃপূঃ) হর্য্যঙ্ক রাজবংশের রাজা ছিলেন, যিনি ৫৪২ খ্রিস্টপূর্বাব্দ থেকে ৪৯২ খ্রিস্টপূর্বাব্দ পর্যন্ত মগধ শাসন করেন। তাঁর পৃষ্ঠপোষকতায় উত্তর ভারতে বৌদ্ধ ধর্মের বিস্তার সম্ভব হয়েছিল।


title: বিম্বিসার

text: সিংহলী বৌদ্ধ গ্রন্থ মহাবংশ অনুসারে বিম্বিসার মাত্র পনেরো বছর বয়সে তাঁর পিতা মহাপদুম কর্তৃক মগধের রাজা রূপে অভিষিক্ত হন। বিম্বিসারের মাতার নাম ছিল বিম্ব। প্রাচীন গ্রন্থগুলিতে বিম্বিসারকে "সেনিয়" নামে উল্লেখ করা হয়েছে। টীকাকার বুদ্ধঘোষের মতে "সেনিয়" তাঁর ব্যক্তিগত নাম ছিল, অপরপক্ষে ধম্মপালের মতে "সেনিয়" ছিল তাঁর গোত্রের নাম।


title: বিম্বিসার

text: বিম্বিসার বিভিন্ন রাজ্যের রাজকুমারী ও অভিজাত নারীদের বিবাহের মাধ্যমে রাজ্যগুলির সঙ্গে কূটনৈতিক সুসম্পর্ক স্থাপনে আগ্রহী ছিলেন। তিনি কোশল রাজ মহাকোশলের কন্যা কোশল দেবীকে বিবাহ করলে দুই রাজ্যের মধ্যে দীর্ঘদিনের বৈরিতার অবসান ঘটে। বিবাহের যৌতুক হিসেবে বিম্বিসার কাশীর অধিকার লাভ করেন। বিম্বিসার বৈশালীর লিচ্ছবি মহাজনপদের প্রধান চেতকের কন্যা চেল্লনাকে বিবাহ করেন। বিম্বিসারের তৃতীয়া পত্নী ক্ষেমা ছিলেন মদ্র দেশের রাজকন্যা। তিনি সাম্রাজ্যের সম্প্রসারণের জন্য পূর্বে অঙ্গ রাজ্য অধিকার করেছিলেন, যা পরবর্তীকালে মৌর্য্য সাম্রাজ্য প্রতিষ্ঠার ভিত্তিভূমি হিসেবে কাজ করেছিল।


title: বিম্বিসার

text: মহাবংশ ও দীপবংশ গ্রন্থানুসারে বিম্বিসার গৌতম বুদ্ধ অপেক্ষা পাঁচ বছর ছোট ছিলেন। পব্বজ্জাসুত্ত অনুসারে, বোধিলাভের সাত বছর পূর্বে মগধের রাজধানী রাজগৃহে সিদ্ধার্থ গৌতমের সঙ্গে বিম্বিসারের সাক্ষাত ঘটে। সিদ্ধার্থ নিজেকে শাক্য বংশজাত হিসেবে পরিচয় দিলে বিম্বিসার তাঁকে রাজগৃহে বসবাস করার অনুরোধ করলে সিদ্ধার্থ তা প্রত্যাখ্যান করেন, কিন্তু পরবর্তীকালে বোধিলাভের পর তিনি রাজগৃহে যাবেন বলে প্রতিশ্রুতি দেন। সেই প্রতিশ্রুতি রক্ষার্থে গৌতম বুদ্ধ বোধিলাভের দুই বছর পরে বিম্বিসারের সঙ্গে সাক্ষাৎ করেন। সেইদিনই বিম্বিসার বৌদ্ধ সংঘের সহস্রাধিক ভিক্ষুদের বসবাসের জন্য বেণুবন নামক উদ্যানটি গৌতম বুদ্ধকে প্রদান করেন। এরপর বুদ্ধ তাঁকে চতুরার্য সত্য সম্বন্ধে উপদেশ প্রদান করেন। বিম্বিসারের অনুরোধে বুদ্ধ অমাবস্যা ও পূর্ণিমা তিথিতে উপোসথ ব্রত পালনের বিধি প্রচলন করেন। আবার, বিম্বিসারের অনুরোধেই বুদ্ধ বর্ষাকালে পরিব্রাজন না করে একটি নির্দিষ্ট স্থানে অবস্থান করে সাধনার বর্ষাবাস নামক রীতি প্রচলন করেন। ভিক্ষুদের বর্ষাবাসের সুবিধার জন্য কুটীর নির্মাণ এবং বুদ্ধ ও ভিক্ষুদের চিকিৎসার জন্য রাজবৈদ্য জীবককে নিযুক্ত করেন। বিম্বিসারের তৃতীয়া পত্নী ক্ষেমা পরবর্তীকালে ভিক্ষুণী সংঘে যোগদান করে অর্হত্ত্ব লাভ করেন।


title: বিম্বিসার

text: দেবদত্তের প্ররোচনায় বিম্বিসারের পুত্র অজাতশত্রু তাঁকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে।


title: দশহরা

text: দশহরা (সংস্কৃত: दशहरा) উত্তর ভারতে পালিত একটি হিন্দু উৎসব। সংস্কৃতির এই গুরুত্বপূর্ণ দশহরা উৎসবটি আশ্বিন মাসের শুক্ল পক্ষের দশমী তিথিতে উদযাপিত হয়। রামচন্দ্র এই দিন রাবণকে বধ করেছিলেন বলে হিন্দু মতে বিশ্বাস করা হয়ে থাকে।


title: আল-মুহতাদি

text: আল মুহতাদি (? – ২১ জুন ৮৭০) () ছিলেন ১৪শ আব্বাসীয় খলিফা। ৮৬৯ থেকে ৮৭০ সাল পর্যন্ত তিনি খলিফার পদে আসীন ছিলেন।


title: আল-মুহতাদি

text: খলিফা আল মুতাজের মৃত্যুর পর তুর্কিরা তার চাচাত ভাই আল মুহতাদিকে নতুন খলিফা হিসেবে নির্বাচিত করে। অন্য খলিফাদের তুলনায় তিনি বেশ সফল ছিলেন। তার অধীনে দরবারে সংস্কার করা হয়। গায়িকা ও সঙ্গীতকে দরবার থেকে বিদায় দেয়া হয়। প্রতিদিন খোলা আদালতে বিচার কাজ করা হত। মদ ও জুয়াও নিষিদ্ধ করা হয়। তিনি উমাইয়া খলিফা উমর ইবনে আবদুল আজিজকে তার কাজের আদর্শরূপে স্থির করেন।


title: আল-মুহতাদি

text: আল মুহতাদির শাসন এক বছরের মত স্থায়ী হয়। কিছু অসন্তোষ ও ষড়যন্ত্রের পর ৮৭০ সালে তিনি তুর্কিদের হাতে নিহত হন। এসময় তার বয়স ছিল আটত্রিশ বছর। প্রাচীন আরব লেখকরা তার ন্যায়বিচার ও মহানুভবতার প্রশংসা করেছেন। নিহত না হলে তিনি সেরা আব্বাসীয় খলিফা হতেন এমন বলা হয়।


title: দেশি রাস্না

text: দেশি রাস্না (দ্বিপদ নাম: Vanda tessellata) হচ্ছে ভারতীয় উপমহাদেশ থেকে ইন্দোচীন পর্যন্ত বিস্তৃত অর্কিডের একটি প্রজাতি। এটি ভেষজ উদ্ভিদ।


title: দেশি রাস্না

text: এদের বায়ুমূল বেশ ছড়ান ও লম্বা। নাতিদীর্ঘ কাণ্ডের দুপাশে ঘনবদ্ধ লম্বা লম্বা পাতা, খাদাল। পাতার কক্ষ থেকে গজান খাড়া ও শাখায়িত ডাঁটায় কয়েকটি ছোট ছোট ফুল হয়। ফুলের রং বেগুনি হলুদ, দাগফুটকি, ততটা আকর্ষণীয় নয়।


title: নীল রাস্না

text: নীল রাস্না (), (দ্বিপদ নাম: Vanda coerulea), হচ্ছে অর্কিডের একটি প্রজাতি। এদের ফুল নীল রঙের। এখন প্রকৃতিতে দুষ্প্রাপ্য। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।


title: পাতাহীন ডেনড্রোবিয়াম

text: পাতাহীন ডেনড্রোবিয়াম (), (দ্বিপদ নাম: Dendrobium aphyllum) হচ্ছে অর্কিডের একটি প্রজাতি। এটি দক্ষিণ চীন, পূর্ব হিমালয় এবং ইন্দোচীনের স্থানীয় প্রজাতি। এরা লম্বা পুরুষ্টু বায়ুমূলের পরিবর্তে গুচ্ছমূলে আশ্রয় আঁকড়ে ধরে। কয়েকটি লম্বা লম্বা ৪০-৫০ সেমি ডাঁটার একটি গুচ্ছ হয়। তাতে একান্তরভাবে বিন্যস্ত পাতা। বসন্ত ও গ্রীষ্মে নিষ্পত্র ডালে ঝুলন্ত মঞ্জরিতে হালকা হলুদ ও বেগুনি আঁচের অনেকগুলি ফুল ফোটে। ফুল খুব ঘনবদ্ধ নয় এবং গন্ধহীন।


title: হাসি-মুখোশী ডেনড্রোবিয়াম

text: হাসি-মুখোশী ডেনড্রোরিয়াম (), (দ্বিপদ নাম: Dendrobium moschatum), হচ্ছে অর্কিডের একটি প্রজাতি।


title: হাসি-মুখোশী ডেনড্রোবিয়াম

text: পাতা ৫০-১০০ সেমি লম্বা। ফুল হালকা হলুদ-বেগুনি। ফুল বেশ বড় এবং গুচ্ছে কয়েকটি ফোটে।


title: হাসি-মুখোশী ডেনড্রোবিয়াম

text: হাসি-মুখোশী ডেনড্রোরিয়াম হিমালয়, পূর্ব ভারত, বাংলাদেশের উত্তর, নেপাল, ভুটান, আসাম, ইয়ুনান এবং ইন্দোচীনের (ভিয়েতনাম, থাইল্যান্ড, মায়ানমার, লাওস, কম্বোডিয়া) স্থানীয় প্রজাতি। এরা বাংলাদেশের সিলেট, চট্টগ্রাম, কক্সবাজার ও পার্বত্য চট্টগ্রামের পাহাড়ে জন্মে।


title: লিন্ডলের ডেনড্রোবিয়াম

text: লিন্ডলের ডেনড্রোবিয়াম (), (দ্বিপদ নাম: Dendrobium lindleyi, বা আগের Dendrobium aggregatum) হচ্ছে "ডেনড্রোবিয়াম" গণের অর্কিডের একটি প্রজাতি। এটি দক্ষিণ চীন এবং দক্ষিণ-পূর্ব এশিয়ায় (অসম, বাংলাদেশ, অরুণাচল প্রদেশ, লাওস, মায়ানমার, থাইল্যান্ড, ভিয়েতনাম) দেখা যায়।


title: লিন্ডলের ডেনড্রোবিয়াম

text: এদের পাতার গোড়া স্ফীত, গুচ্ছবদ্ধ। এদের ফুল সোনালি-হলুদ, ভেতরে গাঢ় রঙের চোখ থাকে।


title: অ্যারিডেস ওডোরাটা

text: অ্যারিডেস ওডোরাটা (দ্বিপদ নাম: Aerides odorata) হচ্ছে অর্কিডের একটি প্রজাতি। এরা দক্ষিণ-পূর্ব এশিয়া, এবং চীনের (Yunnan, Guangdong) নিচু ভুমির বনে, এবং হিমালয়, ভুটান, অসম, বাংলাদেশ, ভারত, নেপাল, আন্দামান ও নিকোবর দ্বীপপুঞ্জ, মায়ানমার, থাইল্যান্ড, লাওস, কম্বোডিয়া, ভিয়েতনাম, Peninsular Malaysia, বোর্নিও, সুমাত্রা, জাভা, Sulawesi, the Lesser Sunda Islands, এবং ফিলিপাইনে দেখা যায়।


title: অ্যারিডেস ওডোরাটা

text: এদের লম্বা শাখায়িত বায়ুমূল ঝুলে থাকে মোটা তারের মতো কাণ্ডে লম্বা ও চ্যাপ্টা ঝুলন্ত পাতা থাকে। পাতার কক্ষ থেকে লম্বা ঝুলন্ত মঞ্জরিতে সাদা ফুলে ঠাসা থাকে। ফুলে মোমের গ্রথন, ফুল সুগন্ধি। ফুল গ্রীষ্ম ও বর্ষায় ফোটে।


title: অর্কিড

text: অর্কিড বা অর্কিড পরিবার () হচ্ছে সপুষ্পক উদ্ভিদের একটি পরিবারের নাম। এরা রঙিন, সুগন্ধি আর বহুলবিস্তৃত হয়। অ্যাাস্টারাসি পরিবারসহ, দুটি বৃহৎ পরিবারে বর্তমানে ৮৮০টি গণে ২১,৯৫০ থেকে ২৬,০৪৯টি গৃহীত প্রজাতি আছে। সিংহভাগ অর্কিডই পরাশ্রয়ী, তবে ভূমিজ অর্কিডও আছে, আছে মৃতজীবীও। পৃথিবীর সব মহাদেশেই অর্কিড দেখা যায়।


title: বিজয়া সুখদর্শন

text: বিজয়া সুখদর্শন বা ক্রাইনাম অ্যাামাবাইল (দ্বিপদ নাম: Crinum amabile) হচ্ছে "ক্রাইনাম" গণের একটি লিলি প্রজাতি।


title: বিজয়া সুখদর্শন

text: এদের গোড়ার পাতা গুচ্ছসহ ১ মিটারের মতো উঁচু। পাতা লম্বা ও বড় এবং পাতার আগা চোখা। বর্ষায় ফুল ফোটে এবং সারা বছরে আরো কয়েকবার ফোটে। পাতার কক্ষ থেকে বের হওয়া লম্বা, চ্যাপ্টা ও পুরু ডাঁটার আগায় ঢাকা অনেকগুলো গাঢ়- বেগুনি কলি থেকে ফুল ফোটে। ফুল লম্বা ও ৬ পাপড়ির।


title: ইথিওপিয়ান এয়ারলাইন্স

text: ইথিওপিয়ান এয়ারলাইন্স () (পূর্বে যাকে ইথিওপিয়ান এয়ার লাইনস (ই এ এল) নামে জানা যেত), যাকে প্রায়ই শুধু ইথিওপিয়ান নামেও জানা যায়, সেটা হল ইথিওপিয়ার একটি ফ্ল্যাগ ক্যরিয়ার যার মালিকানার ভাঁড় সম্পূর্ণ রূপে দেশের সরকার এর উপর। ইথিওপিয়ার রাজধানী ও প্রধান শহর আদ্দিস আবাবা তে অবস্থিত বোলে আন্তর্জাতিক বিমানবন্দরকে ভিত্তি করে ইথিওপিয়ান এয়ারলাইন্স তাদের বিমান পরিষেবা পরিচালনা করে। বোলে আন্তর্জাতিক বিমানবন্দর এ তাদের সদর দফতর নিয়ে এই বিমান পরিবহন সংস্থা টি ৮২ টা যাত্রী গণ্তব্যস্থল এ তাদের পরিসেবা প্রদান করে যার মধ্যে ১৯ টা গার্হস্থ্য্য গণ্তব্যস্থল। অন্য কোন ক্যারিয়ার এর তুলনায় ইথিওপিয়ান অনেক বেশি আফ্রিকার গণ্তব্যস্থলে ওড়ে। এটি বিমান পরিসেবা শিল্পর মধ্যে একটি দ্রুততম বৃদ্ধিপ্রাপ্ত কোম্পানি এবং আফ্রিকান মহাদেশের বৃহত্তম বিমান পরিবহন সংস্থা গুলোর মধ্যে অন্যতম। এটি সাব সাহারান অঞ্চলের কয়েকটি লাভজনক এয়ারলাইন্সের মধ্যে একটি| এই বিমান সংস্থার পণ্যসম্ভার বিভাগ কে ২০১১ সালে দি আফ্রিকান কার্গো এয়ারলাইন অফ দি ইয়ার সম্মানে পুরস্কৃত করা হয়।


title: ইথিওপিয়ান এয়ারলাইন্স

text: ইথিওপিয়ান এয়ারলাইন্স অথবা ইথিওপিয়ান হল ইথিওপিয়ার প্রধান বিমান পরিবহন সংস্থা যার মালিকানা সম্পূর্ণ রূপে দেশের সরকারের। ই এ এল প্রতিষ্ঠিত হয়েছিল ১৯৪৫ সালে ২১ সে ডিসেম্বর এবং তারা তাদের কার্যক্রম শুরু করে ১৯৪৬ সালের ৮ ই এপ্রিল। ১৯৫১ সালে তারা আন্তর্জাতিক ফ্লাইট পরিসেবাও শুরু করে দেয়| ১৯৬৫ সালে এই সংস্থা টি একটি শেয়ার কোম্পানি হয়ে যায় এবং এদের নাম ইথিওপিয়ান এয়ার লাইনস থেকে বদল করে ইথিওপিয়ান এয়ারলাইন্স করা হয়। এই সংস্থা টি ১৯৫৯ সাল থেকে ইন্টারন্যাশনাল এয়ার ট্রান্সপোর্ট অ্যাসোসিয়েশন এর সদস্য হয়ে আছে এবং ১৯৬৮ সাল থেকে আফ্রিকান এয়ারলাইনস এসোসিয়েশন এর সদস্য| ২০১১ সালের ডিসেম্বর মাস থেকে ইথিওপিয়ান, স্টার এলায়েন্স এর ও একটি সদস্য।


title: ইথিওপিয়ান এয়ারলাইন্স

text: ইথিওপিয়ার স্বাধীনতার পর সম্রাট প্রথম হ্যালি সেলাসী দেশের আধুনিকীকরণ প্রচেষ্টার অংশ হিসেবে মার্কিন যুক্তরাষ্ট্র, যুক্তরাজ্য এবং ফ্রান্সের কাছে সাহায্য চান একটি বিমান পরিবহন সংস্থা স্থাপন করার জন্য। বিবিসি সংবাদ অণুযায়ী এটা সম্ভব যে সম্রাট, ইথিওপিয়ার দারিদ্র্যের ছাপ দূর করার জন্য একটি জাতীয় মানের বিমান পরিসেবা সৃষ্টি করতে চেয়েছিলেন। ১৯৪৫ সালে ইথিওপিয়ান সরকার, ট্রান্সকন্টিনেন্টাল এয়ার ট্রান্সপোর্ট এবং ওয়েস্টার্ন এয়ার এক্সপ্রেস (পরে একত্রিত হয়ে টি ডব্লিউ এ) এর সাথে আলোচনার শুরু করে। ১৯৪৫ সালে ৮ ই সেপ্টেম্বর, টি ডাব্লিউ এ, আমেরিকান ইতিহাসবিদ ও ইথিওপিয়ার পররাষ্ট্র উপদেষ্টা, জন এইচ. স্পেন্সর এর সাথে একটি চুক্তি সই করে ইথিওপিয়ার মধ্যে একটি বাণিজ্যিক বিমান পরিসেবা কোম্পানি প্রতিষ্ঠা করার জন্য।


title: ইথিওপিয়ান এয়ারলাইন্স

text: এই বিমান সংস্থা টি, মূলত রূপে ইথিওপিয়ান এয়ার লাইনস (ই এ এল), প্রতিষ্ঠিত হয় ১৯৪৫ সালের ২১ সে ডিসেম্বর। এটি প্রতিষ্ঠা করতে প্রাথমিক ভাবে ২.৫ মিলিয়ন ইটিবি বিনিয়োগ করা হয় যেটা ২৫,০০০ শেয়ার এর মধ্যে বিভক্ত করা হয় আর যার পুরো অংশটাই সরকার এর হাতে। কোম্পানি টার অর্থ প্রদান করেছিল ইথিওপিয়ান সরকার কিন্তু ইটা পরিচালনা করত টি ডাব্লিউ এ।


title: ইথিওপিয়ান এয়ারলাইন্স

text: সেপ্টেম্বর, ২০১৪ অণুযায়ী এই বিমান সংস্থার যাত্রী নেটওয়ার্ক টি পরিসেবা প্রদান করে ৮৩ টা আন্তর্জাতিক গণ্তব্যস্থলে এবং ২০ টি গার্হস্থ্য্য গণ্তব্যস্থলে যার মধ্যে অন্তর্ভুক্ত ৪৯ টা আফ্রিকার শহর, ১৩ টা ইউরোপ এবং আমেরিকার শহর এবং ২১ টি মধ্যপ্রাচ্য ও এশিয়ার শহর। এদের পণ্যসম্ভার নেটওয়ার্ক টি পরিসেবা প্রদান করে ২৪ টি গণ্তব্যস্থলে যার মধ্যে ১৫ টা আফ্রিকার, ৭ টা মধ্যপ্রাচ্য ও এশিয়ার এবং ২ টো ইউরোপের। এপ্রিল ২০১৩ হিসাবে, এই ক্যারিয়ার এর সব চেয়ে ব্যস্ত ৫ টা রুট হল আদ্দিস আবাবা - দুবাই, আদ্দিস আবাবা - জোহানেসবার্গ, আদ্দিস আবাবা - গুয়াংঝোতেও, আদ্দিস আবাবা - নাইরোবি, আদ্দিস আবাবা - বেইজিং।


title: ইথিওপিয়ান এয়ারলাইন্স

text: জানুয়ারী ২০১৫ হিসাবে, ইথিওপিয়ান এয়ারলাইন্স এর বহর নিম্নলিখিত বিমান নিয়ে গঠিত:


title: ইথিওপিয়ান এয়ারলাইন্স

text: ক্লাউড নাইন এবং ইকোনমি ক্লাস হল সাধারণত দুটি ক্লাস যেটা বেশির ভাগ ইথিওপিয়ান এয়ারলাইন্স এর ফ্লাইট এ পাওয়া যায়। এ ছাড়াও সব ফ্লাইট এ এরা অন বোর্ড যাত্রীদের খাওয়ার এবং প্রশংসাসূচক পানীয় সেবা প্রদান করে।


title: আন্তর্জাতিক গণিত অলিম্পিয়াডসমূহের তালিকা

text: ১৯৫৯ সালে প্রথমবারের মত আন্তর্জাতিক গণিত অলিম্পিয়াড (আইএমও) অনুষ্ঠিত হয় রোমানিয়ায়। আন্তর্জাতিক বিজ্ঞান অলিম্পিয়াডসমূহের মধ্যে প্রাচীনতম-আন্তর্জাতিক গণিত অলিম্পিয়াড সেই হতে প্রতিবছর নিয়মিতভাবে অনুষ্ঠিত হয়। শুধুমাত্র ১৯৮০ সালে মঙ্গোলিয়ার অভ্যন্তরীণ গণ্ডগোলের কারণে গণিত অলিম্পিয়াড অনুষ্ঠিত হয়নি। কারণ, প্রথমদিকে এই প্রতিযোগিতাটি পূর্ব ব্লকের (সোভিয়েত প্রভাব বলয়) অন্তর্গত এবং ওয়ারশ চুক্তিতে অন্তর্ভুক্ত পূর্ব ইউরোপীয় দেশসমূহ নিয়ে চালু করা হয়েছিল, তাই পূর্ব ইউরোপের দেশসমূহই প্রথমদিকের আইএমওগুলোর আয়োজন করে। পরবর্তীতে ধীরে ধীরে অন্যান্য দেশও এর আয়োজন করা শুরু করে। প্রথমদিকের কিছু অলিম্পিয়াডের আয়োজন সম্পর্কিত তথ্য - যেমন কবে ও কোন শহরে তা অনুষ্ঠিত হয়েছিল, তা নিয়ে বিভ্রান্তি আছে।


text: ১৯৫৯ সালে রোমানিয়ায় প্রথমবারের মত আইএমও অনুষ্ঠিত হয়েছিল। সাতটি দেশ সেবারে অংশগ্রহণ করেছিল – বুলগেরিয়া, চেকোস্লোভাকিয়া, পূর্ব জার্মানি, হাঙ্গেরি, পোল্যান্ড, রোমানিয়া এবং সোভিয়েত ইউনিয়ন – এবং আয়োজক দেশই শীর্ষস্থান লাভ করে। এরপর থেকেই ধীরে ধীরে অংশগ্রহণকারী দেশের সংখ্যা বাড়েঃ ১৯৬৯ সালে ১৪টি দেশ, ১৯৮৯ সালে ৫০টি দেশ এবং ২০০৯ শালে ১০৪টি দেশ এতে অংশ নেয়।


text: উত্তর কোরিয়াই একমাত্র দেশ যারা অবৈধ পন্থা অনুসরণ করতে গিয়ে ধরা পড়ে। ফলশ্রুতিতে তারা ১৯৯১ সালে অনুষ্ঠিত ৩২তম আইএমও এবং ২০১০ সালে অনুষ্ঠিত ৫১তম আইএমও থেকে বহিষ্কৃত হয়। ২০১১ সালের জানুয়ারি মাসে ২০১১-২০১৫ সাল পর্যন্ত সকল অনুষ্ঠানের খরচ বহনের জন্য গুগল আইএমও'র প্রতিষ্ঠানকে ১ মিলিয়ন € দেয়।


ব্রেকিং নিউজ রিপোর্টিংয়ে পুলিৎজার পুরস্কার আলোচিত সংবাদের জন্য পুলিৎজার পুরষ্কারের একটি ক্যাটাগরি। ১৯৫৩ সাল থেকে এ ক্যাটাগরিতে পুরষ্কার প্রদান করা হচ্ছে। তবে বিভিন্ন সময়ে এর বিভিন্ন নাম দেখা যায়। ১৯৫৩-১৯৬৩ পুরষ্কারের নাম ছিল লোকাল রিপোর্টিং, এডিশন টাইমের পুলিৎজার পুরষ্কার, ১৯৬৪-১৯৬ সাল পর্যন্ত ছিল লোকাল জেনারেণ বা স্পট নিউজ রিপোর্টিংয়ে পুলিৎজার পুরষ্কার।


title: হয়গ্রীব উপনিষদ্

text: হয়গ্রীব উপনিষদ্ বা হয়গ্রীবোপনিষদ্ (সংস্কৃত: हयग्रीव उपनिषत्) হল একটি হিন্দু ধর্মগ্রন্থ। এটি ১০৮টি উপনিষদের অন্যতম। "হয়গ্রীব উপনিষদ্" সংস্কৃত ভাষায় রচিত এবং বিষ্ণুর অশ্বমস্তক-বিশিষ্ট অবতার হয়গ্রীবের প্রতি উৎসর্গিত। এটি বিষ্ণু-উপাসক বৈষ্ণব সম্প্রদায়ের ধর্মগ্রন্থ এবং অথর্ববেদের সঙ্গে যুক্ত। যে হয়গ্রীব বেদের মূর্তস্বরূপ চিত্ত বিষয়ে সর্বাধিক জ্ঞানী, সেই হয়গ্রীবের পূজার মন্ত্রগুলি এই উপনিষদের প্রধান আলোচ্য।


title: হয়গ্রীব উপনিষদ্

text: কথিত আছে, বিষ্ণুর বাহন গরুড় তিরুবন্তিপুরমে শ্রী বৈষ্ণব সম্প্রদায়ের সন্ত ও গুরু বেদান্ত দেশিকাকে হয়গ্রীব মন্ত্রগুলি শিখিয়েছিলেন।


title: হয়গ্রীব উপনিষদ্

text: "হয়গ্রীব উপনিষদ্" দুটি অধ্যায়ে বিভক্ত। এই উপনিষদে মোট শ্লোকের সংখ্যা ২০। ব্রহ্মা তাঁর পুত্র ঋষি নারদকে শিক্ষা দিচ্ছেন - এই আকারে এই উপনিষদ্‌টি রচিত হয়েছে। গ্রন্থের শুরুতেই বিষ্ণুকে সর্বোচ্চ ঈশ্বর রূপে বন্দনা করা হয়েছে এবং তাঁর কাছে তাঁর সকল ভক্তের কল্যাণকামনা করা হয়েছে। সকলের কল্যাণের জন্য ইন্দ্র, গরুড়, সূর্য ও বৃহস্পতিকেও বন্দনা করা হয়েছে।


title: হয়গ্রীব উপনিষদ্

text: নারদ তাঁর পিতা ব্রহ্মাকে সকল পাপ নির্মূলকারী এবং জাগতিক ও আধ্যাত্মিক সম্পদ বিতরণকারী ব্রহ্ম সম্পর্কে জিজ্ঞাসা করছেন। ব্রহ্মা বলছেন, যে হয়গ্রীবের মন্ত্রে পাণ্ডিত্য অর্জন করতে পারে, সে শ্রুতি, স্মৃতি, ইতিহাস ও পুরাণ শাস্ত্রে পাণ্ডিত্য অর্জন করেন এবং ধনবান হতে পারেন। এরপর ব্রহ্মা হয়গ্রীব পূজার বিভিন্ন মন্ত্র বর্ণনা করতে শুরু করেন।


title: হয়গ্রীব উপনিষদ্

text: প্রথম মন্ত্রে বিষ্ণুকে হয়গ্রীব রূপে জাগতিক বিশ্বের বাইরে অবস্থানকারী ও ত্রাণকর্তারূপে বর্ণনা করা হয়েছে। দ্বিতীয় মন্ত্রে হয়গ্রীবকে ঋক্, সাম, যজুর্বেদ ও ওঙ্কারের মূর্তি বলা হয়েছে। তাঁকে পৃথিবীতে বেদ-আনয়নকারী অশ্বমস্তক-বিশিষ্ট অবতার বলা হয়েছে। তৃতীয় মন্ত্রে বেদের মূর্তি হয়গ্রীবের কাছে প্রার্থনা করা হয়েছে তিনি যেন এই উপনিষদের পাঠকের কাছে বেদজ্ঞান প্রকাশ করেন এবং বলা হয়েছে এই দেবতার গুণকীর্তন করেন ওঙ্কার ও বেদসমূহ। মন্ত্রদ্রষ্টা ঋষির নাম হিসেবে ব্রহ্মা, অত্রি, রবি, সবিতা ও ভার্গবের নাম করা হয়েছে। এই মন্ত্রগুলির ছন্দ হল গায়ত্রী, ত্রিষ্টুভ ও অনুষ্টুভ এবং দেবতা হলেন হয়গ্রীব। বীজমন্ত্রটি হল "হ্লৌঁ", শক্তি হল সোহম, কীলক হল "হ্লুঁ", বিনিয়োগ হল ভোগ ও মোক্ষ। শেষে অ, উ ও ম এই তিন অক্ষরের সাহায্যে অঙ্গন্যাসের কথা বলা হয়েছে। এরপর ধ্যানমন্ত্রটি বর্ণিত হয়েছে। এই ধ্যানমন্ত্রের সাহায্যে পূজক দেবতার মূর্তিটি মনে মনে কল্পনা করতে পারেন। এই মন্ত্রে হয়গ্রীবকে চতুর্ভূজ বলা হয়েছে। তাঁর চার হাতের তিনটিতে রয়েছে শঙ্খ, সুদর্শন চক্র ও গ্রন্থ এবং চতুর্থ হাতে রয়েছে মহামুদ্রা। ২৯-অক্ষরবিশিষ্ট মন্ত্র ("ওঁ শ্রীঁ হ্লৌঁ ওঁ নমো ভগবতে হয়গ্রীবায় বিষ্ণবে মহ্যং মেধাং প্রজ্ঞাং প্রয়চ্চ স্বাহা") ও ২৮-অক্ষরবিশিষ্ট মন্ত্র ("ওঁ শ্রীঁ হ্রীঁ ঐঁ ঐঁ ঐঁ ক্লীঁ ক্লীঁ সৌহ্ সৌহ্ হ্রীঁ ওঁ নমো ভগবতে হয়গ্রীবায় মহ্যং মেধাং প্রজ্ঞাং প্রয়চ্চ স্বাহা") - এই দুই মন্ত্রের কথা বলে প্রথম অধ্যায় শেষ হচ্ছে।


title: হয়গ্রীব উপনিষদ্

text: দ্বিতীয় অধ্যায়ের শুরুতে ব্রহ্মে হয়গ্রীবের বীজমন্ত্রটির কথা বলছেন। তিনি এই মন্ত্রটি প্রথমে শিবকে শিখিয়েছিলেন। শিব এই মন্ত্র সঙ্কর্ষণকে, সঙ্কর্ষণ নারদকে এবং নারদ ব্যাসকে শেখান। ব্যাসকে জগতকে এই মন্ত্র শিক্ষা দেন। হয়গ্রীবের বীজমন্ত্রটিকে এই উপনিষদে "মন্ত্ররাজ" বলা হয়েছে। এই মন্ত্র সূর্য ও অন্যান্য দেবতারা জপ করেন এবং এই মন্ত্রই হয়গ্রীবের বাণীমূর্তি। যিনি এই মন্ত্র জপ করেন, তিনি সর্বোচ্চ জ্ঞান এবং দিকপাল, রাজন্যবর্গ ও নাগের অধিপতি হন।


title: হয়গ্রীব উপনিষদ্

text: কথিত আছে অন্য একটি মন্ত্র "অমৃতং কুরু কুরু স্বাহা" (অনুগ্রহ করে আমাকে অমর করুন) জপকারীকে জ্ঞান, ধন ও অষ্ট সিদ্ধ প্রদান করে। আরও বলা হয়েছে "হ্লৌঁ সকলসম্রাজ্ঞেন সিদ্ধিং কুরু কুরু স্বাহা" এই সকল মন্ত্রগুলি জানতে সাহায্য করে। যারা এই মন্ত্রগুলি জপ করে, তাদের সব পাপ ধুয়ে যায় এবং তারা আনুষ্ঠানিকভাবে পবিত্র হয়। জীবনে সে দেহের উপর কর্তত্ব করে এবং মৃত্যুর পর মোক্ষ লাভ করে। "প্রজ্ঞানং ব্রহ্ম", (জ্ঞানই ব্রহ্ম), "তত্ত্বমসি" (তুমিই সে), "অয়মাত্মা ব্রহ্ম" (আমার আত্মাই ব্রহ্ম) এবং "অহং ব্রহ্মাস্মি" (আমিই ব্রহ্ম) - এই চারটি বৈদিক মহাবাক্যের অর্থ সে অনুধাবন করতে সমর্থ হয়। এরপর চারটি বৈদিক মন্ত্র পাঠ করা হয়। এগুলি হল : (১) "যদ্ বাক্ বদন্তি", (২) "গৌরিমিমায়া", (৩) "ওষ্টাপিধান" ও (৪) "সা সর্পরীরাতিম"।


title: হয়গ্রীব উপনিষদ্

text: উপনিষদ্ গ্রন্থাবলির রীতি অনুসারে, "হয়গ্রীব উপনিষদে"র শেষে এই গ্রন্থটির মাহাত্ম্য বর্ণনা করা হয়েছে। বলা হয়েছে। একাদশী তিথিতে এই উপনিষদ পাঠ করলে হয়গ্রীবের আশীর্বাদ পাওয়া যায় এবং বিশিষ্ট ব্যক্তি হয়ে জীবনের শেষে মোক্ষ লাভও হয়ে থাকে। গ্রন্থের শেষে একটি প্রার্থনায় বলা হয়েছে এই মন্ত্রগুলি ব্রহজ্ঞান এবং এই ভক্ত যেন হয়গ্রীব এবং এই মন্ত্রগুলিকে কখনও না ভুলে যান।


title: জাপানের অঞ্চলসমূহের তালিকা

text: জাপানের অঞ্চলসমূহ হল দেশটির ঐতিহ্যগত উপবিভাগ ব্যবস্থা। এই অঞ্চল বিভাগগুলো বিভিন্ন ক্ষেত্রে ব্যবহার হয়। এই অঞ্চলগুলো মানচিত্র, ভূগোল এবং আবহাওয়ার রিপোর্ট প্রস্তুতিতে কাজে লাগে। এই অঞ্চলগুলো সাধারণত জাপানের প্রাথমিক বর্ণনা আর বিভিন্ন অঞ্চলের পারস্পরিক তুলনার কাঠামো হিসেবে ব্যবহার হয়।


title: জাপানের অঞ্চলসমূহের তালিকা

text: জাপানের প্রতিটি অঞ্চলের নিজস্ব সাংস্কৃতিক ঐতিহ্য বর্তমান।


title: জাপানের অঞ্চলসমূহের তালিকা

text: জাপান মোট আটটি অঞ্চলে বিভক্ত। মোটামুটি উত্তর থেকে দক্ষিণে এই অঞ্চলগুলি হল:


title: দয়ানন্দ সরস্বতী

text:
দয়ানন্দ সরস্বতী (গুজরাটি દયાનંદ સરસ્વતી) () (১২ ফেব্রুয়ারি ১৮২৪, টঙ্কর -৩০ অক্টোবর ১৮৮৩, আজমির) বৈদিক সংগঠন আর্য সমাজের প্রতিষ্ঠাতা ছিলেন । ভারতের কাথিয়াওয়াড়ের মোরভি শহরে এক ব্রাহ্মণ পরিবারে জন্মগ্রহণ করেন । তাঁর পূর্ব নাম মূলশংকর।
তিনি বাল্যশিক্ষা পিতার কাছেই লাভ করেন । ইংরাজি শিক্ষার সুযোগ না পেয়ে প্রথম থেকেই তিনি সংস্কৃতশাস্ত্র আয়ত্ত্ব করেন এবং ধীরে ধীরে সমগ্র যজুর্বেদ ও আংশিকভাবে অপর তিন বেদ, ব্যাকরণ, তর্ক ও দর্শনশাস্ত্র, কাব্য, অলংকার, স্মৃতি প্রভৃতি সম্পর্কিত বিদ্যার অর্জন করে বেদ এবং বৈদিক ধর্ম প্রচারে নিয়োজিত হন। বিধবা-বিবাহ পক্ষে ছিলেন।


title: মহাবাক্য

text: মহাবাক্য (সংস্কৃত: (একবচন) महावाक्य; (বহুবচন) महावाक्यानि) হল বেদান্তের অদ্বৈত শাখা-কর্তৃক নির্ধারিত উপনিষদের চারটি প্রধান উক্তি।


title: মহাবাক্য

text: মহাবাক্যের সংখ্যা অসংখ্য হলেও সচরাচর প্রতিটি বেদ থেকে একটি উদ্ধৃতিকে মহাবাক্য ধরা হয়। বেদান্তবাদীদের মতে, সকল উপনিষদের বিষয়বস্তু ও সারমর্ম এক এবং সকল ঔপনিষদ্ মহাবাক্য সংক্ষেপে একই বিশ্বজনীন বার্তা প্রেরণ করে। পরবর্তীকালের সংস্কৃত ভাষায় "মহাবাক্য" শব্দটি "আলোচনা" অর্থে ব্যবহৃত হতে শুরু করে। এক্ষেত্রে আলোচনা বলতে কোনো মহৎ বিষয়ে দার্শনিক আলোচনা বোঝায়।


title: মহাবাক্য

text: অদ্বৈত বেদান্ত প্রথা অনুসারে চারটি ঔপনিষদ্ মহাবাক্য ব্যক্তির আত্মা ও পরম ব্রহ্মের সর্বোচ্চ মিলনের দ্যোতক।


title: মহাবাক্য

text: মহাবাক্যগুলি হল:


title: মিরপুর উপজেলা

text: মিরপুর উপজেলা বাংলাদেশের কুষ্টিয়া জেলার একটি প্রশাসনিক এলাকা।


title: মিরপুর উপজেলা

text: মিরপুর উপজেলা (কুষ্টিয়া জেলা) আয়তন: ৩১৭.৩৫ বর্গ কিমি। অবস্থান: ২৩°৪৫´ থেকে ২৪°০০´ উত্তর অক্ষাংশ এবং ৮৮°৫০´ থেকে ৮৯°০৬´ পূর্ব দ্রাঘিমাংশ। এর উত্তরে ভেড়ামারা ও ঈশ্বরদী উপজেলা, দক্ষিণে আলমডাঙ্গা ও কুষ্টিয়া সদর উপজেলা, পূর্বে কুষ্টিয়া সদর, পশ্চিমে দৌলতপুর (কুষ্টিয়া), গাঙ্গনী ও আলমডাঙ্গা উপজেলা।


title: মিরপুর উপজেলা

text:
প্রশাসন মিরপুর থানা গঠিত হয় ১৮৮৫ সালে এবং থানাকে উপজেলায় রূপান্তর করা হয় ১ আগস্ট ১৯৮৩ সালে। বর্তমানে নির্বাচনী এলাকা ও জনপ্রতিনিধি হলেন হাসানুল হক ইনু (জাসদ)
১.বেহালবাড়ীয়া


title: মিরপুর উপজেলা

text: ২০১১-এর আদমশুমারী অনুসারে, এর জনসংখ্যা ৩,১৫,০০০। এর মধ্যে মুসলিম ২৭৮৭৫৭, হিন্দু ৬২৫২ এবং অন্যান্য ৮০। এ উপজেলায় কোল ও বুনো আদিবাসী জনগোষ্ঠীর বসবাস রয়েছে।


title: মিরপুর উপজেলা

text: পদ্মা, কুমার নদ, গড়াই নদী এবং সাগরখালী খাল উল্লেখযোগ্য।


title: মিরপুর উপজেলা

text: কৃষিকাজ হল এখানকার মানুষের জীবিকা নির্বাহের প্রধান মাধ্যম। তাছাড়া কিছু আঞ্চলে এখুনও পুরানো তাত শিল্পের প্রচলন আছে। নতুন করে এখানে ছোট ও মাঝারি মানের শিল্প প্রতিষ্ঠান গড়ে উঠছে।


title: গণতন্ত্রী দল

text: গণতন্ত্রী দল পাকিস্তানের প্রথম ধর্মনিরপেক্ষ রাজনৈতিক দল। ১৯৫৩ সালের ১৯ জানুয়ারি মাহমুদ আলি ও হাজি মুহাম্মদ দানেশ এর প্রতিষ্ঠা করেন। দানেশ এর প্রথম প্রেসিডেন্ট হন। গণতন্ত্রী দল স্বাধীন বৈদেশিক নীতির জন্য আহ্বান জানায় এবং মুসলিম লীগের পাশ্চাত্যপন্থি নীতির বিরোধিতা করে। দলের ইশতেহারে কোনো ক্ষতিপূরণ ছাড়াই সামন্ততন্ত্র বিলুপ্তি, রাজনৈতিক বন্দীদের মুক্তি, কমনওয়েলথ থেকে বিচ্ছিন্ন হওয়া, পাট বাণিজ্যের জাতীয়করণ, নারীদের সমান অধিকার ও সংখ্যালঘুদের সামাজিক, রাজনৈতিক ও অর্থনৈতিক ক্ষেত্রে সমান অধিকার এবং পাকিস্তান ও ভারতের মধ্যে ভিসার প্রথা বাতিলের দাবি জানায়।


title: গণতন্ত্রী দল

text: মাহমুদ আলি পরে দলের প্রেসিডেন্ট হন এবং যুক্তফ্রন্টের সাথে জোট গঠন করেন। যুক্তফ্রন্ট ১৯৫৪ সালের প্রাদেশিক নির্বাচনে জয়ী হয়।


title: গণতন্ত্রী দল

text: দলের নিজস্ব পতাকা ছিল। এটি ছিল অর্ধেক লাল ও অর্ধেক নীল। লাল ছিল চাষের প্রতীক, এ দ্বারা অগ্রগতি ও কৃষিভিত্তিক অর্থনীতি বোঝায়। তিনটি তারাসহ নীল দ্বারা বোঝায় বুর্জোয়া, শ্রমজীবী ও কৃষকদের মধ্যে শান্তি ও মিত্রতা।


title: জাতীয় গণমুক্তি ইউনিয়ন

text: জাতীয় গণমুক্তি ইউনিয়ন ১৯৭৩ সালে প্রতিষ্ঠিত বাংলাদেশি রাজনৈতিক দল। তেভাগা আন্দোলনের অন্যতম প্রধান নেতা হাজি মুহাম্মদ দানেশ এর প্রতিষ্ঠাতা। ১৯৭৫ সালে অন্যান্য সব রাজনৈতিক দল নিষিদ্ধ হওয়ার পর দলকে বাংলাদেশ কৃষক শ্রমিক আওয়ামী লীগের সাথে যুক্ত করা হয়। ১৯৮০ সালে দানেশ দলকে পুনরায় গঠন করেন। পরে গণতান্ত্রিক পার্টি গঠনের জন্য ইউনিয়ন বিলুপ্ত করা হয়।


title: গণতান্ত্রিক পার্টি

text: গণতান্ত্রিক পার্টি ১৯৮০ সালে হাজি মুহাম্মদ দানেশ কর্তৃক প্রতিষ্ঠিত একটি রাজনৈতিক দল। ১৯৮৬ সালে দানেশের মৃত্যুর কিছুকাল পূর্বে এই দলকে বাংলাদেশের তৎকালীন রাষ্ট্রপতি হুসেইন মুহাম্মদ এরশাদের দল জাতীয় পার্টির সাথে যুক্ত করা হয়।


title: পান্থপাদপ

text: পান্থপাদপ (), (দ্বিপদ নাম: Ravenala madagascariensis), হচ্ছে মাদাগাস্কারের একটি উদ্ভিদ প্রজাতি। এরা "রাভেনালা" গণের একমাত্র প্রজাতি।


title: পান্থপাদপ

text: বাংলা ভাষায় 'পান্থ' মানে পথিক, আর 'পাদপ' শব্দের অর্থ গাছ। অর্থাৎ এদের বাংলা নামের অর্থ পথিকের গাছ। এর পাতা শুধু পূর্ব-পশ্চিমে বিস্তার করে, তাই একে দেখে দিক নির্ণয় করা যায়।


title: পান্থপাদপ

text: এদের দেখতে কলাগাছের মতো, তবে পাতা কাণ্ডের মাথার দুপাশ থেকে উপরে সারিবদ্ধভাবে উঁচান, তাতে চেনা সহজ। শরতে এদের ফুল ফোটে। উঁচান বড় বড় ডাঁটায় নৌকাকৃতি পত্রপুট, তাতে দ্বিলিংগ ফুল। ফল ৩-কোষী, শক্ত ও বিদারী। বীজ হয় অনেক। গোড়ার চারা ও বীজে চাষ।


title: পলিয়ালথিয়া

text: পলিয়ালথিয়া (লাতিন ভাষা: Polyalthia) হচ্ছে অ্যানোনাসি পরিবারের উদ্ভিদের একটি গণের নাম। এই গণে নিচের উদ্ভিদ প্রজাতিগুলো রয়েছে (কিন্তু এটি অসম্পূর্ণ হতে পারে):


title: উজি চা উৎসব

text: উজি চা উৎসব হল জাপানি চা উৎসব। এই উৎসব প্রত্যেক বছরের অক্টোবর মাসের প্রথম রবিবারে পালিত হয়। এই উৎসব উজিবাসা ব্রিজের কাছাকাছি পালিত হয়। উৎসবের মূল উদেশ্য হল ৩ চা মাষ্টারের আত্মার শান্তি কামনা করা শ্রদ্ধা প্রকার করা। এই তিন চা মাষ্টা হলেন: এইসাই সেনজি, ম্যোয়ে সোয়িন, সেননো র্যিকু। এছাড়াও চা সম্পর্কিত অগ্রদূত যারা উজি শিল্পের চা শিল্পের উন্নয়নে অবদান রেখেছে তাদেরও আত্নার শান্তি কামনা ও শ্রদ্ধা প্রকারঠ করা হয়।


title: মুড়মুড়ি

text: মুড়মুড়ি বা হামজাম (দ্বিপদ নাম:Polyalthia suberosa) হচ্ছে "পলিয়ালথিয়া" গণের একটি উদ্ভিদ প্রজাতি। ১৮৬৪ সালে উইলিয়াম রক্সবার্গ এই প্রজাতির বিবরণ দেন। এটির আদি নিবাস ভারত, মায়ানমার ও শ্রীলংকা।


title: মুড়মুড়ি

text: মুড়মুড়ির আদি নিবাস ভারত, মায়ানমার ও শ্রীলংকা। বাংলাদেশের খুলনা, নড়াইল, যশোর, মাগুরা , কুষ্টিয়া, পাবনা প্রভৃতি এলাকায় মুড়মুড়ির গাছ পাওয়া গেছে। এদেশের বনে জংগলে জন্মে।


title: কম্পিউটার শিক্ষা

text: কম্পিউটার শিক্ষা বা কম্পিউটার স্বাক্ষরতা বা কম্পিউটার জ্ঞান হল কম্পিউটার বিষয়ক দক্ষতা, কম্পিউটার সম্পর্কিত জ্ঞান ও তাকে ব্যবহারের সক্ষমতা এবং এ সম্পর্কিত প্রযুক্তিগত বিষয়াদির কার্যকর প্রয়োগ। তা হতে পারে প্রাথমিক ব্যবহার থেকে শুরু করে প্রোগ্রামিং এবং কঠিন সমস্যা সমাধান। একে অন্যভাবে সংজ্ঞায়িত করে বলা যায় একজন ব্যক্তির কম্পিউটার প্রোগ্রামিং এবং কম্পিউটার সম্পর্কিত অন্যান্য ক্ষেত্রে প্রয়োগের সহজবোধ্য জ্ঞান। এখানে অন্য একটি গুরুত্বপূর্ণ বিষয় হল কিভাবে কম্পিউটারের বিভিন্ন উপাদান কাজ করে এবং কিভাবে কম্পিউটার সেটি পরিচালনা করে। কম্পিউটার শিক্ষাকে কম্পিউটার প্রোগ্রামিং থেকে আলাদা করা হতে পারে যা কম্পিউটারের প্রোগ্রামের নকশা এবং কোডিংয়ের বিষয়ে গুরুত্ব দেয় সাধারন কম্পিউটার বিষয়ক পরিচিতি এবং ব্যবহারের দক্ষতার থেকে।


title: কম্পিউটার শিক্ষা

text: কম্পিউটার শিক্ষাকে উন্নত দেশগুলোতে গুরুত্বপূর্ণ দক্ষতা হিসেবে বিবেচনা করা হয়। কম্পিউটার নির্ভর হওয়ায় কোম্পানিগুলো তাদের কর্মীদের কাছ থেকে কম্পিউটারের সাধারণ জ্ঞান আশা করে। অনেক কোম্পানিই তাদের ব্যবসায়কে সম্প্রসারণ, সুদক্ষ ও সফল করতে কম্পিউটার এবং প্রযুক্তি ব্যবহার করে।


title: মোঃ সাদত আলী

text:
ড. মো. সাদত আলী ১৯৭১ সালের বাংলাদেশের স্বাধীনতা যুদ্ধে নিহত বুদ্ধিজীবিদের একজন। তিনি ঢাকা বিশ্ববিদ্যালয়ের শিক্ষা ও গবেষণা কেন্দ্রের ব্যবসায় প্রশাসন বিভাগের শিক্ষক ছিলেন।
মুক্তিযুদ্ধ শুরু হলে সাদত আলী তার গ্রামের বাড়িতে আশ্রয় নিয়েছিলেন। ১৯৭১ সালের ২৬ এপ্রিল বিশ্ববিদ্যালয় ক্যাম্পাসে এসেছিলেন ব্যাংক থেকে টাকা তোলার জন্য। সেদিন কার্জন হল এলাকায় তাঁর আত্মীয় সমাজবিজ্ঞান বিভাগের শিক্ষক ড. আমিনুল ইসলামের সঙ্গে তাঁর দেখা হয়। আমিনুল ইসলাম তাঁকে টাকা তুলে তাঁর বাসায় যেতে বলেছিলেন। তিনি তাঁর অপেক্ষায় ছিলেন। বিশ্ববিদ্যালয়ে টহলরত পাকিস্তানি সেনারা তাঁকে গ্রেপ্তার করে অজ্ঞাত স্থানে নিয়ে গেছে। এরপর আমিনুল ইসলাম কোথাও তাঁর খোঁজ পাননি।
নরসিংদী জেলার রসুলপুর গ্রামের সাধারণ এক পরিবারে ১৯৪২ সালের ২৮ জানুয়ারি মো. সাদত আলীর জন্ম। বাবা মো. হযরত আলী, মা মমতাজের নেসা। পড়াশোনা শুরু গ্রামের জুনিয়র স্কুলে। মেধাবী ছাত্র ছিলেন। ১৯৫৬ সালে গাজীপুর জেলার গাছা হাইস্কুলে নবম শ্রেণিতে ভর্তি হন। ১৯৫৮ সালে এই স্কুল থেকে প্রথম বিভাগে ম্যাট্রিক পাস করেন। মো. সাদত আলীর স্কুলজীবন কাটে লজিংয়ে থেকে। দশম শ্রেণির ছাত্র থাকাকালেই তিনি বাংলা-ইংরেজি অভিধান মুখস্থ করে ফেলেছিলেন। রসুলপুর জুনিয়র স্কুলের এক শিক্ষক তাঁকে এ টি দেবের অভিধান থেকে এক বসায় দুই হাজার শব্দের অর্থ জিজ্ঞেস করেছিলেন। সব শব্দের সঠিক উত্তর দিয়েছিলেন তিনি। ১৯৬০ সালে নরসিংদী কলেজ থেকে প্রথম বিভাগে ইন্টারমিডিয়েট (আইকম) পাস করে ভর্তি হন ঢাকা বিশ্ববিদ্যালয়ে। ১৯৬৩ সালে বিকম ও ১৯৬৪ সালে এমকম পাস করেন। ১৯৭১ সালে তিনি অর্থনীতিতে এমএ পরীক্ষা দেওয়ার প্রস্তুতি নিয়েছিলেন। কিন্তু তার আগেই শুরু হয়ে যায় মুক্তিযুদ্ধ। মো. সাদত আলী তিন কন্যাসন্তানের জনক। বড় মেয়ে মাহমুদা আকতার আলী, মেজো মেয়ে ফাহমিদা আকতার আলী ও ছোট মেয়ে শাহিদা আকতার আলী। স্ত্রী আজিজুন নাহার।


title: মোঃ সাদত আলী

text: মো. সাদত আলী বিশ্ববিদ্যালয়ের শিক্ষাজীবন শেষ করে নরসিংদী কলেজে বাণিজ্য বিভাগের প্রভাষক হিসেবে যোগ দেন। এখানে কিছুদিন শিক্ষকতা করার পর ঢাকা বিশ্ববিদ্যালয়ের শিক্ষা ও গবেষণা কেন্দ্রে যোগ দেন। ঢাকা বিশ্ববিদ্যালয়ে অধ্যাপনার সময় তিনি আমেরিকার কলোরাডো স্টেট কলেজে যান উচ্চশিক্ষার্থে। ১৯৬৯ সালের প্রথমার্ধে পিএইচডি ডিগ্রি অর্জন করে আবার ঢাকা বিশ্ববিদ্যালয়ে যোগ দেন। একই বছরের ৩১ মে তিনি সিনিয়র লেকচারার পদে পদোন্নতি পান। ১৯৭০ সালের ৮ জুন শিক্ষা ও গবেষণা কেন্দ্রের ব্যবসায় প্রশাসন বিভাগের চেয়ারম্যানের দায়িত্ব পান।


title: আল-মুতামিদ

text: আল মুতামিদ (المعتمد ) (৮৪৪ – ১৫ অক্টোবর ৮৯২) ছিলেন ১৫শ আব্বাসীয় খলিফা। তিনি ৮৭০ থেকে ৮৯২ সাল পর্যন্ত খলিফার পদে আসীন ছিলেন। আল মুতাওয়াক্কিলের বেঁচে থাকা সন্তানদের মধ্যে তিনি ছিলেন জ্যেষ্ঠ। ২৩ বছর যাবত খলিফার দায়িত্ব পালন করলেও তার শাসন আনুষ্ঠানিক ছিল।


title: শর্মিলা রেগে

text: শর্মিলা রেগে (৭ জুলাই ১৯৬৪- ১৩ জুলাই ২০১৩) একজন ভারতীয় সমাজবিজ্ঞানী, নারীবাদী বিদুষী ছিলেন। তিনি "রাইটিং কাস্ট/ রাইটিং জেন্ডার" এই বইটির লেখিকা ছিলেন। ক্রান্তিজ্যতি সাবিত্রীবাই ফুলে স্ত্রী অভ্যাস কেন্দ্র, পুনে বিশ্ববিদ্যালয়ে তিনি প্রধানের দায়িত্ব পালন করেন। ওনার অবদানের জন্যে মাদ্রাজ ইনস্টিটিউট অব ডেভেলপমেন্ট স্টাডিস এর পক্ষ থেকে তাঁকে Malcolm Adiseshiah সম্মানে সম্মানিত করা হয়েছিল।


title: শর্মিলা রেগে

text: শর্মিলাকে ভারতের অগ্রগণ্য নারীবাদীদের মধ্যে একজন মনে করা হয়। দলিত নারীবাদী দৃষ্টিকোণ চিন্তাধারা প্রথম ওনার লেখাতেই পাওয়া যায়।


title: শর্মিলা রেগে

text: ভারতীয় নারীবাদী আলোচনায় তিনি জাতি, শ্রেণী , ধর্ম, যৌনতার নতুন দিশা খুলে দিয়েছিলেন। শিক্ষা জগতে তার অবদান, দলিত ছাত্রদের জন্যে তার আজীবন লড়াই, শিক্ষাক্ষেত্রে সংশোধনের প্রতি তার দায়বদ্ধতা প্রকাশ করে।


title: শর্মিলা রেগে

text: কোলন ক্যান্সারের সাথে যুদ্ধ করে অবশেষে তিনি ১৩ই জুলাই, ২০১৩ সালে মৃত্যুবরণ করেন।


title: গুগল মুন

text: গুগল মুন বা গুগল চাঁদ গুগল আর্থের মতই অনুরূপ একটি পরিষেবা যা চাঁদের স্যাটেলাইট চিত্র প্রদর্শন করে। ২০শে জুলাই, ২০০৯ সালে অ্যাপোলো ১১ এর চান্দ্রে অবতরণের ৪০তম বার্ষিকীতে গুগল একে চালু করে। ব্যবহারকারীদের জন্য প্রতিটি অ্যাপোলো মিশনের অবতরণ সাইটের স্যাটেলাইট চিত্র প্রদর্শন এবং মিশন সম্পর্কিত বিস্তারিত তথ্য প্রদান করা হয়েছে।


title: গুগল মুন

text: গুগল মুনের প্রথম সংস্করণে শুধুমাত্র কম-রেজল্যুশন সম্পূর্ণ পূর্ণ চাঁদের স্যাটেলাইট চিত্র অন্তর্ভুক্ত ছিল এবং যখন খুব নিকটে জুম করা হতো, একটি সুইস পনিরের নকশা প্রদর্শিত হতো। উচ্চ-রেজল্যুশন সম্পূর্ণ চিত্র পাওয়ার আগে পর্যন্ত সুইস পনিরের নকশা নিকটস্থ জুম স্তর জন্য ব্যবহার করা হতো।


title: গুগল মুন

text: বর্তমান সংস্করণে গুগল মুনের তিনটি কার্যপদ্ধতি আছে।


title: গুগল মুন

text: এতে নাসার থেকে উপলব্ধ অ্যাপোলোর প্রতিটি মিশন সম্পর্কিত বিস্তারিত তথ্যসহ, স্থানাঙ্ক, মানচিত্র, ছবি, ভিডিও, এবং রাস্তার দৃশ্যের প্যানোরামা পাওয়া যায়।


title: আলি ইবনে আসির

text: আবুল হাসান আলি ইবনে মুহাম্মদ ইবনে মুহাম্মদ আল শায়বানি বা আলি ইজ্জউদ্দিন ইবনে আল আসির আল জাজারি (আরবি: عز الدین بن الاثیر الجزري) (১২৩৩–১১৬০) ছিলেন আরব বা কুর্দি বংশোদ্ভূত ইতিহাসবিদ ও জীবনীলেখক। তিনি আরবি ভাষায় লেখালেখি করেছেন।


title: আলি ইবনে আসির

text: আলি ইবনে আসির উচ্চ মেসোপটেমিয়ার প্রভাবশালী আরব গোত্র বনু বকরের সাথে সম্পর্কিত ছিলেন। তিনি মসুলে পাণ্ডিত্যপূর্ণ কাজসমূহ সম্পাদন করেন। তিনি প্রায়ই বাগদাদ যেতেন। সিরিয়ায় আলি ইবনে আসির সালাহউদ্দিনের সেনাবাহিনীর সাথে কিছু সময় এগিয়ে গিয়েছিলেন। পরে তিনি আলেপ্পো ও দামেস্কে বসবাস করেছেন। তার প্রধান কাজ ছিল পৃথিবীর ইতিহাস বিষয়ক বই "আল কামিল ফি আত তারিখ"। তার বর্ণনায় তিনি রুশ জাতি সম্পর্কে কিছু তথ্য দিয়েছিলেন। আলি ইবনে আসির মসুল শহরে মৃত্যুবরণ করেন। রয়টার্সের তথ্য অণুযায়ী মসুলে তার মাজার ইসলামিক স্টেট অব ইরাক এন্ড দ্য লেভান্ট ধ্বংস করে ফেলেছে।


title: গুগল মার্স

text: গুগল মার্স হলো গুগল মানচিত্রের প্রথম ভার্সনের ব্রাউজার। যার মাধ্যমে দৃশ্যমান চিত্রাবলী প্রদান করে, গুগল চাঁদের সাদৃশ, এটা যত সম্ভব অবলোহিত চিত্র প্রদান এবং ছায়ার মাধ্যমে মঙ্গলগ্রহের টিলার উচ্চতা প্রকাশ করে।


title: ইসলামিক স্টেট অব ইরাক অ্যান্ড দ্য লেভান্ট

text: ইসলামিক স্টেট অব ইরাক এন্ড দ্য লেভান্ট (সংক্ষেপে আইসিল) ইরাক ও সিরিয়ার বিভিন্ন অঞ্চলে আধিপত্য বিস্তারকারী একটি উগ্র সুন্নী মতবাদীভিত্তিক গোষ্ঠী। এছাড়াও তারা লিবিয়ার পূর্বাঞ্চল, মিশরের সিনাই উপদ্বীপ এবং মধ্যপ্রাচ্য, উত্তর আফ্রিকা, দক্ষিণ এশিয়া ও দক্ষিণ-পূর্ব এশিয়ার বিভিন্ন স্থানে সক্রিয় রয়েছে। খিলাফত ঘোষণার পর তারা বিশ্বব্যপী মুসলিমদের উপর ধর্মীয়, রাজনৈতিক ও সামরিক কর্তৃত্ব দাবি করে। আইসিল ঘোষিত খিলাফত ও বিভিন্ন কর্মকাণ্ড ব্যাপক সমালোচনার মুখে পড়ে। এসব কাজের মধ্যে রয়েছে বিনাবিচারে বিভিন্ন সম্প্রদায়ের মানুষ হত্যা, শিরশ্ছেদ ও আগুনে পুড়িয়ে প্রতিপক্ষ ও বেসামরিক ব্যক্তিদের হত্যা দৃশ্যের ভিডিও প্রকাশ, প্রাচীন পুরাতাত্ত্বিক নিদর্শন ধ্বংস ইত্যাদি।এরা ইসলামের নামে বিভিন্ন আধিপত্যবাদি মানবতা বিরোধী কাজ শুরু করলে সৌদি আরবের মসজিদুল হারাম এর গ্রান্ড মুফতি এদেরকে ইসলামের প্রধান শত্রু হিসাবে ঘোষণা করেন ।


text: আরবিতে এর নাম "আদ দাওলাহ আল ইসলামিয়া ফি আল ইরাক ওয়াশ শাম"। এছাড়াও এই দল ইসলামিক স্টেট অব ইরাক এন্ড সিরিয়া বা ইসলামিক স্টেট অব ইরাক এন্ড আল শাম (সংক্ষেপে আইসিস) নামেও পরিচিত। ২০১৪ সালের জুনে দলটি তাদের নাম বদলে ইসলামিক স্টেট (আইএস) রাখে। তবে মুসলিম বিশ্বে এই নতুন নাম ব্যাপকভাবে সমালোচিত হয়।


text: জাতিসংঘ আইসিলকে মানবাধিকার লঙ্ঘন ও যুদ্ধাপরাধের জন্য দায়ী করেছে এবং অ্যামনেস্টি ইন্টারন্যাশনাল তাদের বিরুদ্ধে জাতিগত হত্যাকান্ডের অভিযোগ আরোপ করেছে। জাতিসংঘ, ইউরোপীয় ইউনিয়ন, যুক্তরাজ্য, যুক্তরাষ্ট্র, অস্ট্রেলিয়া, কানাডা, ইন্দোনেশিয়া, মালয়েশিয়া, তুরস্ক, সৌদি আরব, সংযুক্ত আরব আমিরাত, মিশর, ভারত ও রাশিয়া আইসিলকে সন্ত্রাসী সংগঠন ঘোষণা করেছে। আইসিলের বিরুদ্ধে ৬০টির বেশি দেশ প্রত্যক্ষ বা পরোক্ষভাবে যুদ্ধরত।


text: ১৯৯৯ সালে এই গোষ্ঠী জামাত আল তাওহিদ ওয়াল জিহাদ নামে আত্মপ্রকাশ করে, পরে ২০০৪ সালে তা তানজিম কাইদাত আল জিহাদ ফি বিলাদ আল রাফিদাইন বা সাধারণভাবে আল কায়েদা ইরাক (একিউআই) নামে নাম বদল করে। এসময় তারা আল কায়েদার সাথে তাদের মৈত্রী জানান দেয়। ২০০৩ ইরাক আক্রমণের পর তারা যুদ্ধে অংশ নেয়। ২০০৬ সালে আইসিল আরেকটি সশস্ত্র গোষ্ঠী মুজাহিদিন শুরা কাউন্সিলের সাথে যোগ দেয় এবং পরে তারা ইসলামিক স্টেট অব ইরাক (আইএসআই) নামক ইসলামি রাষ্ট্র গঠনের ঘোষণা দেয়। আইএসআই ইরাকের আল আনবার, নিনেভেহ, কিরকুক ও অন্যান্য স্থানে গুরুত্বপূর্ণ অবস্থান লাভ করে। তবে ২০০৮ সাল নাগাদ তাদের আত্মঘাতি হামলাসহ অন্যান্য সহিংসতার কারণে সুন্নি ইরাকি ও অন্যান্য সশস্ত্র গোষ্ঠীর সাথে তাদের নেতিবাচক অবস্থার সৃষ্টির হয়।


text: এই দল আবু বকর আল-বাগদাদীর নেতৃত্বে গুরুত্বপূর্ণভাবে বেড়ে উঠে। সিরিয়ান গৃহযুদ্ধে অংশ নেয়ার পর তারা সিরিয়ার সুন্নি অধ্যুষিত বিরাট অংশে তাদের আধিপত্য কায়েম করে। সিরিয়ায় সম্প্রসারণের পর ২০১৩ সালের এপ্রিলে দলের নাম বদলে ইসলামিক স্টেট অব ইরাক এন্ড দ্য লেভান্ট রাখা হয়। এসময় আল বাগদাদী সিরিয়া ভিত্তিক গোষ্ঠী আল নুসরা ফ্রন্টের সাথে যুক্ত হওয়ার ঘোষণা দেন। ২০১৪ সালে ফেব্রুয়ারি মাস পর্যন্ত আল কায়েদার সাথে আইসিলের ঘনিষ্ঠ সম্পর্ক ছিল তবে আট মাস ক্ষমতাকেন্দ্রিক লড়াইয়ের পর আল কায়েদা তাদের সাথে সম্পর্কচ্ছেদ করে।


text: ২০১৪ সালের ২৯ জুন আইসিল খিলাফত প্রতিষ্ঠার ঘোষণা দেয় এবং আবু বকর আল-বাগদাদীকে খলিফা ঘোষণা করা হয়।


title: আনারকলি

text: আনারকলি ( ; "Anārkalī") ছিলেন একজন পৌরাণিক দাসী কন্যা। জন্মসুত্রে তার নাম "নাদিরা বেগম" অথবা "শার্ফ-উন-নিসা"। ধারণা করা হয় যে, আনারকলি কোন এক বণিক বহরের সাথে ইরান থেকে পাঞ্জাব অঞ্চলের লাহোরে (বর্তমান পাকিস্তান) অভিবাসিত হয়েছিলেন। বলিউডের চলচ্চিত্র মুঘল-ই-আজমে আনারকলিকে মুঘল আমলে শাহজাদা সেলিমের সাথে (যিনি পরবর্তিতে জাহাঙ্গীর হয়েছিলেন) অবৈধ সম্পর্ক স্থাপনের অপরাধে মোগল সম্রাট আকবরের নির্দেশে দুটি ইটের দালানের মধ্যখানে জীবন্ত কবরস্থ করা হয়েছিল। তবে কোন বিশেষ প্রমাণ বা তথ্যসূত্র না থাকায় এবং আনারকলির কোন কবরের সন্ধান না পাওয়াতে এই ঘটনা অধিকাংশের নিকট মিথ্যা প্রতীয়মান হয়। এছাড়া আনারকলি উপাখ্যান আকবরনামা অথবা তুজক-ই-জাহাঙ্গীরী কোথাও উল্লেখিত হয়নি। আনারকলির সম্বন্ধে প্রথম জানা যায় ইংরেজ পর্যটক ও বণিক উইলিয়াম ফিঞ্চের সাময়িকী থেকে, যিনি আগস্ট ২৪, ১৬০৮ সালে ভারত ভ্রমণ করেছিলেন।


title: আনারকলি

text:
প্রথম সার্থক আনারকলি গল্প লেখেন ভারতীয় লেখক আব্দুল হালিম শারার, যিনি তার বইয়ের প্রথম পাতায় পরিস্কারভাবে একে কথাসাহিত্য হিসেবে উল্লেখ করেছেন। তার গল্পই পরবর্তিতে সাহিত্যে, চিত্রকলায় ও চলচ্চিত্রে বিভিন্ন সময় অভিযোজিত হয়েছে।[[বিষয়শ্রেণী:পাকিস্তানি সাহিত্য]]
[[বিষয়শ্রেণী:পাকিস্তানি লোকসাহিত্য]]


title: সিঙ্গালিলা জাতীয় উদ্যান

text: সিঙ্গালীলা জাতীয় উদ্যান () হচ্ছে ভারতের পশ্চিমবঙ্গের দার্জিলিং জেলায় অবস্থিত একটি জাতীয় উদ্যান। পূর্ব হিমালয়ের পাদদেশে নেপাল পশ্চিমবঙ্গ ও সিকিমের সীমান্তে এই জাতীয় উদ্যানের অবস্থিতি।


title: সিঙ্গালিলা জাতীয় উদ্যান

text: এই জাতীয় উদ্যানে ওক, হেমলক, রূপালি দেবদারু, রূপালি ফার জাতীয় গাছ, বার্চ প্রভৃতি বৃক্ষ দেখা যায়। প্রাণীর ভেতরে দেখা যায় red panda সোনালী বিড়াল, বনবিড়াল ও কালো ভাল্লুক


title: নেওড়া উপত্যকা জাতীয় উদ্যান

text: নেওড়া উপত্যকা জাতীয় উদ্যান হচ্ছে ভারতের পশ্চিমবঙ্গের দার্জিলিং জেলায় অবস্থিত একটি জাতীয় উদ্যান। ১৯৮৬ সালের এপ্রিল মাসে সরকারিভাবে ঘোষিত হয় এই জাতীয় উদ্যান।


title: নেওড়া উপত্যকা জাতীয় উদ্যান

text: এই জাতীয় উদ্যানে খয়ের, শিশু, শিরীষ প্রভৃতি বৃক্ষ দেখা যায়।


title: নেওড়া উপত্যকা জাতীয় উদ্যান

text: প্রাণীর ভেতরে দেখা যায় বাংলা বাঘ, চিতাবাঘ, বনবিড়াল ও কালো ভাল্লুক, কাঠবিড়ালি, লাল পাণ্ডা, দেশি বনরুই, সম্বর হরিণ, গোরাল, বন ছাগল বিভিন্ন প্রজাতির পাখি ইত্যাদি।


title: বল্লভপুর বন্যপ্রাণ অভয়ারণ্য

text: বল্লভপুর বন্যপ্রাণ অভয়ারণ্য ( হচ্ছে ভারতের পশ্চিমবঙ্গের বীরভূম জেলার শান্তিনিকেতনের কাছে অবস্থিত একটি অভয়ারণ্য।


title: বল্লভপুর বন্যপ্রাণ অভয়ারণ্য

text: এখানে চিত্রা হরিণ, বেজী, খরগোশ, বনবিড়াল, কাঠবিড়ালী, কৃষ্ণসার দেখা যায়। পাখিদের ভেতরে দেখা যায় পানকৌড়ি, নাকতা হাঁস, টিটি, ডাহুক প্রভৃতি।


title: বেথুয়াডহরি বন্যপ্রাণ অভয়ারণ্য

text: বেথুয়াডহরি বন্যপ্রাণ অভয়ারণ্য (), হচ্ছে ভারতের পশ্চিমবঙ্গের নদিয়া জেলায় অবস্থিত একটি অভয়ারণ্য। ১৯৫৮-৫৯ সালে এই বনভূমির সৃজনকাজ শুরু হয়। ১৯৮০ সালে সরকারিভাবে বন্যপ্রাণ অভয়ারণ্য হিসেবে ঘোষিত হয়। এর মোট আয়তন ১.২১ বর্গকিমি।


title: বেথুয়াডহরি বন্যপ্রাণ অভয়ারণ্য

text: বেথুয়াডহরী অভয়ারণ্যটি ৩৪ নং জাতীয় সড়কের পাশে বেথুয়াডহরী শহরের সন্নিকটে অবস্থিত। কলকাতা - শিয়ালদহ লাইনে বেথুয়াডহরী রেলওয়ে স্টেশন থেকেও এই স্থানে যাওয়া যায়।


title: বেথুয়াডহরি বন্যপ্রাণ অভয়ারণ্য

text: এখানে চিত্রা হরিণ, বেজী, খরগোশ দেখা যায়। সরীসৃপদের ভেতরে দেখা যায় অজগর, গুই সাপ এবং ঘড়িয়াল।


title: চাপরামারি বন্যপ্রাণ অভয়ারণ্য

text: চাপরামারি বন্যপ্রাণ অভয়ারণ্য (), হলো ভারতের পশ্চিমবঙ্গ রাজ্যের জলপাইগুড়ি জেলায় অবস্থিত একটি বন্যপ্রাণ অভয়ারণ্য। ১৯৭৬ সালে এটি অভয়ারণ্য হিসেবে পরিচিতি লাভ করে। এটি গোরুমারা জাতীয় উদযানের পাশে অবস্থিত। এটি ভারতের পশ্চিমবঙ্গের উত্তরাংশের চালসা এবং লাটাগুড়ি থেকে ৩০ কিমি দূরে অবস্থিত। এবং এই অভয়ারণ্যের মোট আয়তন ৯৬০ হেক্টর।


title: চাপরামারি বন্যপ্রাণ অভয়ারণ্য

text: এখানে এশীয় হাতি, বন্য বরাহ, সম্বর হরিণ, চিতাবাঘ ও বাংলা বাঘ দেখা যায়।


title: ফলকনুমা প্যালেস

text: ফলকনুমা প্যালেস হল ভারতের হায়দ্রাবাদ এ অবস্থিত সব সুন্দর প্রাসাদ গুলোর অন্যতম একটি। এটা পায়গাহ হায়দ্রাবাদ রাজ্যর অন্তর্ভুক্ত ছিল যেটা পরে নিজাম দের মালিকানাধীনে ছিল। এই প্রাসাদ টা ফলকনুমা তে ৩২ একর জমির উপর দাড়িয়ে যেটা চারমিনার থেকে মাত্র ৫ কিলোমিটার এর দুরত্বে অবস্থিত। এটির নির্মাণ করেছিলেন নবাব ভাইকার -উল-উমরা যিনি তখন হায়দ্রাবাদ এর প্রধান মন্ত্রী ছিলেন এবং সম্পর্কে তিনি নিজাম ৬, নবাব মীর মাহবুব আলী খান বাহাদুর এর কাকা এবং শ্যালক ছিলেন| উর্দু তে ফলক-নুমা শব্দের তাৎপর্য হল "আকাশের মতন" অথবা "আকাশের আয়না"।


title: ফলকনুমা প্যালেস

text: একটি ইংরেজ স্থপতি দ্বারা এই প্রাসাদ টি নির্মিত হয়েছিল। ১৮৮৪ সালে মার্চ মাসের ৩ তারিখ স্যার ভাইকার এটার নির্মাণ এর জন্য ফাউন্ডেশনটা স্থাপন করেন। তিনি খুদদাস নামক একজন বৈজ্ঞানিক যিনি কিনা চার্লস ডারউইন এর ও বন্ধু ছিলেন, তাঁর নাতির ছেলে ছিলেন। এটি নির্মাণ এর জন্য এবং সম্পূর্ণ প্রাসাদ কে সজ্জিত করার জন্য ৯ বছর সময় লাগে| এটা সম্পূর্ণ ভাবে ইতালীয় মার্বেল দিয়ে তৈরী করা হযেছে এবং এটি ৯৩,৯৭১ বর্গ মিটার এর উপর বানানো হযেছে|


title: ফলকনুমা প্যালেস

text: এই প্রাসাদ টা একটি কাঁকড়ার আকারে বানানো হযেছে যার দুটো দাঁড় উত্তরের দিকে ছড়ানো| মাঝের অংশ টা মূল ভবন দখল করে রেখেছে এবং দক্ষিনে অবস্থিত আছে রান্নাঘর, গোল বাংলা, জেনানা মহল এবং হারেম আবাস| এই নবাব একজন ক্ষুধিত যাত্রী ছিল, এবং তার প্রভাব এই স্থাপত্যর মধ্যে দিয়ে প্রদর্শন করেছেন|


title: ফলকনুমা প্যালেস

text: এই ফলকনুমা প্যালেস টি ইতালীয় এবং টিউডার স্থাপত্যের একটি বিরল মিশ্রন| তার দাগী কাচের জানালা, কক্ষর মধ্যে রং এর একটি বর্ণালী নিক্ষেপ করে|


title: ফলকনুমা প্যালেস

text: স্যার ভাইকার এই জায়গা টিকে তাঁর নিজের ব্যক্তিগত বাসভবন হিসাবে ব্যবহার করতেন ততদিন যতদিন এটার কর্তৃপক্ষর ভার ওনার কাছে ছিল| পরবর্তী কালে এই প্রাসাদ টিকে ১৮৯৭-৯৮ নাগাদ হায়দ্রাবাদ এর নিজাম এর হাতে স্থানান্তর করা হয়| ফলকনুমা প্যালেস তৈরী করতে প্রচুর খরচা হযেছিল যার দরুন স্যার ভাইকার কে অনেক টাকা ধার করতে হযেছিল এবং পরে তিনি এটা বুঝেছিলেন যে তিনি তাঁর সাধ্যের বাইরে গিয়ে অনেক বেশি টাকা খরচা করে ফেলেছেন| পরে ওনার বুদ্ধিমান স্ত্রী, লেডি উল উমরার চালাকির জোরে তিনি এই প্রাসাদ টি নিজাম ক উপহার হিসাবে দেন যার বদলে উনি এই প্রাসাদ টি তৈরী করার জন্য সব খরচা ফেরত পেয়ে যান| পরবর্তী কালে নিজাম এই প্রাসাদ টিকে একটি রাজকীয় গেস্ট হাউস হিসাবে ব্যবহার করতে শুরু করেন কারণ এখান থেক পুরো শহরের একটি সুন্দর দৃশ্য দেখা যেত|


title: ফলকনুমা প্যালেস

text: ২০০০ সাল অবধি এই প্যালেস নিজাম পরিবারের ব্যক্তিগত সম্পত্তি ছিল এবং সাধারণ জনগণের জন্য উন্মুক্ত ছিল না| ১৯৫০ এর পর এই প্রাসাদ টি শান্ত হয়ে যায় যখন নিজাম চলে যায়| এই প্রাসাদের শেষ অতিথি ছিলেন ১৯৫১ সালে ভারতের রাষ্ট্রপতি, রাজেন্দ্র প্রসাদ| তারপর থেকে বেশিরভাগ সময় প্রাসাদ টি বন্ধ থাকত এবং এটা পরে একটি বিশাল পুনরূদ্ধার কার্যের মধ্য দিয়ে যায় যখন ২০০০ সালে নিজাম যুবরাজ মুক্কারাম জাহ বাহাদুর এটাকে তাজ হোটেলস এর কাছে ৩০ বছরের লিজ চুক্তিতে দেন|


title: ফলকনুমা প্যালেস

text: প্রাসাদ টির একটি প্রধান হাইলাইট হল এটার স্টেট রিসেপশন রুম যার ছাদ টা বিভিন্ন ফ্রেস্কো দ্বারা সাজানো হযেছে| এখানে নৃত্যশালার মধ্যে একটি দুই টন নিজে পরিচালিত অর্গান আছে যেটা সারা বিশ্বে অনন্য|


title: ফলকনুমা প্যালেস

text: প্রাসাদ টিতে ৬০ খানা প্রচুর পরিমাণে সজ্জিত কক্ষ ও ২২ খানা প্রশস্ত হল আছে| এখানে নিজামদের ধনের কিছু সেরা সংগ্রহ আছে|


title: ফলকনুমা প্যালেস

text: এই প্রাসাদে জেড এর সংগ্রহ বিশ্বের অনন্য বলে মনে করা হয়|


title: ফলকনুমা প্যালেস

text: এই প্রাসাদের বিখ্যাত ভোজনশালায় ১০০ জন অথিতি একসাথে বসতে পারে| এই টেবিলের দৈর্ঘ্য ১০৮ ফুট, প্রস্থ ৫.৭ ফুট এবং উচ্চতা ২.৭ ফুট|


title: ফলকনুমা প্যালেস

text: এই প্রাসাদে একটি লাইব্রেরি আছে যার ভিতর ভারতের মধ্যে কুরআন এর একটি অনন্য সংগ্রহ রযেছে|


title: ফলকনুমা প্যালেস

text: এখানে একটি বিলিয়ার্ড রুম আছে| ইংল্যান্ড থেকে বারোজ এবং ওয়াটস দুটি অভিন্ন টেবিল ডিজাইন করে যার মধ্যে একটি বাকিংহাম প্যালেস এবং অন্যটি ফলকনুমা প্যালেস এ অবস্থিত|


title: ফলকনুমা প্যালেস

text: অবতরণ এর দেয়ালে অনেক তৈল চিত্র এবং উল্লেখযোগ্য ব্যাক্তিদের ফটোগ্রাফ আছে|


title: ফলকনুমা প্যালেস

text: এই প্রাসাদে টেলিফোন এবং বৈদ্যুতিক ব্যবস্থা ওস্লার দ্বারা ১৮৮৩ সালে চালু হয় এবং এই প্রাসাদে ভারতের বৃহত্তম বৈদ্যুতিক সুইচ বোর্ড রয়েছে|


title: ফলকনুমা প্যালেস

text: ২০০০ সালে তাজ হোটেল এই প্রাসাদের সংস্কার এবং পুনরূদ্ধার কার্য শুরু করে| এই পুন: সংস্কার করা প্রাসাদ টি অথিতি দের জন্য ২০১০ সালে নভেম্বর মাসে খোলা হয়| এর কক্ষ ও হল গুলো কে ফ্রান্স থেকে আনা অর্নেট ফার্নিচার, হস্তশিল্প এবং ব্রকেদ দিয়ে সাজানো হয়েছে| এই প্রাসাদে একটি ১০১ আসন এর ডাইনিং হল আছে যাকে বিশ্বের বৃহত্তম বলে মনে করা হয়| তার সাথে এখানে দরবার হল আছে যেটাকে অসম্ভব সুন্দর এবং নিখুত শিল্প দিয়ে সজ্জিত করা হয়েছে|


title: পলি শ্যানন

text: পলি শ্যানন (জন্ম: সেপ্টেম্বর ১, ১৯৭৩) হলেন কানাডীয় অভিনেত্রী তিনি অধিক পরিচত ২০০২ সালের ছোট টেলিভিশন সিরিজ মারগারেট টেরিডিও এ তার চিত্রাঙ্কন অভিনয়ের জন্য। "তরুদেয়াউ", একটি চলচ্চিত্রে অভিনয় করেছেন।যে চলচ্চিত্র কানাডার প্রধানমন্ত্রী পিয়েরে তরুদেউ কে নিয়ে।


title: পলি শ্যানন

text: পলি শ্যানন ১৯৭৩ সালে কিংস্টোন, ওনতারিও তে জন্মগ্রহণ করেছে এবং অ্যালমার, কুয়েবক এ বড় হয়েছে। তার মাইকেল শ্যানন ছিলেন ডাক্তার।তিনি কানাডার স্বাস্থ্য কেন্দ্রের অনেক বড় পদে দায়িত্ব পালন করেছেন।তিনি রোগ নিয়ন্ত্রণ পরীক্ষাগারের সাধারণ পরিচালক ছিলেন। তার মা, মেরি ম্যাকি-স্মীথ, ছিলেন শিশুদের চলচ্চিত্রের চিত্রনাট্যকার। ১৩ বছর বয়সে শিশুদের চলচ্চিত্রে শিশু হিসেবে অভিনয় করেছেন।তারপরে শ্যানন মডেল হয়।তিনি মডেল হিসেবে নিউ ইর্য়ক, লন্ডন, এবং টোকিওতে নিয়োগ হন।


title: চাক ভাষা

text: চাক হচ্ছে সিনো-তিব্বতীয় ভাষা গোষ্ঠীর সাল শাখা। বার্মা এবং চীনে এই ভাষায় কথা বলা হয়। চাক ভাষার একাধিক কথ্যরূপ বিদ্যমান। কাদো, কানান ইত্যাদি। আন্দ্রো এবং সেংমাই উপভাষাদ্বয় বিলুপ্তির পথে। এই ভাষায় কথা বলা লোক গুলো এখন মৈতৈ ভাষায় কথা বলে। কাদো/কানান ভাষী লোকেরা বার্মিজ এবং চাকমা বাংলায় কথা বলে। প্রাচীন পিয়ু ভাষা এই ভাষা থেকেই উৎপত্তি লাভ করেছিলো।


title: চাক ভাষা

text: চক জনগোষ্ঠী যে ভাষায় কথা বলে সেটি চাক ভাষা নামে পরিচিত। এ ভাষা চীনা-তিব্বতি পরিবারের সদস্য। জর্জ গ্রিয়ারসনের মতে, মণিপুরের আন্দো, সেংমাই এবং বাইরেল উপভাষার সঙ্গে চাক ভাষার সাদৃশ্য রয়েছে। যদিও কেউ কেউ এটিকে অশনাক্ত ভাষারূপে চিহ্নিত করেছেন। চাক মূলত টোনাল বা সুরপ্রধান ভাষা। এই ভাষার বাক্য গঠন বাংলার মতোই। অর্থাৎ কর্তা-কর্ম-ক্রিয়া। যেমনঃ বাংলা 'আমি ভাত খাই', চাক ভাষায় 'ঙা পুক সেহে'। বাংলার সাথে চাক ভাষার আরো কিছু মিল আছে। বাংলার মতো চাক ভাষাতেও বহুবচনে 'রা' প্রত্যয় যুক্ত হয়। বর্তমানে দৈনন্দিন ব্যবহারের পাশাপাশি চাক ভাষায় সাহিত্য চর্চাও হচ্ছে।


title: মহানন্দা বন্যপ্রাণী অভয়ারণ্য

text: মহানন্দা বন্যপ্রাণ অভয়ারণ্য () হিমালয়ের পাদদেশে তিস্তা এবং মহানন্দা নদীর মাঝখানে অবস্থিত।


title: মহানন্দা বন্যপ্রাণী অভয়ারণ্য

text: এটি ভারতের পশ্চিমবঙ্গ রাজ্যের দার্জিলিং জেলায় অবস্থিত একটি বন্যপ্রাণ অভয়ারণ্য। ১৯৪৯ সালে এটি অভয়ারণ্য হিসেবে প্রথম সরকারিভাবে ঘোষিত হয়। এর মোট আয়তন ১২৭ বর্গকিমি। সমগ্র বনাঞ্চলের শতকরা ৬০ ভাগ পার্বত্যভূমি এবং অবশিষ্ট অংশ সমতল। এই অভয়ারণ্যের উচ্চতা ১৫০ মিটার থেকে ১৩০০ মিটার পর্যন্ত।


title: মহানন্দা বন্যপ্রাণী অভয়ারণ্য

text: এখানে এশীয় হাতি, দেশি বন শুকর, সম্বর হরিণ, চিতাবাঘ, পাহাড়ি কালো ভাল্লুক ও বাংলা বাঘ দেখা যায়।


title: কসবা তাপবিদ্যুৎ কেন্দ্র

text: কসবা তাপবিদ্যুৎ কেন্দ্র হল ভারতের পশ্চিমবঙ্গ রাজ্যের রাজধানী কলকাতা শহরের কসবা অঞ্চলে অবস্থিত একটি গ্যাস চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।


title: কসবা তাপবিদ্যুৎ কেন্দ্র

text: এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ৪০ মেগাওয়াট (২X২০ মেগাওয়াট গ্যাস টারবাইন)।


title: দক্ষিণ তাপবিদ্যুৎ কেন্দ্র

text: দক্ষিণ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।


title: দক্ষিণ তাপবিদ্যুৎ কেন্দ্র

text: এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ১৩৫ মেগাবাইট (২X৬৭.৫ মেগাবাইট)। ১৯৯০ সালে এই কেন্দ্রটি সম্পূর্ণ কার্যকরী হয়।


title: টিটাগড় তাপবিদ্যুৎ কেন্দ্র

text: টিটাগড় তাপবিদ্যুৎ কেন্দ্র হল ভারতের পশ্চিমবঙ্গ রাজ্যের উত্তর চব্বিশ পরগনা জেলার টিটাগড় শহরে অবস্থিত একটি কয়লা-চালিত তাপবিদ্যুৎ কেন্দ্র। এই কেন্দ্রটি সিইএসসি লিমিটেড কর্তৃক পরিচালিত হয়।


title: টিটাগড় তাপবিদ্যুৎ কেন্দ্র

text: এই তাপবিদ্যুৎ কেন্দ্রটির বিদ্যুৎ উৎপাদন ক্ষমতা ২৪০ মেগাবাইট (৪X৬০ মেগাবাইট)। এই কেন্দ্রটি সম্পূর্ণ কার্যকরী হয় ১৯৮৩ সালে।


title: নরেন্দ্রপুর বন্যপ্রাণ অভয়ারণ্য

text: নরেন্দ্রপুর বন্যপ্রাণ অভয়ারণ্য () হলো ভারতের পশ্চিমবঙ্গ রাজ্যের দক্ষিণ ২৪ পরগণা জেলায় অবস্থিত একটি বন্যপ্রাণ অভয়ারণ্য। ১৯৮২ সালে একটি পুরনো আমবাগানকে বন্যপ্রাণ অভয়ারণ্য হিসেবে ঘোষণা করা হয়। এর মোট আয়তন তখন ছিল ১০ হেক্টর। স্থানটি সোনারপুরের কাছে গড়িয়া ক্যানিং রোডের পাশে অবস্থিত। কলকাতার খুব নিকটে এই অভয়ারণ্যটি বিভিন্ন প্রকার পাখির কলকাকলিতে মুখরিত। এখানে যেসব পাখি দেখা যায় সেগুলো হচ্ছে কালামাথা বেনেবৌ, তিলা মুনিয়া, টুনটুনি, সাতভাই ছাতারে প্রভৃতি।


title: লোথিয়ান দ্বীপ বন্যপ্রাণী অভয়ারণ্য

text: লোথিয়ান দ্বীপ বন্যপ্রাণী অভয়ারণ্য হল ভারতের পশ্চিমবঙ্গ রাজ্যের দক্ষিণ ২৪ পরগনা জেলায় অবস্থিত একটি বন্যপ্রাণী অভয়ারণ্য। বঙ্গোপসাগরের কাছে সপ্তমুখী নদীর মোহনায় এই দ্বীপটি অবস্থিত। ১৯৪৮ সালে এই বনাঞ্চলটি প্রথম অভয়ারণ্য হিসেবে বিজ্ঞাপিত হয় এবং ১৯৭৬ সালে তা পুনরায় ঘোষিত হয়। এই অভয়ারণ্যটি সুন্দরবন ব-দ্বীপের অংশবিশেষ।


title: লোথিয়ান দ্বীপ বন্যপ্রাণী অভয়ারণ্য

text: এখানে চিত্রা হরিণ, জলপাইরঙা সামুদ্রিক কচ্ছপ, বনবিড়াল, লাল বাঁদর, নোনা জলের কুমির ইত্যাদি দেখা যায়।


title: ব্যবহারকারী ইন্টারফেস

text: শিল্পসংক্রান্ত নকশায় মানব-মেশিন মিথস্ক্রিয়া ক্ষেত্রে ব্যবহারকারি ইন্টারফেস হল যেখানে ব্যবহারকারি ও মেশিন পারস্পরিক মিথস্ক্রিয়া চালায়। এই মিথস্ক্রিয়ার উদ্দেশ্য হল মেশিনের কার্যকর পরিচালনা এবং নিয়ন্ত্রন মানব পক্ষ থেকে যখন একই সময়ে মেশিন বিভিন্ন তথ্য দেখানোর মাধ্যমে কার্য পরিচালনায় সিদ্ধান্ত নিতে সহায়তা করে। ব্যবহারকারি ইন্টারফেসের বিশাল ধারনার উদাহরণ হল কম্পিউটার অপারেটিং সিস্টেম, হস্ত যন্ত্রপাতি, ভারী যন্ত্রপাতি পরিচালক নিয়ন্ত্রন এবং প্রক্রিয়াকরণ নিয়ন্ত্রন। নকশার বিষয়টি বিবেচ্য হয় যখন ব্যবহারকারি ইন্টারফেসটিতে শ্রমিকের কর্ম দক্ষতা এবং মনস্তাত্ত্বিক বিয়ষাদি থাকে বা এগুলোর সাথে সম্পর্কিত হয়।


title: ব্যবহারকারী ইন্টারফেস

text: সাধারণত, ব্যবহারকারি ইন্টারফেসের নকশার উদ্দেশ্য হল একটি এমন ব্যবহারকারি ইন্টারফেস উৎপাদন করা যা ব্যবহার করতে গেলে আত্ম ব্যাখ্যাকারি, কার্যকর এবং উপভোগ্য (ব্যবহারকারি বান্ধব) এবং লক্ষ্য অর্জনের সহায়ক। এর মানে হল পরিচালনাকারি ব্যক্তিকে কম ইনপুট দিতে হয় চাহিদাকৃত আউটপুট পাওয়ার জন্য এবং মেশিন মানুষ চায় না এমন আউটপুট কমায়।


title: ডিরেক্টরি (কম্পিউটিং)

text: কম্পিউটিংয়ে একটি ডিরেক্টরি হল একটি ফাইল সিস্টেম সুবিন্যস্ত তালিকার গঠন যা অন্যান্য কম্পিউটার ফাইলগুলোর তথ্য সূত্র রাখে এবং অন্যান্য কম্পিউটার ডিরেক্টরিরও। অনেক কম্পিউটারেই ডিরেক্টরিকে ফোল্ডার"', ক্যাটালগ হিসেবে চিনে থাকে যেমন ক্যাটালগ ব্যবহৃত হল অ্যাপল ২, কমোডর ১২৮ এবং অন্যান্য আরো কয়েকটি আগের হোম কম্পিউটারে ডিস্কের বিষয়াদি দেখার কমান্ড হিসেবে। এই সব ডসে ব্যবহৃত ফাইল সিস্টেমে পর্যায়ক্রমিকভাবে ডিরেক্টরি বা ড্রয়ার দেখানো সমর্থন করত না।


title: ডিরেক্টরি (কম্পিউটিং)

text: একই রকম ফাইল একটি ডিরেক্টরিতে রাখার মাধ্যমে সংরক্ষিত ফাইলগুলো সাজানো হয়। একটি পর্যায়ক্রমিক ফাইল সিস্টেমে (গাছের শাখার মত) একটি ডিরেক্টরি অন্য একটি ডিরেক্টরিতে রাখা যায় বা ধারন করা যায় যাকে সাবডিরেক্টরি বা শাখা ডিরেক্টরি বলে। পেরেন্ট এবং চাইল্ড সংজ্ঞা দুটি ব্যবহার করা হয় এই রকম সাবডিরেক্টরি সম্পর্ক বোঝাতে। উদাহরণসরূপ- "ক" ফোল্ডারের মধ্যে "গ" নামক কোন ফোল্ডার বা ডিরেক্টরি থাকলে "ক" ফোল্ডার বা ডিরেক্টরিকে বলা হবে পেরেন্ট এবং "গ" কে বলা হবে চাইল্ড। কিন্তু একেবারে উপরে যে ডিরেক্টরি থাকে (যার উপর আর কোন ডিরেক্টরি নেই) তাকে বলা হয় রুট ডিরেক্টরি।


title: অর্জুন কুমারস্বামী

text: অর্জুন কুমারস্বামী (তামিল: அர்ஜூன் குமாரசுவாமி) পরিচিত অর্জুন হিসেবে হল ব্রিটিশ গায়ক,সঙ্গীতলেখক, রের্কড প্রযোজক এবং অভিনেতা। তিনি শ্রীলঙ্কার কলম্বোতে জন্মগ্রহণ করে ছিলেন।


title: কম্পিউটার ফাইল

text: একটি কম্পিউটার ফাইল হল একটি তথ্য সংরক্ষনের সম্পদ যা কম্পিউটার প্রোগ্রামের নিকট গ্রহণযোগ্য এবং সাধারণত টেকসই স্টোরেজ ভিত্তিক। একটি ফাইল "টেকসই" হয় এই অর্থে যে এটি অন্য কম্পিউটারের প্রোগ্রামগুলোতেও চালানো একবার তৈরি ও নির্বাহ করার পর। কম্পিউটার ফাইল কাগজের দলিলপত্রাদির বর্তমান প্রতিমূর্তি যা আগে অফিস এবং লাইব্রেরি রাখা হত। আর এখান থেকেই সংজ্ঞাটির উদ্ভব হয়েছে।


title: নাচুক তাহাতে শ্যামা

text: নাচুক তাহাতে শ্যামা হল স্বামী বিবেকানন্দের লেখা একটি বাংলা কবিতা। ১৯০৪ সালে "বিবেকোদয়ম্" পত্রিকায় দুই পর্বে এই কবিতাটি প্রথম প্রকাশিত হয়। পরবর্তীকালে "দ্য কমপ্লিট ওয়ার্কস ওফ স্বামী বিবেকানন্দ" গ্রন্থের দ্বিতীয় খণ্ডে এই কবিতার ইংরেজি অনুবাদটি এবং "স্বামী বিবেকানন্দের বাণী ও রচনা" গ্রন্থের ষষ্ঠ খণ্ডে মূল বাংলা কবিতাটি প্রকাশিত হয়। এই কবিতাটিতে হিন্দু দেবী শ্যামার (কালী) প্রতি আত্মনিবেদনের কথা বলা হয়েছে। মূল কবিতাটিও কালীর প্রতি উৎসর্গিত।


title: নাচুক তাহাতে শ্যামা

text: কবিতার মূল বাংলা নিচে দেওয়া হল:


title: নাচুক তাহাতে শ্যামা

text:
ফুল্ল ফুল সৌরভে আকুল, মত্ত অলিকুল গুঞ্জরিছে আশে পাশে।
শুভ্র শশী যেন হাসিরাশি, যত স্বর্গবাসী বিতরিছে ধরাবাসে॥
মৃদুমন্দ মলয়পবন, যার পরশন, স্মৃতিপট দেয় খুলে।
নদী, নদ, সরসী-হিল্লোল, ভ্রমর চঞ্চল, কত বা কমল দোলে॥
ফেনময়ী ঝরে নির্ঝরিণী—তানতরঙ্গিণী—গুহা দেয় প্রতিধ্বনি।
স্বরময় পতত্রিনিচয়, লুকায়ে পাতায়, শুনায় সোহাগবাণী॥
চিত্রকর, তরুণ ভাস্কর, স্বর্ণতুলিকর, ছোঁয় মাত্র ধরাপটে।
বর্ণখেলা ধরাতল ছায়, রাগপরিচয় ভাবরাশি জেগে ওঠে॥


title: নাচুক তাহাতে শ্যামা

text:
মেঘমন্দ্র কুলিশ-নিস্বন, মহারণ, ভুলোক-দ্যুলোক-ব্যাপী।
অন্ধকার উগরে আঁধার, হুহুঙ্কার শ্বসিছে প্রলয়বায়ু॥
ঝলকি ঝলকি তাহে ভায়, রক্তকায় করাল বিজলীজ্বালা।
ফেনময় গর্জি মহাকায়, ঊর্মি ধায় লঙ্ঘিতে পর্বতচূড়া॥
ঘোষে ভীম গম্ভীর ভূতল, টলমল রসাতল যায় ধরা।
পৃথ্বীচ্ছেদি উঠিছে অনল, মহাচল চূর্ণ হয়ে যায় বেগে॥


title: নাচুক তাহাতে শ্যামা

text:
শোভাময় মন্দির-আলয়, হ্রদে নীল পয়, তাহে কুবলয়শ্রেণী।
দ্রাক্ষাফল-হৃদয়-রুধির, ফেনশুভ্রশির, বলে মৃদু মৃদু বাণী॥
শ্রুতিপথে বীণার ঝঙ্কার, বাসনা বিস্তার, রাগ তাল মান লয়ে।
কতমত ব্রজের উচ্ছ্বাস, গোপী-তপ্তশ্বাস, অশ্রুরাশি পড়ে বয়ে॥
বিম্বফল যুবতী-অধর, ভাবের সাগর—নীলোৎপল দুটি আঁখি।
দুটি কর—বাঞ্ছাঅগ্রসর, প্রেমের পিঞ্জর, তাহে বাঁধা প্রাণপাখী॥


title: নাচুক তাহাতে শ্যামা

text:
ডাকে ভেরী, বাজে ঝর‍্‍র্ ঝর‍্‍র্ দামামা নক্কাড়, বীর দাপে কাঁপে ধরা।
ঘোষে তোপ বব-বব-বম্, বব-বব-বম্ বন্দুকের কড়কড়া॥
ধূমে ধূমে ভীম রণস্থল, গরজি অনল বমে শত জ্বালামুখী।
ফাটে গোলা লাগে বুকে গায়, কোথা উড়ে যায় আসোয়ার ঘোড়া হাতী॥
পৃথ্বীতল কাঁপে থরথর, লক্ষ অশ্ববরপৃষ্ঠে বীর ঝাঁকে রণে।
ভেদি ধূম গোলাবরিষণ গুলি স্বন্ স্বন্, শত্রুতোপ আনে ছিনে॥
আগে যায় বীর্য-পরিচয় পতাকা-নিচয়, দণ্ডে ঝরে রক্তধারা।
সঙ্গে সঙ্গে পদাতিকদল, বন্দুক প্রবল, বীরমদে মাতোয়ারা॥
ঐ পড়ে বীর ধ্বজাধারী, অন্য বীর তারি ধ্বজা লয়ে আগে চলে।
তলে তার ঢের হয়ে যায় মৃত বীরকায়, তবু পিছে নাহি টলে॥
দেহ চায় সুখের সঙ্গম, চিত্ত-বিহঙ্গম সঙ্গীত-সুধার ধার।
মন চায় হাসির হিন্দোল, প্রাণ সদা লোল যাইতে দুঃখের পার॥
ছাড়ি হিম শশাঙ্কচ্ছটায়, কেবা বল চায়, মধ্যাহ্নপতন-জ্বালা।
প্রাণ যার চণ্ড দিবাকর, স্নিগ্ধ শশধর, সেও তবু লাগে ভাল॥
সুখতরে সবাই কাতর, কেবা সে পামর দুঃখে যার ভালবাসা?
সুখে দুঃখ, অমৃতে গরল, কণ্ঠে হলাহল, তবু নাহি ছাড়ে আশা॥
রুদ্রমুখে সবাই ডরায়, কেহ নাহি চায় মৃত্যুরূপা এলোকেশী।
উষ্ণধার, রুধির-উদ্গার, ভীম তরবার খসাইয়ে দেয় বাঁশী॥
সত্য তুমি মৃত্যরূপা কালী, সুখবনমালী তোমার মায়ার ছায়া।
করালিনি, কর মর্মচ্ছেদ, হোক মায়াভেদ, সুখস্বপ্ন দেহে দয়া॥
মুণ্ডমালা পরায়ে তোমায়, ভয়ে ফিরে চায়, নাম দেয় দয়াময়ী।
প্রাণ কাঁপে, ভীম অট্টহাস, নগ্ন দিক‍্‍বাস, বলে মা দানবজয়ী॥
মুখে বলে দেখিবে তোমায়, আসিলে সময় কোথা যায় কেবা জানে।
মৃত্যু তুমি, রোগ মহামারী বিষকুম্ভ ভরি, বিতরিছ জনে জনে॥


title: নাচুক তাহাতে শ্যামা

text:
হে উন্মাদ, আপনা ভুলাও, ফিরে নাহি চাও, পাছে দেখ ভয়ঙ্করা।
দুখ চাও, সুখ হবে বলে, ভক্তিপূজাছলে স্বার্থ-সিদ্ধি মনে ভরা॥
ছাগকণ্ঠ রুধিরের ধার, ভয়ের সঞ্চার, দেখে তোর হিয়া কাঁপে।
কাপুরুষ! দয়ার আধার! ধন্য ব্যবহার! মর্মকথা বলি কাকে?
ভাঙ্গ বীণা—প্রেমসুধাপান, মহা আকর্ষণ—দূর কর নারীমায়া।
আগুয়ান, সিন্ধুরোলে গান, অশ্রুজলপান, প্রাণপণ, যাক্ কায়া॥
জাগো বীর, ঘুচায়ে স্বপন, শিয়রে শমন, ভয় কি তোমার সাজে?
দুঃখভার, এ ভব-ঈশ্বর, মন্দির তাহার প্রেতভূমি চিতামাঝে॥
পূজা তাঁর সংগ্রাম অপার, সদা পরাজয় তাহা না ডরাক তোমা।
চূর্ণ হোক স্বার্থ সাধ মান, হৃদয় শ্মশান, নাচুক তাহাতে শ্যামা॥ এই কবিতায় বিবেকানন্দ আধ্যাত্মিক চৈতন্যের জগৎ নিয়ে কথা বলেছেন। সহজ জীবনের আবেদনকে প্রত্যাখ্যান করে জীবনের কঠিন সমস্যাগুলির মুখোমুখি হয়ে সেগুলির সমাধানের মাধ্যমে জীবনে সুখ ও শান্তি আনার কথা বলা হয়েছে এই কবিতায়। বাংলার ঐতিহ্যবাহী ধর্মীয় সাহিত্যের মতো এই কবিতাতেও "ব্যক্তি আত্মা থেকে দিব্য প্রেম এবং কালী থেকে ব্রহ্মের" অনুসন্ধান করা হয়েছে।


title: নাচুক তাহাতে শ্যামা

text: ভারতীয় ঐতিহাসিক রমেশচন্দ্র মজুমদারের মতে, মানুষের সহজাত প্রবৃত্তি "যৌনতার আকর্ষণ" ও "প্রেমের মাদকতা" থেকে মুক্তির কথা বলা হয়েছে এই কবিতায়। স্বামী বিবেকানন্দ ইংরেজিতে অনুবাদ করার সময় এই কবিতাটির ইংরেজি নাম রেখেছিলেন "And Let Shyama Dance There" ("অ্যান্ড লেট শ্যামা ড্যান্স দেয়ার")। রমেশচন্দ্র মজুমদারের মতে, ইংরেজি অনুবাদটিতে, "প্রকৃতির মধুর ও কঠিন দিকগুলিকে যুগপৎ বর্ণনা করা হয়েছে। এই বর্ণনা শিল্পীর কল্পনাশক্তির শ্রেষ্ঠ নিদর্শন এবং একটি অনন্য কাব্যচিত্র।"


title: নাচুক তাহাতে শ্যামা

text: "স্বামী বিবেকানন্দ, পোয়েটিক ভিশনারি" গ্রন্থের রচয়িতা মোহিত চক্রবর্তী লিখেছেন যে কোন ভয়ংকর পরিবেশে শ্যামা তাঁর প্রলয়ঙ্করী নাচটি নাচেন, সেই বিষয়ে একটি দৃশ্যময় বর্ণনা ও সাংকেতিক প্রতীকের সাহায্যে কবি আমাদের প্রস্তুত করেছেন। তিনি আরও লিখেছেন যে হৃদয়ের সঙ্গে ঠোঁট ও চোখের কল্পনা "সব রকম চৈতন্যের সীমার বাইরে অসামান্য বুদ্ধিমত্তার সঙ্গে সামগ্রিক পরিস্থিতে সকল অবস্থার নিয়ন্তক শ্যামার যথার্থ চিত্র ফুটিয়ে তুলেছে।"


title: নাচুক তাহাতে শ্যামা

text: "নেতাজি সুভাষচন্দ্র বসু অ্যান্ড ইন্ডিয়ান ফ্রিডম স্ট্রাগল: সুভাষচন্দ্র বসু: হিজ আইডিয়াস অ্যান্ড ভিশন" গ্রন্থের রচয়িতা রত্না ঘোষ বলেছেন, এই কবিতাটি "সুভাষচন্দ্র বসুর মনে অজানার প্রতি আকর্ষণ জাগিয়ে তোলে এবং তিনি মাঝে মাঝেই এমনভাবে এই কবিতাটি পাঠ করতেন যে শুনে মনে হত যে তিনি নিজের আদর্শটি এই কবিতার মধ্যে খুঁজে পেয়েছেন।


title: নাচুক তাহাতে শ্যামা

text: এই কবিতায় বর্ণিত আধ্যাত্মিক বা অজানার প্রতি আকর্ষণের দিকটির বর্ণনা সুভাষচন্দ্র বসুকে গভীরভাবে প্রভাবিত করে। তিনি নিজের ভাবনা অনুসারে আনন্দময় "সীমাহীন দ্রুততা"র সঙ্গে এই কবিতাটি আওড়াতেন।


title: মোগলমারি

text: মোগলমারি হল ভারতের পশ্চিমবঙ্গ রাজ্যের পশ্চিম মেদিনীপুর জেলায় অবস্থিত একটি গ্রাম ও পুরাতাত্ত্বিক খনন কেন্দ্র। কলকাতা বিশ্ববিদ্যালয়ের অধ্যাপক অশোক দত্তের নেতৃত্বে ২০০২-০৩ সালে এখানে খননকার্য শুরু হয় এবং ষষ্ঠ-দ্বাদশ শতাব্দীর একটি বৌদ্ধ মঠ আবিষ্কৃত হয়। রাজ্য পুরাতত্ত্ব অধিকরণের অধীনে ২০১৩ সালের নভেম্বর মাসে বিস্তারিতভারে আরেকটি খনকার্য চালানো হয়। এই খননকার্যের ফলে বেশ কিছু সামগ্রী ও ছয়টি ট্যাবলেট পাওয়া যায়।


title: মোগলমারি

text: কলকাতা বিশ্ববিদ্যালয়ের পুরাতত্ত্ব বিভাগের অধ্যাপক অশোক দত্তের নেতৃত্বে একদল পুরাত্ত্বিক ২০০৩ সালে মোগলমারিতে প্রথম খননকার্য শুরু করেন। ২০০৩-০৪ সালে খননকার্যের প্রথম পর্যায় মোগলমারি গ্রামের দুটি জায়গাকে খননের জন্য বেছে নেওয়া হয়। প্রথম জায়গাটির নাম দেওয়া হয়েছিল এমজিএম১। ইঁটের এই ঢিপিটি স্থানীয়ভাবে "সখিসেনের ঢিপি" বা "শশীসেনের ঢিপি" নামে পরিচিত ছিল। এমজিএম২ নামাঙ্কিত দ্বিতীয় জায়গাটি স্থানীয় বসত এলাকায় অবস্থিত। এটি পাঁচটি গোলাকার ইঁটের স্তুপের উপর অবস্থিত। প্রথম জায়গাটি "ত্রিরথ" আকারের। এই জায়গাটির পশ্চিমাংশে উত্তর-দক্ষিণে পাঁচিল সহ একটি জায়গা পাওয়া গিয়েছে। এটিকে সন্ন্যাসীদের প্রাচীরবেষ্টিত একটি ছোটো বাসস্থান মনে করা হচ্ছে। খননকার্যের ফলে অন্যান্য প্রাচীন জিনিসের সঙ্গে বর্গাকার ও আয়তাকার নির্মাণের ধ্বংসাবশেষ পাওয়া গিয়েছে। এগুলিকে ছোটো ছোটো ঘর মনে করা হচ্ছে। দ্বিতীয় জায়গাটিতে যে তিনটি গোলাকার ইঁটের নির্মাণ পাওয়া গিয়েছে, এগুলিকে স্তুপের ভিত্তি মনে করা হচ্ছে। এই ধ্বংসাবশেষটি সম্ভবত ষষ্ঠ-সপ্তম শতাব্দীর। আরও খননকার্যের ফলে ৫৫ সেন্টিমিটার কাদার স্তর এবং তার নিচে কালো ও লাল রঙের কিছু সামগ্রী পাওয়া গিয়েছে।


title: মোগলমারি

text: এমজিএম১-এ ২০০৬-০৭ সালে আরও গভীর খননকার্য শুরু হয়। এমজিএম৩ নামে খননকার্যের জন্য আরও একটি জায়গা এই সময়েই বেছে নেওয়া হয়। এই খননকার্যের ফলে ফুল, পশু ও মানুষের ছবি আঁকা একটি দীর্ঘ দেওয়াল পাওয়া যায়। এখানেও নির্মাণের সাতটি স্তর লক্ষ্য করা হয়। এই খননকার্যের ফলে প্রাপ্ত একটি গুরুত্বপূর্ণ সামগ্রী হল শ্লেট পাথরে নির্মিত একটি বুদ্ধমূর্তি।


title: মোগলমারি

text: ২০১২ সালে আরেক রাউন্ড খননকার্যের দলে দেওয়ালগুলিতে বুদ্ধকেন্দ্রিক নানারকম ছবি পাওয়া যায়। সেই সঙ্গে বোধিসত্ত্বদের ছবি এবং বৌদ্ধ শিলালেখ পাওয়া যায়। এই খননকার্যের ফলে জায়গাটির পূর্ব ও দক্ষিণ অংশে প্রদক্ষিণ পথও আবিষ্কৃত হয়। আর পাওয়া যায় একটি কেন্দ্রীয় মন্দিরের ধ্বংসাবশেষ। এই মন্দিরে অনেকগুলি বর্গাকার উঠোন-বিশিষ্ঠ খোপ ছিল। খননকারী দলের সদস্য রজত সান্যালের মতে, নির্মাণটি বৌদ্ধধর্মের বজ্রযান পর্বে নির্মিত হয়েছিল। উল্লেখ্য, এই পর্যায়েই বৌদ্ধধর্মে দেবদেবীর পূজা শুরু হয়। মোগলমারিতে খননকার্য চালিয়ে যে দেওয়ালগুলি পাওয়া গিয়েছে সেখানে জামবালা ও সরস্বতী দেবীর ছবি দেখেই এই অনুমান করা হয়েছে। এখানে প্রাপ্ত মূর্তি ও অন্যান্য সামগ্রীগুলিতে গুপ্ত ও মধ্য গঙ্গ অঞ্চলের ভাস্কর্যের প্রভাব দেখা যায়।


title: রমনাবাগান বন্যপ্রাণ অভয়ারণ্য

text: রমনাবাগান বন্যপ্রাণ অভয়ারণ্য () হলো ভারতের পশ্চিমবঙ্গ রাজ্যের বর্ধমান জেলায় অবস্থিত একটি বন্যপ্রাণ অভয়ারণ্য। এই অভয়ারণ্যের মোট আয়তন ১৪ হেক্টর। ১৯৮১ সালের সেপ্টেম্বর মাসে এটি অভয়ারণ্য হিসেবে স্বীকৃতি পায়।


title: রমনাবাগান বন্যপ্রাণ অভয়ারণ্য

text: বর্ধমান শহরের রেলস্টেশন থেকে এই অভয়ারণ্যের দুরত্ব এক কিলোমিটার।


title: রমনাবাগান বন্যপ্রাণ অভয়ারণ্য

text: ১৯৭৮ সালে এই অভয়ারণ্যে চিত্রা হরিণ এবং মায়া হরিণ ছাড়া হয়। ১৯৮৮ সালের হিসাবে সেখানে ২৭টি চিত্রা হরিণ, ৮টি মায়া হরিণ এবং ১টি কৃষ্ণসার ছিলো।


title: সজনেখালি বন্যপ্রাণী অভয়ারণ্য

text: সজনেখালি বন্যপ্রাণ অভয়ারণ্য (), হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলার সুন্দরবনের সজনেখালি নামক স্থানে অবস্থিত একটি বন্যপ্রাণ অভয়ারণ্য। এটির আয়তন ৩৬২ বর্গকিমি। ১৯৬০ সালে পশ্চিমবঙ্গ সরকার এটিকে অভয়ারণ্য ঘোষণা করে এবং ১৯৭৬ সালে তা পুনরায় ঘোষিত হয়।


title: সজনেখালি বন্যপ্রাণী অভয়ারণ্য

text: এখানে চিত্রা হরিণ, মেছো বিড়াল, লাল বান্দর, বাংলা বাঘ, দেশি বন শুকর, ভোঁদড়, গুই সাপ, লোনা জলের কুমির, জলপাইরঙা সাগর কাছিম, কেটো কচ্ছপ, এবং নানা প্রজাতির পাখি দেখা যায়।


title: সেঞ্চল বন্যপ্রাণ অভয়ারণ্য

text: সেঞ্চল বন্যপ্রাণ অভয়ারণ্য () হচ্ছে হচ্ছে ভারতের পশ্চিমবঙ্গের দার্জিলিং জেলায় অবস্থিত একটি জাতীয় উদ্যান। ১৯১৫ সালে এটি "শিকারপ্রাণী সংরক্ষিত কেন্দ্র" এবং ১৯৭৬ সালে সরকারিভাবে অভয়ারণ্য ঘোষিত হয়।


title: সেঞ্চল বন্যপ্রাণ অভয়ারণ্য

text: এই অভয়ারণ্যটির বিস্তৃতি আট হাজার ফুট উচ্চতাবিশিষ্ট টাইগার হিল পর্যন্ত। এই অভয়ারণ্যের মোট আয়তন ৩৮.৬০ বর্গকিমি।


title: সেঞ্চল বন্যপ্রাণ অভয়ারণ্য

text: এই অভয়ারণ্যে ওক, বাঁশ ও বিভিন্ন প্রকার ফার্ন দেখা দেখা যায়।


title: সেঞ্চল বন্যপ্রাণ অভয়ারণ্য

text: প্রাণীর ভেতরে দেখা যায় বাংলা বাঘ, চিতাবাঘ, বন বিড়াল ও কালো ভাল্লুক, কাঠবিড়ালি, দেশি বনরুই, বন ছাগল, রাম কুত্তা, লাল বান্দর, আসামি বানর ও বিভিন্ন প্রজাতির পাখি ইত্যাদি।


title: হ্যালিডে দ্বীপ বন্যপ্রাণী অভয়ারণ্য

text: হ্যালিডে দ্বীপ বন্যপ্রাণ অভয়ারণ্য হচ্ছে ভারতের পশ্চিমবঙ্গ রাজ্যের দক্ষিণ ২৪ পরগণা জেলায় অবস্থিত একটি বন্যপ্রাণ অভয়ারণ্য। বঙ্গোপসাগরের নিকটে মাতলা নদীর মুখে প্রায় ৬ বর্গকিমি বনাঞ্চল নিয়ে এই অভয়ারণ্যটি অবস্থিত। এটি ১৯৭৬ সালে অভয়ারণ্যরূপে ঘোষিত হয়।


title: হ্যালিডে দ্বীপ বন্যপ্রাণী অভয়ারণ্য

text: এখানে চিত্রা হরিণ, দেশি বন শুকর, লাল বান্দর, লোনা জলের কুমির ও বাংলা বাঘ দেখা যায়।


title: ফারুক

text: আকবর হোসেন পাঠান দুলু (জন্ম: ১৮ আগস্ট, ১৯৪৮) যিনি ফারুক নামে অধিক পরিচিত একজন বাংলাদেশী চলচ্চিত্র অভিনেতা, প্রযোজক, ব্যবসায়ী ও রাজনীতিবিদ। ১৯৭১ সালে এইচ আকবর পরিচালিত "জলছবি" চলচ্চিত্রে অভিনয়ের মাধ্যমে তার চলচ্চিত্রে অভিষেক ঘটে। তিনি "লাঠিয়াল", "সুজন সখী", "নয়নমনি", "সারেং বৌ", "গোলাপী এখন ট্রেনে", "সাহেব", "আলোর মিছিল", "দিন যায় কথা থাকে", "মিয়া ভাই"-সহ শতাধিক চলচ্চিত্রে অভিনয় করেছেন। লাঠিয়াল চলচ্চিত্রে অভিনয়ের জন্য তিনি ১৯৭৫ সালে শ্রেষ্ঠ পার্শ্ব অভিনেতা হিসেবে জাতীয় চলচ্চিত্র পুরস্কার লাভ করেন এবং ২০১৮ সালে আজীবন সম্মাননা অর্জন করেন।


title: ফারুক

text: তরুণ বয়স থেকেই তিনি রাজনীতির সাথে যুক্ত ছিলেন এবং ২০১৮ সালে অনুষ্ঠিত একাদশ জাতীয় সংসদ নির্বাচনে ঢাকা-১৭ আসন থেকে সংসদ সদস্য নির্বাচিত হন।


title: ফারুক

text: ফারুক ১৮ আগস্ট ১৯৪৮ সালে ঢাকায় জন্মগ্রহণ করেন। তাঁর বাবা আজগার হোসেন পাঠান। তাঁর শৈশব-কৈশোর ও যৌবনকাল কেটেছে পুরান ঢাকায়। বর্তমানে বসবাস করছেন উত্তরাতে নিজ বাড়িতে। পাঁচ বোন ও দুই ভাইয়ের মধ্যে তিনি সবার ছোট।


title: ফারুক

text: ফারুক ১৯৭১ সালে এইচ আকবর পরিচালিত "জলছবি" চলচ্চিত্রে অভিনয়ের মাধ্যমে বাংলা চলচ্চিত্রে আগমন করেন। তার বিপরীতে নায়িকা হিসেবে কবরী অভিনয় করেন। এর পরে তিনি ১৯৭৩ সালে খান আতাউর রহমান পরিচালিত "আবার তোরা মানুষ হ", ১৯৭৪ সালে নারায়ণ ঘোষ মিতা পরিচালিত "আলোর মিছিল" দুটি মুক্তিযুদ্ধ ভিত্তিক চলচ্চিত্রে পার্শ্ব চরিত্রে অভিনয় করেন। ১৯৭৫ সালে গ্রামীণ পটভূমিতে নির্মিত "সুজন সখী" ও "লাঠিয়াল" দুটি ব্যবসাসফল ও আলোচিত চলচ্চিত্রে অভিনয় করেন এবং সে বছর "লাঠিয়াল" চলচ্চিত্রে অভিনয়ের জন্য সেরা পার্শ্ব চরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এরপরে ১৯৭৬ সালে মুক্তি পায় তার অভিনীত তিনটি ছায়াছবি "সূর্যগ্রহণ", "মাটির মায়া" ও "নয়নমনি"। চলচ্চিত্র তিনটি বিভিন্ন বিভাগে জাতীয় চলচ্চিত্র পুরস্কার লাভ করে। পরের বছর শহীদুল্লাহ কায়সার রচিত কালজয়ী উপন্যাস "সারেং বৌ" অবলম্বনে নির্মিত "সারেং বৌ" ও আমজাদ হোসেন পরিচালিত "গোলাপী এখন ট্রেনে" চলচ্চিত্রে অভিনয় করেন। চলচ্চিত্র দুটি নারীকেন্দ্রিক হলেও তার অভিনয় সমালোচকদের প্রশংসা অর্জন করে। ১৯৭৯ সালে তার অভিনীত "নাগরদোলা", "দিন যায় কথা থাকে", "কথা দিলাম", "মাটির পুতুল", "সাহেব", "ছোট মা", "এতিম", "ঘরজামাই" চলচ্চিত্রগুলো ব্যবসাসফল হয়। ১৯৮০ সালে "সখী তুমি কার" ছায়াছবিতে শাবানার বিপরীতে শহুরে ধনী যুবকের চরিত্রে অভিনয় করে সমালোচকদের প্রশংসা লাভ করেন। ১৯৮৭ সালে "মিয়া ভাই" চলচ্চিত্রের সাফল্যের পর তিনি চলচ্চিত্রাঙ্গনে মিয়া ভাই হিসেবে পরিচিতি লাভ করেন।


title: ফারুক

text: চলচ্চিত্রের বাইরে ফারুক একজন ব্যবসায়ী। বর্তমানে গাজীপুরে অবস্থিত নিজের শিল্প প্রতিষ্ঠান ফারুক নিটিং ডাইং এন্ড ম্যানুফ্যাকচারিং কোম্পানির ব্যবস্থাপনা পরিচালক হিসেবে নিয়োজিত আছেন।


title: ফারুক

text: ফারুক স্কুল জীবন থেকে আওয়ামী লীগের রাজনীতির সাথে সম্পৃক্ত হন। ১৯৬৬ সালে তিনি ছয় দফা আন্দোলনে যোগ দেন এবং এ সময়ে তার নামে প্রায় ৩৭টি মামলা দায়ের করা হয়। ১৯৭১ সালে বাংলাদেশের মহান মুক্তিযুদ্ধে অংশগ্রহন করেন। ফারুক ২০১৮ সালে অনুষ্ঠিতব্য একাদশ বাংলাদেশের সাধারণ নির্বাচনে ঢাকা-১৭ সংসদীয় আসন থেকে আওয়ামী লীগের মনোনীত প্রার্থী হিসেব নির্বাচনে অংশগ্রহণ করেন এবং সংসদ সদস্য নির্বাচিত হন।


title: ফারুক

text: ফারুক ফারজানা পাঠানকে ভালোবেসে বিয়ে করেন। তাদের দুটি সন্তান রয়েছে। কন্যা ফারিহা তাবাসসুম পাঠান ও পুত্র রওশন হোসেন।


title: ফারুক

text: ফারুক দীর্ঘদিন ধরে কিডনিজনিত রোগে ভুগছিলেন। উন্নত চিকিৎসার জন্য ২০১৩ সালের ৩০শে আগস্ট সিঙ্গাপুরে যান ও সেখানকার মাউন্ট এলিজাবেথ হসপিটালে ভর্তি হন। চিকিৎসা শেষে ২০১৪ সালের ৭ই জানুয়ারি তিনি দেশে ফিরে আসেন।


title: বিশ্বনাথ ঘাট

text:
বিশ্বনাথ ঘাট পর্যটকের আকর্ষণীয় স্থান। অসমের শোণিতপুর জেলার মহকুমা বিশ্বনাথ চারিআলি থেকে ৫কি:মি দক্ষিণে ব্রহ্মপুত্র নদের পারে এটি অবস্থিত । প্রাকৃতিক সৌন্দর্যে পরিপূর্ণ এই স্থান পর্যটকদের জন্য যথেষ্ট আকর্ষণীয়। বর্তমান স্থানটি কাজিরাঙা জাতীয় উদ্যানের অন্তর্ভুক্ত। আহোম রাজত্বকালে এখানে বহু দেব-দেবীর মন্দির নির্মাণ করা হয়েছিল
এখানে অবস্থিত ৩০টি দেব-দেবীর মন্দিরের নাম- উমা, চক্রেশ্বর, হরিহর কর্দমেশ্বর, বাসুদেব, নাংগলেশ্বর, ভৈরবেশ্বর, বাঘেশ্বরী, সিদ্ধেশ্বর, বিশ্বনাথ, চণ্ডী, কমলেশ্বর, শিবনাথ, মুক্তিনাথ, বানেশ্বর বা বরদোল, জাগ্রা, বুঢ়ামাধব (প্রতাপগড়), কালভৈরব, বীরভদ্র বা বরলা শীল, জোঙাশীল, পুর্বশঙ্কর, সুর্য্যমাধব, অন্নপুর্ণা, গণেশ, বৃষধ্বজ, কাশীনাথ, উদ্রেশ্বর, গৌরীবল্লভ, বিষ্ণু, দুর্গাশক্তি ও মঙ্গল চণ্ডিকা।
আহোম রাজত্বের সময় আহোম রাজা রুদ্রসিংহ যজ্ঞ করার জন্য বিশ্বনাথ ঘাটে এসেছিলেন।


title: বিশ্বনাথ ঘাট

text: কছাড়ি জাতির সহিত বারভূঞার সংঘর্ষ হওয়ার সময় মহাপুরুষ শ্রীমন্ত শঙ্করদেব বরদোয়া ত্যাগ করে কিছুকাল সময় বিশ্বনাথ ঘাটে আশ্রয় নিয়েছিলেন।


title: বিশ্বনাথ ঘাট

text: মণিরাম দেওয়ানের আঠটি স্থানে স্থায়ী বাসগৃহ ছিল। তারমধ্যে একটি বিশ্বনাথেও ছিল। তাঁর একটি কন্যার বিয়ে এখান থেকেই দিয়েছিলেন ।


title: উয়াইস করনি

text: উয়াইস করনি () ছিলেন ইয়েমেনের একজন সুফি, শহীদ ও দার্শনিক। মুহাম্মদ (সা) এর জীবদ্দশায় তিনি জীবিত ছিলেন তবে তাদের কখনো দেখা হয়নি। ইবনে বতুতার বর্ণনা অনুযায়ী, উয়াইস করনি সিফফিনের যুদ্ধে আলি ইবনে আবি তালিবের পক্ষে লড়াই করে মারা যান। সিরিয়ার রাক্কাহতে তাঁর মাজার ছিল। ২০১৩ সালে চরমপন্থি ইসলামি গোষ্ঠী এটি গুঁড়িয়ে দেয়। তাঁর সম্মানে তুরস্কের সির্ত প্রদেশের বায়কানে একটি মাজার নির্মাণ করা হয়েছে।


title: উয়াইস করনি

text: উয়াইস করনির পিতা আবদুল্লাহ একজন মুসলিম ছিলেন এবং উয়াইসের অল্পবয়সে মৃত্যুবরণ করেন। জীবদ্দশায় উয়ায়েস করনি মুহাম্মদ (সাঃ) এর সমসাময়িক হলেও তাদের কখনও দেখা হয়নি কারণ উয়াইস ধর্ম সাধনায় নিয়ত রত থাকতেন এবং তাঁর অন্ধ মায়ের দেখাশোনা করতেন। আলি ইবনে আবি তালিবের এবং উমর ইবনে আল-খাত্তাবের সাথে সাক্ষাতের পর তাঁর কথা দিকে দিকে ছড়িয়ে পড়ে এবং উৎসুক জনতা তাঁকে এক নজর দেখার জন্য তাঁর আবাসস্থলে গমন করতে থাকে। এতে উয়াইস করনির ধর্ম সাধনায় ব্যঘাত সৃষ্টি হয় এবং নির্বিঘ্ন সাধনার জন্য উয়াইস করনের উদ্দেশ্যে কুফা ত্যাগ করেন। তাঁর সময়ে তাঁকে আলির একজন অনুসারী বলে ধরা হত। তিনি উট পালন করে অর্থ উপার্জন করতেন।


title: উয়াইস করনি

text: ২০১৩ সালের ১১ মার্চ একটি সশস্ত্র দল উয়াইস করনি ও আম্মার ইবনে ইয়াসিরের মাজার ধ্বংস করে।


title: উয়াইস করনি

text: উয়াইসি নামক সুফি মতবাদ তার নামে নামকরণ করা হয়েছে।


title: আল-মুতাদিদ

text: আবুল আব্বাস আহমেদ ইবনে তালহা আল মুওয়াফফাক (৮৫৪ বা ৮৬১ – ৫ এপ্রিল ৯০২) (আল মুতাদিদ বিল্লাহ (, "Seeking Support in God") বলে বেশি পরিচিত) ছিলেন ১৬শ আব্বাসীয় খলিফা। ৮৯২ থেকে ৯০২ সাল পর্যন্ত তিনি খলিফার পদে আসীন ছিলেন।


title: আল-মুতাদিদ

text: খলিফা আল মুতামিদের শাসনের সময় তত্ত্বাবধায়ক ও কার্যত শাসক আল মুওয়াফফাক ছিলেন আল মুতাদিদের পিতা। রাজপুত্র হিসেবে আল মুতাদিদ তার পিতার অধীনে বিভিন্ন সামরিক অভিযানে অংশ নেন। এর মধ্যে জানজ বিদ্রোহ অন্যতম। বিদ্রোহ দমনে আল মুতাদিদ গুরুত্বপূর্ণ ভূমিকা রেখেছিলেন। ৮৯১ সালের জুনে আল মুওয়াফফাক মারা যাওয়ার তত্ত্বাবধায়ক হিসেবে আল মুতাদিদ তার স্থলাভিষিক্ত হন। তার চাচাত ভাই ও সম্ভাব্য খলিফা আল মুফাওয়াদের বিষয় এসময় আড়ালে চলে যায় এবং ৮৯২ সালে আল মুতামিদ মারা গেলে আল মুতাদিদ খলিফা হন। পিতার মত আল মুতাদিদের ক্ষমতাও সেনাবাহিনীর সাথে তার ঘনিষ্ঠ সম্পর্কের উপর নির্ভরশীল ছিল। আব্বাসীয় খলিফাদের মধ্যে আল মুতাদিদ সামরিক দিক থেকে সবচেয়ে বেশি সক্রিয় ছিলেন। পূর্ববর্তী দশকে নিয়ন্ত্রণ হারানো কিছু অঞ্চলে তিনি নিয়ন্ত্রণ পুনপ্রতিষ্ঠা করেন।


title: হালিমা বিনতে আবি যুয়ায়েব (হালিমা সাদিয়া)

text: হালিমা বিনতে আবি যুয়ায়েব বা হালিমা সাদিয়া ছিলেন ইসলামের নবী মুহাম্মদ (সাঃ) এর দুধমা| আট দিন বয়সে তিনি মুহাম্মদের দায়িত্ব নেন, এবং দুই বছরের কিছু অধিক সময় পর্যন্ত তাকে মদীনায় নিজ বাড়িতে লালন পালন করে তার মা আমিনার কাছে ফিরিয়ে দেন| মুহাম্মদ (সাঃ) নবুয়াত লাভের অব্যবহিত পরই তিনি এবং তার স্বামী ইসলাম ধর্ম গ্রহণ করেন| অষ্টম হিজরি সালে তিনি মৃত্যুবরণ করেন|


title: হালিমা

text: হালিমা হল আরবি ভাষায় প্রচলিত একটি স্ত্রী নামবাচক শব্দ, যার শাব্দিক অর্থ হল শান্ত শিষ্ট, কোমল আচরণকারী, গুণবতী| এর দ্বারা নিম্নোক্ত বিষয়সমূহ বোঝানো হতে পারে:


title: ইমতিয়াজ আলি তাজ

text: সৈয়দ ইমতিয়াজ আলি তাজ (; ; জন্মঃ ১৯০০–১৯৯৭) ছিলেন একজন উর্দু ভাষার নাট্যকার। ১৯২২ সালে "আনারকলির" জীবনের গল্প অবলম্বনে তার রচিত "আনারকলি" নাটকের জন্য তিনি সবচেয়ে বেশি আলোচিত হয়েছেন। রোমান্টিক, ট্র্যাজিক এই মহাকাব্যটি সহস্রবার যেমন মঞ্চায়িত হয়েছে তেমনি ভারত আর পাকিস্তানের ফিচার চলচ্চিত্রে এর উপস্থিতি দেখা গেছে, ভারতের ঐতিহাসিক চলচ্চিত্র মুঘল-ই-আজম এর একটি উতকৃষ্ট দৃষ্টান্ত।


title: ইমতিয়াজ আলি তাজ

text: সৈয়দ ইমতিয়াজ আলি অক্টোবর ১৩, ১৯০০ সালে লাহোরে জন্মগ্রহণ করেন, তার বাবা "মৌলভি মুমতাজ আলি", যিনি "শামস-আল-ওলেমা" (জ্ঞানের সূর্য) উপাধি লাভ করেছিলেন উর্দু নাটকে উল্লেখযোগ্য অবদানের জন্য। তার পিতামহ ১৮৫৭ সালের সিপাহী বিদ্রোহের সময় দিল্লী ছেড়ে লাহোরে পাড়ি জমান। ইমতিয়াজ আলি লেখালেখি জীবনের শুরুতে "তাজ" নাম ধারণ করেন, শিক্ষা জীবনেই তিনি বিভিন্ন ইংরেজি নাটক অনুবাদ এবং মঞ্চে নারী চরিত্রে অভিনয় করে ছাত্র জীবনে নিজের প্রতিভার সাক্ষর রাখেন। লাহোরে পড়াশুনা শেষ করে তিনি বাবার প্রকাশনা সংস্থা "দার-উল-ইশাত পাঞ্জাবে" নিজের কর্মজীবনের আরম্ভ করেন।


title: ইমতিয়াজ আলি তাজ

text: এ সময় তিনি ছোটদের সাময়িকী "ফুল" এবং নারীদের "তাহযীব-ই-নিশান" এ অবদান রাখতেন, এখানে তিনি "ফুলে" "গোলাম আব্বাস আহ্মদ" এবং "আহমদ নাদীম কাসিমী" এর সাথে যৌথভাবে কাজ করতেন।


title: ইমতিয়াজ আলি তাজ

text: ১৯২২ সালে ইমতিয়াজ আলি রচনা করেন ঐতিহাসিক মহাকাব্য "আনারকলি" এই গল্পে দেখা যায় আনারকলি একজন রাজপ্রাসাদের নর্তকি, দাসী কন্যা যে শাহজাদা সেলিমের সাথে প্রেমের সম্পর্কে জড়িয়ে পড়ে, এবং শেষ মুহূর্তে এই পরিণয়ের দরুন তার মর্মান্তিক মৃত্যু হয়। তার এই রচনাকে বলা হয়, "উর্দু নাটক কাহিনীর ইতিহাসে একটি মাইলফলক"। তিনি ১৯৩০ সালে এই নাটকটির কিছুটা পরিবর্তন আনেন যা ১৯৩১ সালের পুনঃমুদ্রণে সংযোজিত হয়েছে, এর উপর ভিত্তি করে ভারত ও পাকিস্তানে চলচ্চিত্র নির্মিত হয়েছে।


title: ইমতিয়াজ আলি তাজ

text: এপ্রিল ১৯, ১৯৭০ সালে ইমতিয়াজ আলি তার বিছানায় ঘুমের মধ্যে আততায়ী কর্তৃক খুন হন। এতে তার স্ত্রী হিজাব ইমতিয়াজ আলি মারাত্বকভাবে আহত হয়েছিলেন।


title: ইমতিয়াজ আলি তাজ

text: হিজাব ইমতিয়াজ আলি (১৯০৮-১৯৯) শুধুমাত্র একজন বিখ্যাত উর্দু কবি বা লেখক নয়, বরং তিনি ১৯৩৬ সালে ভারতের ইতিহাসে প্রথম নারী পাইলট হিসেবে কাজ করার গৌরব অর্জন করেন।


title: ইমতিয়াজ আলি তাজ

text: তাজের অসংখ্য কাজের মধ্যে উর্দু ভাষায় লিখিত উল্লেখযোগ্য কিছু হল:


title: ইমতিয়াজ আলি তাজ

text: তাজের সম্পর্কে লিখিত গ্রন্থ সমুহ:


title: সেরোটোনিন

text: সেরোটোনিন (; ) বা ৫-হাইড্রক্সিট্রিপ্টামিন হল মস্তিষ্কের স্নায়ুকে সংযোগকারী একটি নিউরোট্রান্সমিটার, যার রাসায়নিক নাম ৫-হাইড্রক্সিট্রিপ্টামিন। রক্তনালিকায় রক্ত প্রবাহে এটি সাহায্য করে। এটি মানুষের ক্ষেত্রে ভাল থাকার অনুভূতি প্রদান করে| তাই একে অনেকসময় সুখানুভূতির হরমোন বলা হয়। যদিও এটি হরমোন নয়, এটি একটি মনোএমাইন। অনেক উদ্ভিদ এবং ছত্রাকে সেরোটোনিন পাওয়া যায়।


title: অসিত

text: অসিত খ্রিস্টপূর্ব ষষ্ঠ শতাব্দীর প্রাচীন ভারতের একজন পরিব্রাজক তপস্বী ছিলেন। কপিলাবস্তু নগরে সিদ্ধার্থ গৌতমের জন্মের পর তাঁর পিতা শুদ্ধোধনের আমন্ত্রণে তিনি নবজাত শিশুকে দেখে ভবিষ্যদ্বাণী করেন যে, এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন।


ভেঁরজান-বরাজান-পদুমনি বন্যপ্রাণ অভয়ারণ্য () হচ্ছে ভারতের অসম রাজ্যের তিনসুকিয়া জেলায় অবস্থিত একটি বন্যপ্রাণ অভয়ারণ্য। এর মোট আয়তন ৭.২২ km। এখানে উল্লুক, মুখপোড়া হনুমান, উল্টোলেজি বানর, লাল বান্দর, চিতাবাঘ দেখা যায়।


title: দিহিং পাটকাই বন্যপ্রাণ অভয়ারণ্য

text: দিহিং পাটকাই বন্যপ্রাণ অভয়ারণ্য () হচ্ছে ভারতের অসম রাজ্যের ডিব্রুগড় ও তিনসুকিয়া জেলায় অবস্থিত একটি বন্যপ্রাণ অভয়ারণ্য। এটিকে প্রাচ্যের আমাজান বলা হয়। এর মোট আয়তন ১১১.১৯ বর্গকিমি।


title: দিহিং পাটকাই বন্যপ্রাণ অভয়ারণ্য

text: ২০০৪ সালের ১৩ জানুয়ারি তাৰিখে দিহিং পাটকাইকে বন্যপ্রাণ অভয়ারণ্য হিসাবে স্বীকৃতি দেয়া হয়৷ এই অভয়ারণ্য দিহিং পাটকাই হস্তী প্রকল্পের অংশ৷


title: অসমের সংরক্ষিত অঞ্চলসমূহ

text: ভারতের অসম রাজ্যে আছে পাঁচটি জাতীয় উদ্যান (রাজ্যের ভৌগোলিক এলাকার যা ২.৫১% ) এবং ১৮টি বন্যপ্রাণ অভয়ারণ্য (রাজ্যের ভৌগোলিক এলাকার যা ১.৮৮%, প্রস্তাবিত এলাকাসহ)। নিচে সেগুলোর একটি তালিকা প্রদান করা হলও:


title: এক্সভিডিওস

text: এক্সভিডিওস বিশ্বের বৃহত্তম পর্নোগ্রাফিক ভিডিও শেয়ার করা ও দেখার ওয়েবসাইট। এটি ডব্লিউজিসিজেড হোল্ডিং নামক একটি পোলিশ সংস্থার নামে নিবন্ধিত। অ্যালেক্সা ইন্টারনেটের ক্রম অনুযায়ী এটি বিশ্বের ৫০তম সর্বাধিক পরিদর্শনকৃত তথ্যক্ষেত্র।


title: এক্সভিডিওস

text: ২০১২ সালে, এটি অনুমান করা হয়েছিল যে সাইটটি প্রতি সেকেন্ডে এক টেরাবাইটের উপর প্রবাহিত (স্ট্রিম) হয়, যা লন্ডন থেকে নিউ ইয়র্ক পর্যন্ত উপলব্ধ নেটওয়ার্ক ব্যান্ডউইথের এক পনেরো শতকের সমান ছিল।


title: পিয়ারু সর্দার

text:
পিয়ারু সর্দার(১৮৯৩-১৯৬১) ঢাকার পঞ্চায়েত প্রধানদের একজন সর্দার ছিলেন। হোসনি দালান এলাকার সর্দার ছিলেন। ১৯৫২ সালে 'তাঁর সাহসী ভূমিকার কারণেই পূর্ব বাংলায় প্রথম শহীদ স্মৃতিস্তম্ভ নির্মাণ করা সম্ভব হয়েছিল।
পিয়ারু সর্দার ছিলেন হোসনি দালান, বকশিবাজার, নাজিমউদ্দিন রোড, উর্দু রোড, নূরকাতা লেন, আজিমপুর, পলাশীসহ বিভিন্ন মহল্লার সর্দার। তিনি ছিলেন শিক্ষানুরাগী ও দানশীল মানুষ। এ দেশের প্রথম ছাত্র সংগঠন ছাত্র ফেডারেশনের অফিস ছিল তাঁর এলাকায়ই। মাতৃভাষা আন্দোলনের প্রথম সূচনা হয় ঢাকা বিশ্ববিদ্যালয় থেকে। ভাষা আন্দোলন করতে গিয়ে ছাত্ররা পুলিশের সঙ্গে প্রায়ই সংঘর্ষে জড়িয়ে পড়তেন। পুলিশের তাড়া খেয়ে ছাত্ররা পিয়ারু সর্দারের মহল্লায় এসে আশ্রয় নিত। তখন ঢাকা শহরে এত দালানকোঠা ছিল না। প্রায় ফাঁকা ছিল বিশ্ববিদ্যালয় এলাকা। বিশ্ববিদ্যালয়ে সংঘর্ষ হলে ছাত্ররা রেললাইন পার হয়ে হোসনি দালানে এসে নিরাপদ বোধ করত। সে সময় পিয়ারু সর্দার তাঁর মহল্লায় তল্লাশি থেকে পুলিশকে নিবৃত রাখতেন, সাহসিকতার সঙ্গে পরিস্থিতি মোকাবিলা করতেন।
১৯৫২ সালের ফেব্রুয়ারি মাসের শুরু থেকেই ঢাকা বিশ্ববিদ্যালয়ের পরিবেশ উত্তপ্ত হয়ে ওঠে। সেদিন একুশে ফেব্রুয়ারিতে আমতলায় ঐতিহাসিক ছাত্র সমাবেশে ১৪৪ ধারা ভেঙে মিছিল করে। এ মিছিলে পুলিশ গুলি চালিয়ে ছাত্রদের হত্যা করে। সেদিন ছাত্র-জনতার এমন করুণ মৃত্যু পিয়ারু সর্দারকে নাড়া দিয়েছিল। ঢাকা মেডিক্যাল কলেজের ছাত্ররা এই শহীদদের স্মৃতিকে চির অম্লান করে রাখার উদ্দেশে হত্যাকাণ্ডের স্থানে একটি শহীদ স্মৃতিস্তম্ভ নির্মাণের সিদ্ধান্ত নেয়। এ সময় ঢাকা মেডিক্যাল কলেজের সম্প্রসারণের কাজ চলছিল। কলেজের ভেতরই ইট, বালি, রড স্তূপাকারে ছিল। সিমেন্ট ছিল তালাবদ্ধ একটি গুদামে। ওই গুদামের চাবি ছিল পিয়ারু সর্দারের কাছে। সর্দারগিরির পাশাপাশি তিনি ঠিকাদারির কাজ করতেন। ছাত্ররা হোসনি দালানে অবস্থিত পিয়ারু সর্দারের বাড়িতে এসে তাঁকে তাদের অভিপ্রায়ের কথা জানায় এবং তাঁকে ইট, বালি ও সিমেন্ট দিয়ে সহযোগিতা করার জন্য অনুরোধ করে। সর্দার সাহেব কালবিলম্ব না করে বাড়ির ভেতর থেকে চাবি এনে মেডিকেল ছাত্র আলী আছগরের হাতে দিয়ে বলেন, 'যতটুকু প্রয়োজন হয় সিমেন্ট ব্যবহার করো। সিমেন্ট নেওয়া হলে চাবি ফেরত দিয়ে যেও।' তিনি সেদিন ছাত্রদের সঙ্গে শহীদ স্মৃতিস্তম্ভ নির্মাণের জন্য একজন ওস্তাগারও পাঠিয়ে দেন। ২৩ ফেব্রুয়ারির এক রাতের শ্রমে গড়ে তোলা হয় ভাষা শহীদদের স্মরণে দেশের প্রথম শহীদ মিনার। পরবর্তীকালে এই স্থান থেকে গড়ে ওঠে আজকের কেন্দ্রীয় শহীদ মিনার।
পিয়ারু সর্দার ব্রিটিশ আমলের শেষ দিকে ঠিকাদারী ব্যবসা শুরু করেন। পাকিস্তান আমলে তিনি ছিলে প্রথম শ্রেণীর ঠিকাদার। ঢাকার ইঞ্জিনিয়ার্স ইন্সটিটিউশন মিলনায়তন এবং রমনা পার্ক ছাড়াও রানি এলিজাবেথের জন্য পার্কের বিরাট মঞ্চ তৈরি করেন তিনি, যা বর্তমানে শতায়ু মঞ্চ নামে পরিচিত। মন্ত্রিপাড়ার বেশকিছু ভবনের নির্মাণের সঙ্গেও তিনি জড়িত। কারো কারো মতে, ঢাকা স্টেডিয়াম নির্মাণ করেন যেসব ঠিকাদার, তাদের মধ্যে তিনিও ছিলেন। নারায়ণগঞ্জের আদমজী জুটমিল, মোহাম্মাদপুরের রিফিউজি কলোনি এবং আসাদগেটের নির্মাণকাজের ঠিকাদারও পিয়ারু সরদার। ১৯৫২ সালে ঢাকা মেডিক্যাল কলেজের নার্সিং হোস্টেল পিয়ারু সরদারের হাতে নির্মিত হয়। বলা হয়ে থাকে, রানী এলিজাবেথের আগমন উপলক্ষে ঢাকাকে তিলোত্তমা করে সাজাতে তেজগাঁও বিমান বন্দর থেকে লাট ভবন (বঙ্গভবন) পর্যন্ত দ্রুততম সময়ে নতুন রাস্তা নির্মাণেও পিয়ারু সরদারের ভূমিকা ছিল। পিয়ারু সরদার একবার ঢাকা পৌর করপোরেশন নির্বাচনে অংশগ্রহণ করে বিপুল ভোটের ব্যবধানে জয়লাভ করে কমিশনার নির্বাচিত হন। বর্তমানে "পিয়ারু সর্দার অ্যান্ড কোং" ঢাকার ঈদগাহের নামাজের প্যান্ডেল নির্মাণ করে।


title: পিয়ারু সর্দার

text: ২০১৫ সালের বাংলাদেশের জাতীয় পদক একুশে পদক মরনোত্তরভাবে তাকে প্রদান করা হয়।


title: কানাইলাল নিয়োগী

text: কানাইলাল নিয়োগী (জন্ম: ১৯২৪- মৃত্যু-১৯ মে ১৯৬১) ১৯৬১ সালে ভারতের বরাক উপত্যকায় বাংলা ভাষা আন্দোলনের একজন শহীদ। ১৯ মে ১৯৬১ সালে শিলচরের তারাপুর রেলওয়ে স্টেশনে (বর্তমানে শিলচর রেলওয়ে স্টেশন) পুলিশের গুলিতে নিহত হন তিনি।


title: কানাইলাল নিয়োগী

text: কানাইলাল তৎকালীন ময়মনসিংহ জেলার কালিহাতি উপজেলার খিলদা গ্রামে জন্মগ্রহণ করেন। পড়াশোনা শেষে বেঙ্গল আসাম রেলওয়ে চাকরি শুরু করেন তিনি। পাক-ভারত বিভক্তির পরে কানাইলাল আসামে স্থায়ীভাবে থাকা শুরু করেন।


title: কানাইলাল নিয়োগী

text: ১৯৬১ সালে আসামে বরাক উপত্যকায় বাঙালীদের ওপরে সরকারী ভাষা হিসাবে অসমীয়া ভাষা চাপিয়ে দেওয়ার বিরুদ্ধে প্রতিবাদ শুরু হয়। একজন রেলওয়ে কর্মচারী হওয়া সত্ত্বেও কানাইলাল ১৯৬১ সালের ১৯শে মে সত্যাগ্রহী হিসেবে শিলচরে রেলওয়ে স্টেশনে হরতাল আন্দোলনে অংশগ্রহণ করেছিলেন।


title: কানাইলাল নিয়োগী

text: ১৯ মে সকালে হরতাল ও রেল অবরোধ কর্মসূচী শান্তিপূর্ণভাবে সমাধা হয়। যদিও অবস্থানের সময়সূচী ছিল সকাল ৬টা থেকে সন্ধ্যা ৬টা, কিন্তু শেষ ট্রেনটি ছিল বিকেল ৪টা নাগাদ, যার পরে গণ অবস্থান স্বভাবতই শিথিল হয়ে যাওয়ার কথা। কিন্তু দুপুরের পর থেকেই অসম রাইফেল্‌সের জওয়ানরা জায়গাটাকে ঘিরে ফেলতে শুরু করে। বেলা ২-৩৫ নাগাদ বিনা প্ররোচনায় তারা অবস্থানকারী ছাত্রছাত্রীদের নির্মমভাবে লাঠি ও বন্দুকের কুঁদো দিয়ে পেটাতে থাকে। এলোপাথারি লাঠিচার্জে অবস্থানকারী জনতা ছত্রভঙ্গ হয়ে যায় ও দিকবিদিকজ্ঞানশুন্য হয়ে যে যেদিকে পারে পালাতে থাকে। এরপর সাত মিনিটের ভিতর তাঁরা ১৭ রাউণ্ড গুলি আন্দোলনকারীদের লক্ষ্য করে চালায়। এতে কানাইলাল গুলিবিদ্ধ হন এবং অন্যান্য আহতদের সাথে শিলচর সিভিল হাসপাতালে নিয়ে যাওয়া হলে তাঁকে মৃত ঘোষণা করা হয়।


title: ভোলাব ইউনিয়ন

text: ভোলাব ইউনিয়ন বাংলাদেশের, ঢাকা বিভাগের পূর্ব সীমানায় স্রোতস্বীনী শীতলক্ষ্যার দুই তীরের বিসত্মীর্ণ এলাকা জুড়ে গড়ে উঠা জনপদ নারায়ণগঞ্জ জেলার, রূপগঞ্জ উপজেলার একটি ইউনিয়ন। এটি একটি কৃষি প্রধান এলাকা যেখানে, পানের বরজ ও কলার চাষের এবং তাঁতের তৈরি বিছানার চাঁদর ও তোষকের কাপড়ের জন্য উল্লেখযোগ্য।


title: ভোলাব ইউনিয়ন

text: রূপগঞ্জ উপজেলা ভোলাব ইউনিয়নের যেমন সৌন্দর্যমন্ডিত প্রকৃতি, তেমনি ভোলাববাসীরা যুগ যুগ ধরে এ সৌন্দর্যকে লালন করে আসছে। ভোলাব ইউনিয়নের প্রায় সব জাগায় জুড়ে উর্বর পলি সমৃদ্ধ ফসলের মাঠ ও বৃক্ষরাজির সবুজ আবরণে আচ্ছাদিত লোকালয় গুলোতে রয়েছে সুলতানী আমল থেকে বৃটিশ জমিদারদের কীর্তিগাঁথা মসজিদ, মন্দির দৃষ্টিনন্দন ঐতিহাসিক স্থাপনা যা ভোলাবের সৌন্দর্যকে আরও বাড়িয়ে দিয়েছে। এর উত্তরা পাশ দিয়ে বয়ে চলেছে প্রবাহমান শীতলক্ষ্যা নদী। বৃটিশ আমলে অভিজাত জমিদারদের আবাসস্থল ছিল ভোলাব ইউনিয়নের চারিতালুক গ্রামে পাল বাড়ি নামে খ্যাত।


title: ভোলাব ইউনিয়ন

text:
নদীর তীর ঘেঁসে প্রশস্ত সড়ক, প্রায় শত বিঘা জায়গার উপর তৈরি মনমুগ্ধকর আম বাগান, নয়নাভিরাম উদ্যান, শ্বেত পাথরে আবৃত পোড়া মাটির শিব মন্দির সহ মধ্যযুগের বৃটিশ আদলে তৈরি সুরম্য দু'তল অট্টালিকা সহ নদীর তীর জুড়ে বিশাল বিশাল অট্টালিকা সহ জমিদার বাড়িগুলো আজো ভোলাব ইউনিয়নের অতীত ঐতিহ্যের স্মৃতি বহন করে চলছে। ভোলাব ইউনিয়নের অতীত ঐতিহ্যকে অবলমবন করে বর্তমানে গড়ে উঠতে চলেছে আধুনিক শহর পূর্বাচল।
‘‘ভোলাব’’ নামকরণের সঠিক ইতিহাস আজও অজানা। তবে পটুয়ার নিখুত তুলির অাঁচড়ে পটে অাঁকা ছবির মত নদী, গিরি, বনরাজী বেষ্টিত দিগমত্ম জোড়া সবুজ মাঠের নৈসর্গের মহা সমারোহে মুগ্ধ হয়ে কোন প্রকৃতি প্রেমী, সৌন্দর্য পিয়াসী ভাবুক পর্যটক এ এলাকা দর্শনে বিমোহিত হয়ে বিমুগ্ধ চিত্তে আনমনে হয়তো বলে ফেলেছিলেন-‘‘ভোলাব’’।রুপগঞ্জ উপজেলা থেকে রিক্সায় মুড়াপাড়া, মুড়াপাড়া হইতে সিএনজিতে ভুলতা, ভুলতা হইতে বাস/সিএনজি/লেগুনা দিয়ে সনপাড়া। সনপাড়া হইতে সিএনজিতে আতলাপুর বাজার। আতলাপুর থেকে রিক্সা অথবা অটো রিক্সায় কালী মন্দির ভোলাব ইউনিয়নের ০২নং ওয়ার্ড ভোলাব গ্রামে অবস্থিত


title: ভোলাব ইউনিয়ন

text: ভোলাব ইউনিয়নের দর্শনীয় স্থানের মধ্যে রয়েছে বৃটিশ আমলে তৈরিকৃত চারিতালুক পাল বাড়ি যা বর্তমান ৪নং ওয়ার্ডের চারিতালুক গ্রামে অবস্থিত এবং ভোলাব প্রাচীন কালী মন্দির যা ২নং ওয়ার্ড ভোলাব গ্রামে অবস্থিত।


title: এন্ডার এ্যালকান

text: এন্ডার এ্যালক্যান (জন্ম জানুয়ারি ২, ১৯৭৭ নেগল, বুরসা প্রদেশ) হল একজন তুর্কীয় ফুটবল খেলায়াড়। তিনি বর্তমানে স্বতন্ত্র প্রতিনিধ।তিনি আক্রমাত্মক মিডফিল্ডার হিসেবে। তার উচ্চতা । তিনি জেটিনবার্নাস্পোর এর হয়ে খেলেন।


title: এন্ডার এ্যালকান

text: তিনি তুর্কি নিম্ন ২১ দলে খেলেন।


title: এন্ডার এ্যালকান

text: তিনি পূর্বে কার্টস্পোল, বার্সাস্পোর, ডেনিজলিস্পোর, দিইয়ারবাক রস্পোর, কাস এমপিএ এ এসকে.


title: চক্রশিলা বন্যপ্রাণ অভয়ারণ্য

text: চক্রশিলা বন্যপ্রাণ অভয়ারণ্য () হচ্ছে ভারতের অসম রাজ্যের ধুবড়ী ও কোকড়াঝাড় জেলায় অবস্থিত একটি বন্যপ্রাণ অভয়ারণ্য। এটি সোনালী হনুমানের জন্য বিখ্যাত এবং এই প্রজাতির জন্য ভারতের দ্বিতীয় সংরক্ষিত অঞ্চলI


title: চক্রশিলা বন্যপ্রাণ অভয়ারণ্য

text: চক্রশিলা পাহাড়কে ১৯৬৬ সালে প্রথম সংরক্ষিত বন ঘোষণা করা হয় এবং ১৯৯৪ সালের ১৪ জুলাই এটিকে অভয়ারণ্য হিসেবে অসম সরকার ঘোষণা করে।


title: আওরঙ্গবাদ জন শতাব্দী এক্সপ্রেস

text: আওরঙ্গবাদ-মুম্বাই জন শতাব্দী হল একটি দৈনিক ট্রেন কারণ এটি একই দিনে তার মূল স্টেশনে ফেরৎ আসে। এটি ঐতিহাসিক শহর, আওরঙ্গবাদ কে রাজ্যের রাজধানী মুম্বাই এর সাথে সংযোগ করে। জন শতাব্দী এক্সপ্রেস ট্রেন টি হল আওরঙ্গবাদ থেকে মুম্বাই যাওয়ার জন্য দ্রুততম এবং সবচেয়ে আরামদায়ক ট্রেন বিকল্প।


title: আওরঙ্গবাদ জন শতাব্দী এক্সপ্রেস

text: জন শব্দটির উত্তপত্তি সংস্কৃত ভাষা থেকে যার মানে মানুষ| এই অর্থ টি অন্যান্য অনেক ভারতীয় ভাষার ক্ষেত্রে প্রযোজ্য| শতাব্দী কথা টির এখানে তাত্পর্য হল সাধারণ মানুষের জন্য| জন শতাব্দী ট্রেন টি একটি অন্তর শহর সুপার ফাস্ট ট্রেন যেটা অনেক মহানগর কে সংযোগ করে| এই ট্রেন এ ভ্রমণ করার ভাড়াও প্রকৃত রূপে অনেক কম| এই ট্রেন টিকে তার সমস্ত রকম সুবিধার দিক থেকে দেখলে, একে শতাব্দী ট্রেন এর একটি 'ডাউন-স্কেল' সংস্করণ বলে বিবেচনা করা যেতে পারে|


title: আওরঙ্গবাদ জন শতাব্দী এক্সপ্রেস

text: ১২০৭১/৭২ - আওরঙ্গবাদ জন শতাব্দী ট্রেন টি দাদার এবং আওরঙ্গবাদ এর মধ্যে চলাচল করে| এটি সেন্ট্রাল রেলওয়ের একটি দৈনিক সুপার ফাস্ট ট্রেন|


title: আওরঙ্গবাদ জন শতাব্দী এক্সপ্রেস

text: আওরঙ্গবাদ থেকে যখন ট্রেন টি ছারে তখন এটির সংখা থাকে ১২০৭২| এটি সকাল ৬ টার সময় আওরঙ্গবাদ থেকে রওনা দিয়ে দাদার এ গিয়ে দুপুর ১২ টা বেজে ৩০ মিনিট এ পৌছায় যার দরুন দেখা যাই যে এই ট্রেন টি ৩৭৪ কিলোমিটার দুরত্ব ৬ ঘন্টা ৩০ মিনিট সময় এ পূরণ করে| এই ট্রেন টি নিজের যাত্রাপথে মান্মাড জংশন্, নাসিক রোড, কল্যাণ জংশন্ এবং থানে স্টেশন এ দাঁড়ায়| এ ছাড়াও এটি কাসারা এবং ইগত্পুরি তে থামে অপারেসনাল স্টপ হিসাবে|


title: আওরঙ্গবাদ জন শতাব্দী এক্সপ্রেস

text: দাদার থেকে ফেরার সময় এই ট্রেন টির সংখা হয় ১২০৭১| এটি দুপুর ২ টোর সময় দাদার থেকে রওনা দিয়ে আওরঙ্গবাদ এ রাত ৮ টা বেজে ৩৫ মিনিট এ এসে পৌছায়|